**ПРОТОКОЛ ОТ ПЕТДЕСЕТ И ТРЕТОТО ЗАСЕДАНИЕ НА ОБЩИНСКИ СЪВЕТ-РУСЕ**

**Проведено на 17 септември 2015 година, начало 9:00 часа**

От общо 51 общински съветници присъстваха 48, отсъстваха: проф. Росен Иванов и Светлозар Симеонов.

Заседанието бе открито и ръководено от засл. проф. Васил Пенчев.

**Засл. проф. В. Пенчев**: Добро утро на всички. Добре дошли, в зала „Свети Георги“ за провеждането на поредната 53-та сесия на Общински съвет-Русе. Вижда се, че залата е пълна, но за да пристъпим към нашата делова работа следва да направим проверка на кворума. Моля, проверка на кворума. С устройства са гласували 35 общински съветници, което означава, че имаме кворум. Вижда се, обаче че в залата присъстват повече общински съветници, така че можем да пристъпим към конкретна работа. Преди началото на деловата наша дейност искам, уважаеми дами и господа, специално да поздравя д-р Кожухаров във връзка с неговия рожден ден. Да му пожелаем много успехи, както в личен план, така и в професионален план, да му благодарим за интензивната работа в Общинския съвет. И да преминем нататък, като използвам случая да отбележа, че той е роден на една прекрасна, българска, православна дата 17 септември. Това е деня, в който се чества Вяра, Надежда и Любов. Така, че използвам случая да поздравя и всички наши зрители на телевизионното предаване, които са именници в този прекрасен ден. И тъй като сме започнали с бих казал по официална част, искам специално да обърна внимание, че вече сме на финалната права на изтичане на срока на този мандат, което беше повод да изкажем нашата благодарност към всички общински съветници. И този мандат за разлика от предходните да отбележим края на мандата с изработването на тези персонални, поименни плакети за всеки един от вас. Действително този мандат се характеризира с една достатъчно интензивна, напрегната работа, практически във всички области на правомощията на Общинския съвет. Като може вече да твърдим, че имаме видими, значими резултати, както в града, така и в общината, тоест и в малките населени места. Своят принос в рамките на правомощията, които дава ЗМСМА даде и този Общински съвет. Още веднъж благодаря на всички колеги. Позволете ми сега да пристъпим към деловата работа. Имате пред себе си проекта за дневен ред, преминаваме към неговото

обсъждане. Има ли желаещи да вземат отношение по така предложения дневен ред с конкретни предложения за изменение и допълнение на проекта за дневен ред? И така, колеги, докато мислите аз искам да направя няколко съобщения. (коментар от зала не се чува) Да, ще ви дам думата г-н Николов. Първото, което е със становището на председателския съвет виждате точка 30 в предложения проект за дневен ред е вкарана точка, с която да подкрепим INTERREG, по програма INTERREG с зелени туристически коридори за два туристически национални парка. Това е искане на областна администрация, те имат право, подробности няма да излагам сега, становището е ние да подкрепим Областна администрация. Така, че първо подлагам на гласуване … Всъщност тази точка, тя е вкарана в дневния ред, който одобрява дневния ред, тя ще бъде включена. По-нататък постъпиха още две предложения за извънредни точки. Едното предложение е подадено от кмета на Община Русе, г-н Пламен Стоилов, което касае споразумение за сътрудничество между Община Русе и Община Браила относно кандидатурата на Браила за Европейска столица на културата през 2021 г. Тъй като те поискаха тази подкрепа и то след като вече бяха минали всички комисии и председателски съвет, и така нататък следва предложението да вкараме една такава извънредна точка в дневния ред. Има ли други предложения относно вкарването на такава извънредна точка, ако не да я гласуваме. Не виждам, моля, който подкрепя включването на извънредна точка, свързана с подкрепа на кандидатстването на Браила да проведем гласуване. Моля, процедура на гласуване.

**КВОРУМ – 44. С 44 гласа „за”, 0 „против” и 0 „въздържали се” се прие предложението.**

**Засл. проф. В. Пенчев**: Както съобщих преди малко имаме и второ предложение за извънредна точка. То е направено от председателя на Общинския съвет и предложението касае определяне на представител на Община Русе за участие в комисията за изработване на Областна здравна карта за Област Русе. Ако трябва само с две думи да спомена, министърът на здравеопазването е пратил писмо да такова искане до областния управител, като е поставил срок 25 септември. Областният управител отправя с дата 15, входирано в Общинския съвет с дата 16 септември, писмо, с което иска същото Общинския съвет да определи такъв представител за комисията за изработване на здравна карта за Област Русе. Датата, която е фиксирана в писмото като краен срок в писмото на областния управител е 23-ти. Това налага като извънредна точка да вземем съответното решение. Ако има необходимост от повече пояснения, мисля че към самата точка, ако я приемем. Ако не някой да изкаже становище по така направеното предложение за втора извънредна точка, имате думата. Не виждам. Гласуваме това предложение за точка на наш представител на Община Русе в комисията, областна комисия за изработване на областна здравна карта. Моля, процедура.

**КВОРУМ – 44. С 44 гласа „за”, 0 „против” и 0 „въздържали се” се прие предложението.**

**Засл. проф. В. Пенчев:** Тези две извънредни точки, както винаги сме правили ще бъдат включени в началото на следобедното заседание. Има ли други предложения за изменение и допълнение на дневния ред? Заповядайте, колеги. Не виждам, гласуваме така предложения с двете допълнения проект за дневен ред, за да стане той действително наш дневен ред. Моля, процедура на гласуване.

**КВОРУМ – 43. С 43 гласа „за”, 0 „против” и 0 „въздържали се” така се прие следния**

**ДНЕВЕН РЕД:**

1. К.Л. 1030 Приемане на краен ликвидационен баланс на „Обреден дом“ в ликвидация и заличаването му в Търговския регистър при Агенцията по вписванията
2. К.Л. 1029 Решение за прекратяване на процедура за предоставяне на концесия на Плувен комплекс за професионален и масов спорт и отдих в „Парка на младежта“ на град Русе
3. К.Л. 1038 Откриване на процедура за провеждане на публичен търг с явно наддаване за продажба на недвижим имот – частна общинска собственост
4. К.Л. 1040 Съгласие за продажба на общински терен от 33 кв.м. по улична регулация, приобщен към УПИ III-3309 в кв. 21 по регулационния план на град Русе
5. К.Л. 1041 Съгласие за продажба на общински терен от 26 кв.м. по улична регулация, приобщен към УПИ III-743 в кв. 69 по регулационния план на град Русе
6. К.Л. 1042 Откриване на процедура за провеждане на публичен търг с явно наддаване за продажба на недвижими имоти – частна общинска собственост, находящи се в землището на град Русе
7. К.Л. 1044 Продажба на земя – частна общинска собственост в град Русе, ж.к. „Чародейка-Г-север“ по реда на чл. 35, ал. 3 от Закона за общинската собственост
8. К.Л. 1039 Съгласие за продажба на общински терен от 108 кв. м. по улична регулация, приобщен към УПИ I-50 в кв. 69 по регулационния план на село Сандрово
9. К.Л. 1043 Откриване процедура за продажба на общински имот, попадащ в територията по § 4 от ПЗР на ЗСПЗЗ в землището на с. Николово
10. К.Л. 1045 Безвъзмездно прехвърляне в собственост на Община Русе недвижим имот – частна държавна собственост по реда на чл. 54 от Закона за държавната собственост
11. К.Л. 1046 Учредяване безвъзмездно право на ползване върху недвижим имот – частна общинска собственост
12. К.Л. 1047 Учредяване безвъзмездно право на ползване върху недвижим имот – частна общинска собственост, с административен адрес в град Русе, пл. „Александър Стамболийски“, на Сдружение с обществено полезна дейност „ДЪ ТЪНДЪРС“
13. К.Л. 1048 Безвъзмездно предоставяне за управление на движимо общинско имущество, в полза на Регионален исторически музей-Русе и Регионална библиотека-Русе
14. К.Л. 1035 Предоставяне на информация за текущото изпълнение на Бюджета на Община Русе към 30.06.2015 година
15. К.Л. 1031 Информация за изменение на Бюджета на Община Русе към 30.06.2015 година
16. К.Л. 1050 Приемане на актуализирана средносрочна прогноза 2016-2018 г. – Местни дейности на Община Русе и Приложения
17. К.Л. 1051 Корекция на Бюджета на община Русе за 2015 година
18. К.Л. 1049 Допълване на списъка на лицата и длъжностите, имащи право на транспортни разходи, съгласно чл. 40, ал. 1 от ПМС №8/16.01.2015 г. от Бюджет 2015 година, утвърден с Решение на Общински съвет №1285/12.02.2015 г. – Приложение №17
19. К.Л. 1037 Утвърждаване и дофинансиране на самостоятелни паралелки с пълняемост под задължителния минимум за учебната 2015/2016 година
20. К.Л. 1055 Актуализация на бюджета на общинска фондация „Русе-град на свободния дух“ за 2015 г.
21. К.Л. 1033 Стартиране на процедура по чл. 36в, ал. 1, т.1 от Правилника за прилагане на Закона за социално подпомагане за откриване на социални услуги: Център за обществена подкрепа, Звено „Майка и бебе“, Дневен център за деца с увреждания, Център за настаняване от семеен тип и Център за социална рехабилитация и интеграция
22. К.Л. 1034 Одобряване на споразумение за сътрудничество за реализацията на Проект „Интегриран подход на Община Русе за интеграция на ромите и други уязвими групи на територията на общини от Област Русе“
23. К.Л. 1026 Даване на съгласие за учредяване право на ползване върху лек автомобил – бус за деца и младежи използващи инвалидни колички – 8 места – втора употреба – Форд „Транзит“ с рег. № Р 3507 ВС и идентификационен номер на рама WF0HXXGBFHYS14259, собственост на Община Русе на Сдружение с нестопанска цел /СНЦ/ „Еквилибриум“ – управлението на социалните услуги Центрове за настаняване от семеен тип за деца и младежи с увреждания /ЦНСТ/ - „Надежда“ и „Любов“
24. К.Л. 1056 Кандидатстване с проектно предложение „Добре развита транспортна система в Еврорегион Русе-Гюргево за по-добра свързаност с транс европейската транспортна мрежа TEN-T“ по Програма “INTERREG V-A Румъния-България 2014-2020 г.“ и решение за осигуряване на съфинансиране от Община Русе
25. К.Л. 1057 Кандидатстване с проектно предложение „Развитие на поречието на река Дунав за по-добра свързаност на Еврорегион Русе-Гюргево с Паневропейски транспортен коридор №7“ по Програма „INTERREG V-A Румъния-България 2014-2020 г.“ и решение за осигуряване на съфинансиране от Община Русе
26. К.Л. 1058 Кандидатстване с проектно предложение „Реконструкция и експониране на емблематични културни обекти с висок туристически потенциал в Еврорегион Русе – Гюргево“ по Програма „INTERREG V-A Румъния-България 2014-2020 г.“ и решение за осигуряване на съфинансиране от Община Русе
27. Изказване на Бойко Никифоров – вх.№ 689/11.09.2015 г.
28. К.Л. 1059 Кандидатстване с проектно предложение „Валоризация на общото местно и европейско нематериално културно наследство чрез интерактивен музей“ по Програма „INTERREG V-A Румъния-България 2014-2020 г.“ и решение за осигуряване на съфинансиране от Община Русе
29. К.Л. 1060 Кандидатстване с проектно предложение „Създаване на общ център и база данни за управление на риска и територията по река Дунав“ по Програма „INTERREG V-A Румъния-България 2014-2020 г.“ и решение за осигуряване на съфинансиране от Община Русе
30. Подкрепа на проект по програма INTERREG V – A Румъния – България – „Зелени туристически коридори за два трансгранични национални парка – Парк Русенски Лом и Парк Комана“
31. К.Л. 1022 Одобряване на задание, разрешаване изработването на подробен устройствен план /ПУП/ - Парцеларен план за техническа инфраструктура извън урбанизираната територия – подземна оптична мрежа за електронни съобщения за нуждите на „Нетуоркс-България“ЕООД в землищата на селата: Николово, Червена вода, Ястребово, Семерджиево и Басарбово в Община Русе
32. К.Л. 1023 Одобряване на задание, разрешаване изработването на подробен устройствен план /ПУП/ - Парцеларен план за техническа инфраструктура извън урбанизираната територия – ел. кабел 20 kV до ПИ 187011 по КВС на землище с. Червена вода и даване на предварително съгласие за утвърждаване на трасе
33. К.Л. 1024 Одобряване на подробен устройствен план /ПУП/ - Парцеларен план за техническа инфраструктура – външно водопроводно отклонение от съществуващ селищен водопровод при о.т. 111 по плана на с. Семерджиево до ПИ 131007 в местност „Смилекин“, землище на с. Семерджиево
34. К.Л. 1025 Одобряване на подробен устройствен план /ПУП/ - Парцеларен план за техническа инфраструктура – външно ел. захранване /увеличение на мощността/ за ПИ 000206 /летище/ в землището на с. Бъзън, Община Русе
35. К.Л. 1054 Даване на Разрешение за изработване на проект за подробен устройствен план – план за застрояване на имот с номер 503.1464, находящ се в местността „Дрибак 1,2“ в землището на с. Николово, Община Русе
36. К.Л. 1052 Даване на Разрешение за изработване на проект за подробен устройствен план – план за застрояване на поземлен имот с идентификатор 63427.87.12, находящ се в землището на гр. Русе в местността „Слатина“
37. К.Л. 1053 Даване на Разрешение за изработване на проект за подробен устройствен план – план за застрояване на поземлен имот с идентификатор 63427.87.8, находящ се в землището на гр. Русе в местността „Слатина“
38. К.Л. 1036 Одобряване на подробен устройствен план /ПУП/ - Приемане на Подробен транспортно-комуникационен план /ПКТП/, План за улична регулация /ПУР/ за пътна връзка по „Канлъ дере“, Източна промишлена зона на гр. Русе, част от „Изработване на интегриран план за градско възстановяване и развитие на гр. Русе“ по договор за предоставяне на безвъзмездна финансова помощ BG161PO001/1.4-07/2010/001 по оперативна програма „Регионално развитие 2007-2013 г.“
39. К.Л. 1032 Одобряване на задание, разрешаване изработването на подробен устройствен план /ПУП/ - Парцеларен план за техническа инфраструктура извън урбанизираната територия – водопроводно отклонение за имот с идентификатор 63427.492.4 в местност „Гърков дол“, землище на град Русе
40. К.Л. 1027 Удостояване посмъртно със званието „Почетен гражданин на град Русе“ Светлозар Акендиев Димитров – Змей Горянин
41. К.Л. 1028 Удостояване със званието „Почетен гражданин на град Русе“ маестро Найден Владиславов Тодоров – Директор на Държавна опера – Русе
42. Опрощаване на публично вземане на Диана Върбанова Иванова
43. Споразумение за сътрудничество между Община Русе и Община Браила относно кандидатурата на Браила за Европейска столица на културата през 2021 г.
44. Определяне на представител на Община Русе за участие в комисията за изработване на Областна здравна карта за Област Русе
45. Питания на общински съветници
46. Изказване на Мариян Димитров – вх.№ 690/11.09.2015 г.
47. Изказване на Мариян Димитров – вх.№ 691/11.09.2015 г.
48. Изказване на Мариян Димитров – вх.№ 692/11.09.2015 г.

Засл. проф. В. Пенчев: Думата иска г-н Николов. Заповядайте, г-н Николов.

Г-н М. Николов: Уважаеми г-н Председател, уважаеми г-н Кмет, уважаеми дами и господа, колеги общински съветници, имам възможността да прочета една декларация. Снощи на извънредно заседание на Общински съвет на СДС се взе решение. Декларация - Общински съвет на СДС-Русе настоява за свикване на среща на министрите на околната среда и водите и министерство на регионалното развитие. Срещата да се проведе с обществеността на града, поради зачестилите случаи на обгазяване с вредни за здравето емисии и замърсяване на водите на река Дунав. Настояваме данните от направените замервания в критичните зони на град Русе и град Мартен да бъдат официално оповестявани на обществеността. Изискваме да бъдат съобщени фирмите нарушители и санкциите, които ще им бъдат наложени. Съюзът на демократичните сили Русе настоява за паралелни замервания от независима, сертифицирана лаборатория от друга страна член на Европейския съюз. Общински съвет на СДС-Русе. Благодаря.

Засл. проф. В. Пенчев: От името на група иска думата г-н Пехливанян. Заповядайте, г-н Пехливанян.

Г-н Б. Пехливанян: Уважаеми г-н Председател, г-н Кмет, колеги, няма как от един проблем да правим политика. При всички случаи всички тези неща, които са писани в декларацията са абсолютно правилни. Ние също можем да солидализираме и не виждам група, която тук присъстваща в Общинския съвет да не е съпричастна към този проблем на града. Но нека последната сесия нека да не правим политика. Отдавна не сме във времето, когато в някои строеве се криеха данни и така нататък. Русенци са изключително чувствителни към темата въздух и нека да не спекулираме с това нещо. Още повече според мене, ако сте чели днеска вестник „Утро“ готовността, решимостта на общинска администрация, на кмета да стигне до решение и да оповести тези неща са красноречиви. Така, че моля ви прочетете вестника и ще видите становището на общинска администрация. Благодаря ви.

Засл. проф. В. Пенчев: Благодаря на г-н Пехливанян. Също от името на група иска думата г-н Славчев. Заповядайте, г-н Славчев.

Г-н М. Славчев: Искам да се присъединя към преждеговорещия. Няма нужда всяка политическа партия да си прави реклама на загрижеността. Ние сме входирали в парламентарния контрол, нашия народен представител утре ще отправи питане. Но не смятам, че е необходимо да спекулираме със заслугите си. Знаете, че предстоят протести на граждани. Общо взето обществеността се е надигнала и аз се надявам скоро да се реши въпроса. И предлагам тая декларация, ако ще се приема или ще се солидаризира нека всички групи в Общинския съвет да я подкрепим. Не от една политическа сила, за да сме единни, останалото би било само предизборен ход преди обявяване на кампанията. Благодаря.

Засл. проф. В. Пенчев: Благодаря на г-н Славчев. Мисля, че сега можем да пристъпим към изпълнението на дневния ред.

**1 Точка**

**Приемане на краен ликвидационен баланс на „Обреден дом“ в ликвидация и заличаването му в Търговския регистър при Агенцията по вписванията**

Засл. проф. В. Пенчев: По 1 точка давам думата на г-жа Шилкова. Заповядайте, г-жо Шилкова.

Г-жа Д. Шилкова: Уважаеми общински съветници, приключваме ликвидацията на „Обреден дом“ЕООД. Подробно ни е предложението, нямаше забележки, поддържам го във вида, в който сме го внесли.

Засл. проф. В. Пенчев: Благодаря на г-жа Шилкова. Има ли желаещи колеги да вземат отношение относно 1 точка от дневния ред за Обреден дом-Русе? Няма, гласуваме тази точка. Моля, процедура.

КВОРУМ – 46. С 45 гласа „за”, 0 „против” и 1 „въздържали се” се прие

РЕШЕНИЕ № 1471

На основание чл.21, ал.2, във връзка с чл. 21, ал.1, т.8 и т.23 ЗМСМА, чл.137, ал.1, т. 3, чл. 147, ал. 2, чл. 270, ал. 2, чл.271, чл. 273, ал.1 от Търговския закон и чл. 10, ал.1, т. 3 от Наредба №9 на Общински съвет - Русе, Общинският съвет реши:

1. Приема крайния ликвидационен баланс на „Обреден дом” ЕООД, в ликвидация към 12.08.2015 г. (Приложение №1), пояснителния доклад към баланса (Приложение №2) и годишния отчет на ликвидатора (Приложение №3).
2. Ликвидационният остатък от дружественото имущество по крайния, заключителен баланс към 12.08.2015 г., с обща балансова стойност 44 428 лв. да се предаде на Община Русе.
3. Сумата от паричните средства по баланса към 12.08.2015 г. (40 793лв) и вземането от наем (300лв), намалена с несъбираемото вземане от съдебен спор (373лв) и разходите на дружеството за приключване на производството по ликвидация и заличаването му в Търговския регистър (държавни такси и др.), да бъде внесена по сметка на Община Русе.
4. Освобождава от отговорност ликвидатора на „Обреден дом” ЕООД, в ликвидация.
5. Задължава ликвидатора да извърши необходимите действия за заличаване на „Обреден дом” ЕООД, в ликвидация в Търговския регистър при Агенцията по вписванията.

**2 Точка**

**Решение за прекратяване на процедура за предоставяне на концесия на Плувен комплекс за професионален и масов спорт и отдих в „Парка на младежта“ на град Русе**

Засл. проф. В. Пенчев: Заповядайте, г-жо Шилкова.

**Г-жа Д. Шилкова:** Това предложение касае въпроса за прекратяване на концесията в Парка на младежта. В обявените срокове са закупени две документации за участие. Подадена е една оферта, която е била неизрядна. Процедурата изисква тази процедура да бъде прекратена и след влизане в сила на решението за прекратяване общинска администрация ще я обяви отново. Поддържам предложението.

**Засл. проф. В. Пенчев:** Благодаря ви. Имате думата колеги, въпроси, изказвания? Няма, гласуваме точката. Моля, процедура.

**КВОРУМ – 45. С 44 гласа „за”, 1 „против” и 0 „въздържали се” се прие**

**РЕШЕНИЕ № 1472**

На основание чл. 21, ал. 1, т. 8 и ал. 2 ЗМСМА, във връзка с чл. 55, ал.3; чл. 60, ал. 1, т. 1 и ал.3; чл.61 от Закона за концесиите (ЗК); чл.91, ал.1 и ал.2 от Правилника за прилагане Закона за концесиите (ППЗК), Общинският съвет реши:

1. Прекратява процедурата за предоставяне на концесия на Плувен комплекс за професионален и масов спорт и отдих в „Парка на младежта” на град Русе на основание [чл. 60, ал. 1, т. 1 от ЗК](apis://NORM|40580|8|60|/) - няма допуснат участник.

2. Решението по т. 1 с мотивите за приемането му се съобщaва на заинтересования участник по реда на чл. 48а от ЗК и подлежи на обжалване по реда на глава единадесета от ЗК в 10-дневен срок от съобщението.

3. Поради липса на внесен депозит за участие в процедурата, не се налага освобождаването му с решение на кмета на Община Русе в 7-дневен срок от изтичането на срока по т.2 за обжалване на решението за прекратяване на процедурата.

**3 Точка**

**Откриване на процедура за провеждане на публичен търг с явно наддаване за продажба на недвижим имот – частна общинска собственост**

Засл. проф. В. Пенчев: Заповядайте, г-жо Шилкова, за третата точка от дневния ред.

**Г-жа Д. Шилкова:** По тази точка приемаме допълнението на комисия ЗОРС в правните основания да се добави чл. 8, ал. 9, изречение 2 от ЗОС.

**Засл. проф. В. Пенчев**: Благодаря ви. По трета точка, заповядайте колеги. Има ли изказвания, въпроси? Няма, гласуваме точката. Моля, процедура.

**КВОРУМ – 42. С 41 гласа „за”, 0 „против” и 1 „въздържали се” се прие**

**РЕШЕНИЕ № 1473**

На основание чл. 21, ал. 1, т. 8 и чл. 21, ал. 2 от ЗМСМА; чл.8, ал.9, изр.2, чл. 35, ал. 1, чл. 41, ал. 2 от ЗОС, чл. 30 от Наредба № 1 за общинската собственост на ОбС-Русе и протокол № 38/20.08.2015 г. на Комисията по общинска собственост, Общинският съвет реши:

1. Допълва годишната програма за управление и разпореждане с имотите-общинска собственост за 2015 г. с недвижим имот-частна общинска собственост, намиращ се в гр. Русе, кв. «Образцов чифлик», представляващ ПИ с идентификатор 63427.492.6 с площ 14 307 кв.м. , с прогнозен приход от продажбата в размер на 290 000 лева, без включени ДДС и дължими данъци и такси.

2. Дава съгласие за провеждане на публичен търг с явно наддаване за продажба на недвижим имот-частна общинска собственост, намиращ се в гр. Русе, кв. „Образцов чифлик“, представляващ ПИ с идентификатор 63427.492.6 с площ 14 307 кв.м. , предмет на АОС № 7449/25.06.2015 г., вписан под № 105, том 21, н.д. 4150, вх. рег. № 8172/30.06.2015 г. в Службата по вписванията-гр. Русе към Агенцията по вписванията, с начална тръжна цена 290 000 лева, без включен ДДС.

Дължимите данъци и такси да се определят след провеждане на търга и да са за сметка на спечелилия търга.

**4 Точка**

**Съгласие за продажба на общински терен от 33 кв.м. по улична регулация, приобщен към УПИ III-3309 в кв. 21 по регулационния план на град Русе**

Засл. проф. В. Пенчев: Заповядайте, г-жо Шилкова.

**Г-жа Д. Шилкова:** Стандартна процедура, продажба на 33 кв. метра по улична регулация. Поддържам предложението.

**Засл. проф. В. Пенчев**: Има ли желаещи да се изкажат по 4 точка от дневния ред? Няма желаещи, гласуваме 4 точка

**КВОРУМ – 43. С 42 гласа „за”, 0 „против” и 1 „въздържали се” се прие**

**РЕШЕНИЕ № 1474**

На основание чл. 21, ал.1, т. 8 и чл. 21, ал. 2 от ЗМСМА, §22 от ПЗР от ЗУТ, чл. 41, ал. 2 от ЗОС, Протокол № 38/20.08.2015 г. на Комисията по общинска собственост, скица за ПУП-ИПУР, във връзка с влязла в сила Заповед № РД-01-1646/06.07.2015 г. на Кмета на Община Русе за Подробен устройствен план-Изменение на план за улична регулация на ул. „Екзарх Йосиф“,План за регулация и застрояване на УПИ III-3309 и План за регулация на УПИ IV-3322 и УПИ V-3321 в кв. 21 по регулационния план на град Русе, Общинският съвет реши:

1. Да се продаде терен, общинска собственост, представляващ придаваема част от 33 кв.м. по улична регулация, приобщен западно към УПИ III-3309, след заплащане на Община Русе цена в размер на 4 700 лв. (четири хиляди и седемстотин лева) и дължимите ДДС, данъци и такси на МОДЕЛ-ММ ЕООД, ЕИК 827132518, със седалище и адрес на управление град Русе, ул. „Муткурова“ № 35, вх. 1, представлявано от едноличния собственик на капитала и управител Огнян Великов Маринов.

2. Решението подлежи на оспорване чрез Общински съвет - Русе пред Административен съд-Русе в 14-дневен срок от оповестяването му.

**5 Точка**

**Съгласие за продажба на общински терен от 26 кв.м. по улична регулация, приобщен към УПИ III-743 в кв. 69 по регулационния план на град Русе**

Засл. проф. В. Пенчев: Заповядайте, г-жо Шилкова.

**Г-жа Д. Шилкова**: Подобна на предходната точка. Нямам какво да допълня, поддържам предложението.

**Засл. проф. В. Пенчев**: Благодаря ви. По тази точка има ли желаещи? Няма, гласуваме 5 точка.

**КВОРУМ – 41. С 40 гласа „за”, 0 „против” и 1 „въздържали се” се прие**

**РЕШЕНИЕ № 1475**

На основание чл. 21, ал.1, т. 8 и чл. 21, ал. 2 от ЗМСМА, §22 от ПЗР от ЗУТ, чл. 41, ал. 2 от ЗОС, Протокол № 33/24.02.2015 г. на Комисията по общинска собственост, скица-предложение за ПУП-ПР, във връзка с влязла в сила Заповед № РД-01-1460/19.06.2015 г. на Кмета на Община Русе за подробен устройствен план-план за регулация за УПИ III-743 в кв. 69 по регулационния план на град Русе, Общинският съвет реши:

1. Да се продаде терен, общинска собственост, представляващ придаваема част от 26 кв.м. по улична регулация откъм ул. „Придунавски булевард“, приобщен западно към УПИ III-743, след заплащане на Община Русе цена в размер на 18 200,00 лв. (осемнадесет хиляди и двеста лева) и дължимите ДДС, данъци и такси на Димитричка Йорданова Генова.

2. Решението подлежи на оспорване чрез Общински съвет - Русе пред Административен съд - Русе в 14-дневен срок от оповестяването му.

**6 Точка**

**Откриване на процедура за провеждане на публичен търг с явно наддаване за продажба на недвижими имоти – частна общинска собственост, находящи се в землището на град Русе**

Засл. проф. В. Пенчев: Заповядайте, г-жо Шилкова.

**Г-жа Д. Шилкова**: Процедура търг за два имота, параграфски, нямаше забележки към това предложение. Поддържам го.

**Засл. проф. В. Пенчев**: Благодаря ви. За „Караманлийка“ има ли желаещи да се изкажат, да поставят въпрос? Няма, гласуваме 6 точка.

**КВОРУМ – 40. С 39 гласа „за”, 0 „против” и 1 „въздържали се” се прие**

**РЕШЕНИЕ № 1476**

На основание чл. 21, ал. 2 във връзка с чл. 21, ал. 1, т. 8 от ЗМСМА, чл. 35, ал. 1 и чл. 41, ал. 2 от ЗОС, чл. 30 от Наредба № 1 на Общински съвет-Русе, Протокол № 38/20.08.2015 г., чл. 8, ал. 9 и ал. 10 от ЗОС и заявления за закупуване на имоти, Общинският съвет реши:

1. Допълва годишната програма за управление и разпореждане с имотите-общинска собственост за 2015 г., както следва:

1.1. ПИ с идентификатор 63427.150.271, находящ се в местността „Караманлийка”, землище на град Русе, с площ 523 кв.м., начин на трайно ползване-за земеделски труд и отдих, пета категория при неполивни условия, предмет на Акт № 7452/02.07.2015 г. за частна общинска собственост, вписан под № 113, том 22, н.д. 4339, дв. вх. рег. № 8421, вх. № 8497/06.07.2015 г. по описа на Служба по вписванията – град Русе към Агенция по вписванията, с прогнозен приход от продажбата в размер на 1150,00 лв. (хиляда сто и петдесет лева) без ДДС, данъци и такси.

1.2. ПИ с идентификатор 63427.150.272, находящ се в местността „Караманлийка”, землище на град Русе, с площ 543 кв.м., начин на трайно ползване-за земеделски труд и отдих, пета категория при неполивни условия, предмет на Акт № 7453/02.07.2015 г. за частна общинска собственост, вписан под № 70, том 22, н.д. 4309, дв. вх. рег. № 8343, вх. № 8496/06.07.2015 г. по описа на Служба по вписванията – град Русе към Агенция по вписванията, с прогнозен приход от продажбата в размер на 1180,00 лв. (хиляда сто и осемдесет лева) без ДДС, данъци и такси.

2. Дава съгласие за откриване процедура за провеждане на публичен търг с явно наддаване за продажба на следните недвижими имоти-частна общинска собственост:

2.1. ПИ с идентификатор 63427.150.271, находящ се в местността „Караманлийка”, землище на град Русе, с площ 523 кв.м., начин на трайно ползване-за земеделски труд и отдих, пета категория при неполивни условия, предмет на Акт № 7452/02.07.2015 г. за частна общинска собственост, вписан под № 113, том 22, н.д. 4339, дв. вх. рег. № 8421, вх. № 8497/06.07.2015 г. по описа на Служба по вписванията – град Русе към Агенция по вписванията, с начална тръжна цена 1150,00 лв. (хиляда сто и петдесет лева) без ДДС, данъци и такси.

2.2. ПИ с идентификатор 63427.150.272, находящ се в местността „Караманлийка”, землище на град Русе, с площ 543 кв.м., начин на трайно ползване-за земеделски труд и отдих, пета категория при неполивни условия, предмет на Акт № 7453/02.07.2015 г. за частна общинска собственост, вписан под № 70, том 22, н.д. 4309, дв. вх. рег. № 8343, вх. № 8496/06.07.2015 г. по описа на Служба по вписванията – град Русе към Агенция по вписванията, с начална тръжна цена 1180,00 лв. (хиляда сто и осемдесет лева) без ДДС, данъци и такси.

Дължимите данъци и такси са за сметка на спечелилите участници-купувачи.

**7 Точка**

**Продажба на земя – частна общинска собственост в град Русе, ж.к. „Чародейка-Г-север“ по реда на чл. 35, ал. 3 от Закона за общинската собственост**

Засл. проф. В. Пенчев: Заповядайте, г-жо Шилкова.

**Г-жа Д. Шилкова:** По 7 точка приемаме допълнението на комисия ЗОРС в основанията на решението да се добави чл. 8, ал. 9, изречение 2 от ЗОС. И в точка 2 от решението да се добави ЕТ „ Чопи“- Росен Мартинов.

**Засл. проф. В. Пенчев**: Благодаря. Има ли въпроси по тази точка? Няма, гласуваме точката. Моля, процедура.

**КВОРУМ – 40. С 39 гласа „за”, 0 „против” и 1 „въздържали се” се прие**

**РЕШЕНИЕ № 1477**

На основание чл. 21, ал. 2, във връзка с чл. 21, ал. 1, т. 8 от ЗМСМА, чл.8, ал.9, изр. 2, чл. 35, ал. 3 от ЗОС, чл. 41, ал. 2 от ЗОС, чл. 31, ал.1, 2 и 3 от Наредба № 1 за общинската собственост на Общински съвет - Русе, извлечение от Протокол №37/22.06.2015 г. на Комисията по общинска собственост и заявление с вх. №ОИ-01-7/28.05.2015 г. от ЕТ „Чопи-Росен Мартинов“, Общинският съвет реши:

1. Допълва годишната програма за управление и разпореждане с имотите – общинска собственост за 2015 г. с поземлен имот с идентификатор 63427.6.371, съгласно кадастралната карта и кадастралните регистри на град Русе, , ул. „Зорница“ №3В, с площ 625 кв. м, а съгласно действащ регулационен план УПИ XXIV-371, кв.597, жилищен район „Чародейка – Г – север“, предмет на АЧОС №7456/14.07.2015 г., вписан под №172, том 24, ДВР 9325, н.д. 4810, вх. №9484 от 23.07.2015 г. на СВп.
2. Дава съгласие да се извърши продажба на земя, частна общинска собственост, представляваща поземлен имот с идентификатор 63427.6.371, съгласно кадастралната карта и кадастралните регистри на град Русе, ул. „Зорница“ №3В, с площ 625 кв. м, а съгласно действащ регулационен план УПИ XXIV-371, кв.597, жилищен район „Чародейка – Г – север“, предмет на АЧОС №7456/14.07.2015 г., вписан под №172, том 24, ДВР 9325, н.д. 4810, вх. №9484 от 23.07.2015 г. на СВп., на ЕТ „Чопи-Росен Мартинов“ на цена в размер на 39 100,00 (тридесет и девет хиляди и сто) лева, без включени ДДС, данъци и такси, които са за сметка на купувача.

Решението подлежи на оспорване чрез Общински съвет – Русе пред Административен съд - Русе в 14-дневен срок от оповестяването му.

**8 Точка**

**Съгласие за продажба на общински терен от 108 кв. м. по улична регулация, приобщен към УПИ I-50 в кв. 69 по регулационния план на село Сандрово**

Засл. проф. В. Пенчев: Заповядайте, г-жо Шилкова.

**Г-жа Д. Шилкова:** Процедура за продажба по улична регулация за имот в Сандрово, поддържам предложението.

**Засл. проф. В. Пенчев**: Благодаря на г-жа Шилкова. Господин Божидар Стоилов, кмета на село Сандрово, заповядайте да вземете отношение по тази точка.

**Г-н Б. Стоилов**: Давам съгласието си Общинския съвет да вземе решение да продадем 108 квадрата, тъй като то е част от УПИ-то на собственика.

**Засл. проф. В. Пенчев:** Благодаря на г-н Стоилов. Имате ли въпроси и изказвания по 8 точка, колеги? Няма желаещи, гласуваме 8 точка.

**КВОРУМ – 41. С 40 гласа „за”, 0 „против” и 1 „въздържали се” се прие**

**РЕШЕНИЕ № 1478**

На основание чл. 21, ал.1, т. 8 и чл. 21, ал. 2 от ЗМСМА, §22 от ПЗР от ЗУТ, чл. 41, ал. 2 от ЗОС, Протокол № 38/20.08.2015 г. на Комисията по общинска собственост, скица за придаваемо място по улична регулация, във връзка със Заповед № 60/22.05.1992 г. на Кмета на Община Русе за одобряване на кадастралния и регулационния план на село Сандрово, Общинският съвет реши:

1. Да се продаде терен, общинска собственост, представляващ придаваема част от 108 кв.м. по улична регулация, приобщен северно към УПИ I-50 в кв. 69 по плана на село Сандрово, след заплащане на Община Русе цена в размер на 1060,00 лв. (хиляда и шестдесет лева) и дължимите ДДС, данъци и такси на Димитър Красимиров Митев.

2. Решението подлежи на оспорване чрез Общински съвет - Русе пред Административен съд - Русе в 14-дневен срок от оповестяването му.

**9 Точка**

**Откриване процедура за продажба на общински имот, попадащ в територията по § 4 от ПЗР на ЗСПЗЗ в землището на с. Николово**

**Засл. проф. В. Пенчев**: Има думата г-жа Шилкова.

**Г-жа Д. Шилкова**: Продажба на един параграфски имот в с. Николово. Нямам какво да допълня към предложението, поддържам го.

**Засл. проф. В. Пенчев**: Благодаря ви. Госпожа Генова, кмета на Николово, тук ли е? Не виждам. Имате думата колеги. Въпроси и изказвания по 9 точка. Няма желаещи, гласуваме точката.

**КВОРУМ – 43. С 42 гласа „за”, 0 „против” и 1 „въздържали се” се прие**

**РЕШЕНИЕ № 1479**

На основание чл. 21, ал. 1, т. 8, във връзка с чл. 21 ал. 2 от ЗМСМА, чл. 35, ал. 1 ЗОС, чл. 8, ал. 1, ал. 9 и ал. 10 ЗОС, чл. 41, ал. 2 от ЗОС и чл. 30 от Наредба № 1 на ОбС Русе за общинската собственост, Заявление вх. №ОИ-10-41/17.06.2015 г. и извлечение от протокол № 38/20.08.2015 г. на КОС, Общинският съвет реши:

1.Допълва годишната програма за управление и разпореждане с имоти общинска собственост за 2015 г., с недвижим имот-частна общинска собственост, предмет на АОС №7037 от 21.08.2013 г., находящ се в в землището на с. Николово, местност „Дрибак 6", представляващ имот №503.42 с площ 509 кв.м. по кадастралния план на местност „Дрибак 6”, с. Николово, с прогнозен приход от продажба му в размер на 2000 лева.

2.Дава съгласие за откриване на процедура за продажба чрез публичен търг с явно наддаване на земеделска земя, представляваща имот № 503.42 с площ 509 кв.м. в землището на с.Николово, местност „Дрибак 6", предмет на АОС №7037/21.08.2013 г. вписан с вх.рег. 12508/28.08.2013 г., под №113, том 31, дв.вх. 12264, н.д. 6104 в АВп, при начална тръжна цена 2000,00 лв., без включени ДДС, данъци и такси.

Дължимите данъци и такси да се определят след провеждане на търга и са за сметка на спечелилия търга.

**10 Точка**

**Безвъзмездно прехвърляне в собственост на Община Русе недвижим имот – частна държавна собственост по реда на чл. 54 от Закона за държавната собственост**

**Засл. проф. В. Пенчев:** Заповядайте, г-жо Шилкова.

**Г-жа Д. Шилкова:** Предлагаме да дадете съгласие Община Русе да придобие безвъзмездно право на собственост върху един имот частна държавна собственост. Нямаше забележки към предложението, поддържам го.

**Засл. проф. В. Пенчев:** Идеята е да придобием този имот. Имате ли изказвания и въпроси, колеги? Няма, гласуваме точката.

**КВОРУМ – 42. С 42 гласа „за”, 0 „против” и 0 „въздържали се” се прие**

**РЕШЕНИЕ № 1480**

На основание чл. 21, ал. 1, т. 8, чл. 21, ал. 2 от Закона за местното самоуправление и местната администрация, чл. 21, ал. 6 и чл. 34, ал. 1 от Закона за общинската собственост, чл. 6, ал. 1 от Наредба №1 на Общински съвет - Русе за общинската собственост и във връзка с чл. 54 от Закона за държавната собственост, и като взе предвид нуждата на Община Русе от по-горе описания държавен имот за изпълнението на проект „Техническа помощ в подкрепа на Община Русе за програмен период 2014-2020 г.“, Общинският съвет реши:

1. Дава съгласие Община Русе да придобие безвъзмездно право на собственост върху недвижим имот – частна държавна собственост, намиращ се в град Русе на ул. „Шипка“ №45, представляващ Поземлен имот с идентификатор 63427.5.727 по Кадастралната карта и Кадастралните регистри на град Русе, одобрени със Заповед №РД-18-18 от 16.05.2007 г. на Изпълнителния директор на Агенцията по кадастър, с площ от 756 кв. м. и построената в него ведомствена двуетажна жилищна сграда със застроена площ от 169 кв. м., предмет на Акт за частна държавна собственост №3850 от 07.11.2005 г.

2. Упълномощава Кмета на Община Русе да извърши необходимите действия по придобиване собствеността на държавния имот, описан в точка 1 от настоящото решение.

**11 Точка**

**Учредяване безвъзмездно право на ползване върху недвижим имот – частна общинска собственост**

**Засл. проф. В. Пенчев:** Давам думата на г-жа Шилкова за 11 точка.

**Г-жа Д. Шилкова:** Предлагаме ви да дадете съгласие да се учреди безвъзмездно право на ползване на БЧК, за периода 01 октомври до 31.01.2016 г., 500 квадрата от 1 етаж в сградата на Хлебозавода. Поддържам предложението.

**Засл. проф. В. Пенчев:** Благодаря на г-жа Шилкова. Обръщам внимание, че става въпрос за безвъзмездно право на ползване за тези месеци, така че тук са необходими 2/3 от общия брой, гласовете на общия брой общински съветници. Има ли въпроси и изказвания по точката за Червения кръст? Няма, гласуваме точката.

**КВОРУМ – 44. С 44 гласа „за”, 0 „против” и 0 „въздържали се” се прие**

**РЕШЕНИЕ № 1481**

На основание чл. 21, ал. 2, чл. 21, ал.1, т.8 от ЗМСМА, чл.39, ал.2 и ал. 4 от ЗОС, чл.44, ал.2 и ал.4 от Наредба № 1 на Общинския съвет - Русе, заявление, наш вх. №48-17-5 от 14.08.2015 г. от Областния съвет на Български Червен Кръст – Русе, допълнено на 19.08.2015 г., протокол №38 от 20.08.2015 г. на Комисията по общинска собственост, Общинският съвет реши:

1. Дава съгласие да се учреди безвъзмездно право на ползване на Областния съвет на Български Червен Кръст-Русе, за период от 01.10.2015 г. до 31.01.2016 г., на част с площ 500,00 кв.м. от първи етаж на сграда с идентификатор 63427.8.1152.14, цялата застроена на 1006.00 кв.м, на два етажа със сутерен. Имотът се намира в град Русе, ул. „Потсдам“ №1, бивш Хлебозавод, предмет на АЧОС №7438/12.05.2015 г.

2. Упълномощава Кмета на Община Русе да издаде заповед и сключи договор.

Решението подлежи на оспорване чрез Общински съвет – Русе пред Административен съд – Русе в 14-дневен срок от оповестяването му.

**12 Точка**

**Учредяване безвъзмездно право на ползване върху недвижим имот – частна общинска собственост, с административен адрес в град Русе, пл. „Александър Стамболийски“, на Сдружение с обществено полезна дейност „ДЪ ТЪНДЪРС**“

**Засл. проф. В. Пенчев:** Заповядайте, г-жо Шилкова от името на кмета.

**Г-жа Д. Шилкова:** Поддържам това предложение, като се съобразяваме с предложението на комисия ЗОРС в точка 1 от решението вместо „ … за срок от 10 години“ да се чете „… за срок от 5 години“.

**Засл. проф. В. Пенчев:** Да, благодаря. Смятах точно това да съобщя, но вече г-жа Шилкова каза, че общинска администрация приема предложението на комисия ЗОРС. Имате ли въпроси и изказвания по 12 точка. Няма желаещи, гласуваме 12 точка.

**КВОРУМ – 42. С 38 гласа „за”, 1 „против” и 3 „въздържали се” се прие**

**РЕШЕНИЕ № 1482**

На основание чл. 21, ал. 1, т. 8 и чл. 21, ал. 2 от ЗМСМА, чл. 39, ал. 4 от ЗОС, във връзка с чл. 44, ал. 4 от Наредба № 1 за общинската собственост на Общински съвет – Русе и заявление с вх. № 36-137-3/14.08.2015 г., Общинският съвет реши:

1. Дава съгласие за учредяване безвъзмездно право на ползване на Сдружение с обществено полезна дейност „ДЪ ТЪНДЪРС“ върху недвижим имот – частна общинска собственост, с административен адрес в град Русе, пл. „Александър Стамболийски“, представляващ самостоятелен обект в сграда с идентификатор 63427.2.3365.1.3, със застроена площ от 142,30 кв.м., заедно с 6,47% ид.ч. от общите части на сградата, предмет на Акт № 7487/14.08.2015 г. за частна общинска собственост, вписан под № 195, том 28, вх. рег. № 10962/20.08.2015 г. по описа на Служба по вписванията – град Русе към Агенция по вписванията, за срок от 5 /пет/ години.

2. Решението подлежи на оспорване чрез ОбС – Русе пред Административен съд – Русе в 14-дневен срок от съобщаването му.

**13 Точка**

**Безвъзмездно предоставяне за управление на движимо общинско имущество, в полза на Регионален исторически музей-Русе и Регионална библиотека-Русе**

**Засл. проф. В. Пенчев:** Заповядайте, г-жо Шилкова.

**Г-жа Д. Шилкова:** Подробно ни е предложението, няма какво да добавя към него. Предлагаме да се предоставят безвъзмездно за управление движимо имущество на Регионалния исторически музей.

**Засл. проф. В. Пенчев:** Благодаря ви. По 13 точка предоставяне за управление безвъзмездно, въпроси, изказвания? Няма, гласуваме 13 точка.

**КВОРУМ – 40. С 40 гласа „за”, 0 „против” и 0 „въздържали се” се прие**

**РЕШЕНИЕ № 1483**

На основание чл.21, ал.2, във връзка с чл.21, ал.1, т.8 от Закона за местно самоуправление и местна администрация, във връзка с чл.12, ал.1 от Закона за общинската собственост,Общинския съвет реши:

1. Дава съгласие за предоставяне безвъзмездно за управление на вещи – общинска собственост, придобити по проект „Развитие на културно-исторически атракции в градски туристически ансамбъл“, финансиран по договор ВG161РО001/3,1-03/2010/040 по оперативна програма „Регионално развитие“, схема за предоставяне на безвъзмездна финансова помощ ВG161РО001/3,1-03/2010 – „Подкрепа за развитието на природни, културни и исторически атракции“, с балансова стойност в размер на 1 049 405,03 лева и финансирани от бюджета на Община Русе, с балансова стойност в размер на 11 899,06 лева, в полза на Регионален исторически музей – Русе, подробно описани в Приложение №1 и Приложение №2, неразделна част от настоящото решение.
2. Дава съгласие за предоставяне безвъзмездно за управление на вещи – общинска собственост, с балансова стойност в размер на 7 707,66 лева, в полза на Окръжна библиотека – Русе, подробно описани в Приложение №3, неразделна част от настоящото решение.

**14 Точка**

**Предоставяне на информация за текущото изпълнение на Бюджета на Община Русе към 30.06.2015 година**

**Засл. проф. В. Пенчев:** Заповядайте, госпожа Сабина Минковска.

**Г-жа С. Минковска:** Уважаеми госпожи и господа общински съветници, настоящата информация ви се предоставя в изпълнение на чл. 137, ал. 2 от Закона за публичните финанси, чл. 35, ал. 2 от Наредбата на Общинския съвет. Първоначалния бюджет на Община Русе приет с Решение на ОбС е в размер на 97 357 000 лв. Уточненият годишен план на общината към 30.06.2015 г. е 104 870 000 лв. Отчетът към 30.06.2015 г. е в размер на 42 739 895 лв., което представлява 40,75% изпълнение на бюджета. Информацията е подробна и е ситуирана в 7 раздела като 1 раздел е изпълнение на приходите. В подробна таблица ви е представено изпълнението на собствените приходи на Община Русе. Като видно от табличката, която ви е предоставена, тя е малко по-разширена, изпълнението на собствените приходи към 30.06.2015 г. е в размер на 20 929 757 лв., което процентно спрямо уточнения годишен план е 59,95% и в сравнение със същия период на миналата година имаме увеличение в размер на 2 468 425 лв. Във втори раздел ви е дадено изпълнението на разходите. Като изпълнение към 30.06.2015 г. е в размер на 40,75%, а по дейности: държавни, местни и дофинансиране съответно за държавни 46,50%, за местни 35,55% и за дофинансирането 44,70%. В трети раздел ви е дадено изпълнението на инвестиционната програма по бюджета на общината, както със средства от бюджета, така и със средства от Европейския съюз. Като ви е предоставена информация за изпълнението на основни обекти от инвестиционната програма в размера и в степента, в които те са изпълнени към, 30.06.2015 г. Предоставена ви е информация за изпълнението на инвестиционната програма със средства от Европейския съюз. В четвърти раздел това са отчет за сметките за средства от ЕС и другите международни програми. Пети раздел отчета на чуждите средства. В шести раздел ви е дадена информация за финансите на контролираните от общината дружества. Като новият момент тук е, че през март 2015 г. Община Русе е придобила дялово …, е вписала в капитала си, е вписан капитала на „Летище Русе“ ЕООД. И така към 30.06.2015 г. общината има 100% дялово участие в 12 търговски дружества. И седми раздел е информация за общинския дълг на общината към 30.06.2015 г. Като към 30.06.2015 г. той е в размер на 4 924 874 лв. и представлява дълг по два заема, които са с фонд ФЛАГ, във връзка с изпълнение на двата проекта. Единият, който е интегрирана система за градски транспорт“ и съответно еврорегион Русе-Гюргево за булевард „Тутракан“. Двата договора, единия е с падеж 25.11.2015 г., а другия е през 2017 г. Ако имате някакви въпроси към информацията, която е подробна, заповядайте.

**Засл. проф. В. Пенчев:** Благодаря на г-жа Минковска. Имате думата колеги относно текущото изпълнение на бюджета с въпроси, изказвания. Няма желаещи, минаваме нататък. Тази точка е за информация.

**15 Точка**

**Информация за изменение на Бюджета на Община Русе към 30.06.2015 година**

**Засл. проф. В. Пенчев:** Госпожа Пенева ще докладва. Заповядайте, г-жо Пенева, от името на кмета.

**Г-жа Ем. Пенева:** Уважаеми дами и господа, общински съветници, настоящото предложение, настоящата информация за изменение на бюджета на Община Русе към 30 юни се предоставя във връзка с чл. 125, ал. 4 от Закона за публичните финанси. Информацията е предоставена в три приложения, като изменението на бюджета към 30 юни, уточнения бюджет към 30 юни е 104 870 467 лв. Същият се е изменил в посока увеличение като се има предвид първоначалния, който е бил в размер 97 356 613 лв. В приложение 1 ви е дадена информацията свързана с всички писма на Министерство на финансите и всички министерства, заповеди на кмета и съответно заповеди на разпоредители на делегиран бюджет, с които е изменен първоначалния план, както в приходите, така и в разходите. Приложение 2 представлява изменения бюджет към 30 юни по параграфи, за държавни дейности, общински дейности и дофинансиране. И приложение 3 дава информация за индикативния разчет на средствата от ЕС.

**Засл. проф. В. Пенчев:** Благодаря на г-жа Пенева. Уважаеми, колеги чухте информацията за изменението на бюджета. Имате ли въпроси и изказвания по тази тема. Няма желаещи, гласуваме точката. Моля, процедура. Извинете, не се гласува, тя е за информация.

**16 Точка**

**Приемане на актуализирана средносрочна прогноза 2016-2018 г. – Местни дейности на Община Русе и Приложения**

**Засл. проф. В. Пенчев:** Отново давам думата на г-жа Пенева. Заповядайте, г-жо Пенева.

**Г-жа Ем. Пенева:** Актуализираната средносрочна прогноза за местни дейности за периода 2016-2018 г. ви се предоставя във връзка с указания на министъра на финансите от 03.07.2015 г., където трябва да спазим определени разпореждания. Запазване на допусканията за развитието на хоризонталните политики съгласно решение на МС 267 от 2015 г. Запазване на номиналния размер на разходите за персонал на нивото на утвърдените разходи за персонал за 2015 г., без делегираните бюджети. И цифровата информация в отделните приложения следва да бъде закръглена, така че за да завършва на две нули. Настоящата актуализация не е променена в сравнение с това, което вие приехте с първоначалния бюджет. Спазени са единствено и само указанията на министерството на финансите, свързани със закръгляне на цифровата информация. Приложенията, които са ви предоставени са в същия вид, които са прието. Като последното приложение, приложение 10А е ново и е свързано с прогноза на приходите и разходите на нефинансовите предприятия за периода 2016-2018 г. и касае „Летище Русе“ ЕООД.

**Засл. проф. В. Пенчев:** Благодаря на г-жа Пенева. Заповядайте, колеги, ако има желаещи за тази точка да вземат отношение? Не виждам, гласуваме 16 точка. Моля, процедура.

КВОРУМ – 35. С 33 гласа „за”, 0 „против” и 2 „въздържали се” се прие

**РЕШЕНИЕ № 1484**

На основание чл.21, ал.2 във връзка с чл.21, ал.1, т.12 от ЗМСМА, чл. 83, ал.2 от Закона за публичните финанси, Общинският съвет реши:

І. Приема бюджетна прогноза за периода 2016-2018 г. на постъпленията от местни приходи и на разходите за местни дейности – Приложение №8 от Указанията на Министерство на финансите БЮ №3/03.07.2015г.

ІІ. Приема Прогноза за намерения за поемане на задължения чрез договори за финансов лизинг и други форми на дълг за периода 2016-2018г. – Приложение №6а от Указанията на Министерство на финансите БЮ №3/03.07.2015г.

ІІІ. Приема Прогноза за нов дълг и финансиране чрез заеми на база действащи договори и намерения за поемане на задължения по нови заеми за периода 2016-2018г. – Приложение №6б от Указанията на Министерство на финансите БЮ №3/03.07.2015 г.

ІV. Приема Прогноза на разходите на начислена основа за лихви по обслужване на заемите на база действащи договори за заеми и намерения за поемане на задължения по нови договори за заеми за периода 2016-2018г. - Приложение №6в от Указанията на Министерство на финансите БЮ №3/03.07.2015г.

V. Приема консолидирана информация по Приложение 10а „Прогноза за приходите и разходите на нефинансовите предприятия за периода 2016-2018г. и за активите и пасивите им към 31 Декември на съответната година“, съгласно Указания на Министерство на финансите БЮ №3/03.07.2015г.

VІ. Приема Приложение 10а „Прогноза за приходите и разходите на нефинансовите предприятия за периода 2016-2018г. и за активите и пасивите им към 31 Декември на съответната година“ на „Летище Русе“ ЕООД, съгласно Указания на Министерство на финансите БЮ №3/03.07.2015г.

**17 Точка**

**Корекция на Бюджета на община Русе за 2015 година**

**Засл. проф. В. Пенчев:** Има думата госпожа Пенева от името на кмета.

**Г-жа Ем. Пенева:** Настоящото предложение за корекция на бюджета на Община Русе за 2015 г. в по-голямата си част представлява включване на нови обекти в инвестиционната програма на общината. Това стана възможност с преизпълнението на приходната част в частта концесии с 51 684 лв. Като от тази сума стана възможно и осигуряването на 20 000 лв. като дофинансиране издръжката на Средношколско общежитие. Средствата са необходими за използването за отоплителен сезон до края на годината за отопление и ел. енергия. В настоящото предложение е включена актуализация на приложение 18, справка за разходите за заплати за 2015 г., където предлагаме удължаване на срока на звеното за услуги в домашна среда, като осигуряваме средства за още 1 месец до 31 октомври. След което звеното ще продължи по проект „Независим живот“.

**Засл. проф. В. Пенчев:** Благодаря на г-жа Пенева. Имате думата колеги. Заповядайте, г-н Иванов.

**Г-н Ив. Иванов:** Уважаеми г-н Председателю, уважаеми г-н Кмете, уважаеми колеги общински съветници, да променим малко монотонния ход на нещата днеска. Един кратък въпрос по внесения материал. Става въпрос за написаното в точка 9 от уводната част, докладна записка на кмета на Сандрово за обект „Обновяване и благоустрояване на парка на Сандрово и изграждане на фонтан“. От 12 500 да стане 22 210 лв., тоест с 9 700 да се увеличи. Всеки, който гледа телевизия гледа откриването на този обект. Моята мисъл е, че все пак трябва да има някакъв ред във взаимоотношенията между кмет и Общински съвет. Пари се харчат тогава, когато бъдат одобрени от Общинския съвет. В случая става дума за предварително похарчване на парите и след това одобрение от Общинския съвет, което според мен не е правилно.

**Засл. проф. В. Пенчев:** Благодаря на г-н Иванов. Кметът на Сандрово, заповядайте, г-н Стоилов.

**Г-н Б. Стоилов:** Уважаеми дами и господа, изложеното тука не почива на истината, тъй като проекта е „Обновяване и реконструкция на парка“. Ние с 12 500 и построяване на шадраван. Шадраванът е изпълнен, в момента предстои обновяване, реконструкцията, трябват ни плочки, трябват ни бордюри, трябват ни материали по ел. ремонта на самия парк. И фактически той изобщо, надзора, самия проект не е приет. И тези неща, които предстоят да бъдат изпълнени, затова ние сме направили предложение за корекция на това. Ние фактически имаме пари в благоустрояването, но нямаме право да ги харчим за този обект. Фактически това е благоустрояване, фактически искаме да ги прехвърлим в ДМА, тъй като се обособява един обект и смъкваме от благоустрояването в ДМА. И обектът не е приет, приет е само шадравана е изготвен, направен е, функционира, обаче има много, много довършителни работи. Да не казвам, че дори на самия шадраван трябва за зимата да се направи покривало да не замръзват самите плочки. Затуй, че това съм имал предвид, да може целия обект като цяло да бъде завършен. Ако има някакви въпроси към мене съм готов да отговоря.

**Засл. проф. В. Пенчев:** Благодаря на г-н Стоилов. Мисля, че стана ясно. Има ли други въпроси, свързани с корекцията на бюджета? Изказвания също няма. Гласуваме тази точка. Моля, процедура.

**Ръчно гласували:**

**Г-н Ант. Данаилов – „въздържал се“.**

**КВОРУМ – 41. С 36 гласа „за”, 1 „против” и 4 „въздържали се” се прие**

**РЕШЕНИЕ № 1485**

На основание чл.21, ал.2, във връзка с чл. 21, ал. 1, т. 6 от ЗМСМА, чл.124 от Закона за публичните финанси, Общинският съвет реши:

**І. ПРИХОДИ – държавни дейности**

**Неданъчни приходи**

§3612 „Получени други застрахователни обезщетения“ +1 322лв.

ОУ „Ангел Кънчев“ +42лв.

СОУЕЕ „Св. Константин Кирил Философ“ +1 280лв.

§3619 „Други неданъчни приходи” +495лв.

АГ „Г. Милев” +357лв.

ОУ „Л. Каравелов“ +138лв.

**Всичко неданъчни приходи +1 817лв.**

**Държавни такси**

§2501 „Такси за административни и други услуги и дейности” РИМ –Русе +50лв.

**Всичко държавни такси +50лв.**

**Всичко приходи държавни дейности +1 867лв.**

**ІІ. ПРИХОДИ – местни дейности**

**Неданъчни приходи**

§3612 „Получени други застрахователни обезщетения“ +884лв.

§3619 „Други неданъчни приходи” РИМ-Русе +31 460лв.

**Всичко неданъчни приходи +32 344лв.**

§4100 „Приходи от концесии“ +51 684лв.

**Всичко приходи местни дейности +84 028лв.**

**Всичко приходи по бюджета +85 895лв.**

**ІІІ. РАЗХОДИ – държавни дейности**

ФУНКЦИЯ „Образование“

Дейност 322 „Общообразователни училища”

§1014 „Учебни и научно-изследователски разходи и книги за

библиотеките“ ОУ „Л. Каравелов“ +138лв.

§1015 „Материали” +1 637лв.

АГ „Г. Милев” +357лв.

СОУЕЕ „Св. Константин Кирил Философ“ +1 280лв.

§1020 „Външни услуги“ ОУ „Ангел Кънчев“ +42лв.

**Всичко за дейност +1 817лв.**

**Всичко за функция +1 817лв.**

ФУНКЦИЯ „Социално осигуряване, подпомагане и грижи“

Дейност 540 „Домове за стари хора“

§1016 „Вода, горива и енергия“ дом „Възраждане“ -2 400лв.

**§**5203 „Придобиване на друго оборудване, машини и съоръжения“

Обект „Зеленчукорезачка“ 1бр. +2 400лв.

**Всичко за дейност 0лв.**

**Всичко за функция 0лв.**

ФУНКЦИЯ „Почивно дело, култура, религиозни дейности“

Дейност 739 „Музеи и худ.галерии с регионален характер” РИМ-Русе

§1015 „Материали” +50лв.

**Всичко за дейност +50в.**

**Всичко за функция +50лв.**

**Всичко разходи държавни дейности +1 867лв.**

**ІV. РАЗХОДИ – местни дейности**

ФУНКЦИЯ „Общи държавни служби”

Дейност 122 „Общинска администрация

§1016 „Вода, горива и енергия“ км. Мартен **-3 000лв.**

§1020 „Външни услуги“ **+884лв.**

§5100 „Основен ремонт“ **-3 216лв.**

Обект „Обособяване и модернизация на помещение за спортни нужди

в общинска сграда, находяща се в кв.28, УПИ ХІ-312 по плана на

село Басарбово, община Русе, кметство Басарбово“ -3 216лв.

§5201 „Придобиване на компютри и хардуер“ **-5 447лв.**

Обект „Компютърна система - Общинска администрация „ -30 бр. -4 302лв.

Обект. „Таблет“ - 1 брой -3лв.

Обект. „Преносим компютър“ - 1 брой -142лв.

Обект. „Матричен принтер“ - 1 брой -1 000лв.

§5203 „Придобиване на друго оборудване, машини и съоръжения“ **+10 995лв**.

Обект „Доставка и монтаж на On-line UPS с мощност 200kVA/18kW,

трифазен вход-монофазен изход“. +14 556лв.

Обект „Непрекъсваемо токозахранващо устройство“ - 1 брой -80лв.

Обект „Финишър“ - 1 брой -77лв.

Обект. „Система за видеонаблюдение на общински сгради

и територии с масово пребиваване на хора“ -3 404лв.

§5301 „Придобиване на програмни продукти и лицензи за програмни продукти“

Обект. „ПП „Reg Pages“ – 1бр. **-15 000лв.**

**Всичко за дейност -14 784лв.**

**Всичко за функция -14 784лв.**

ФУНКЦИЯ „Образование“

Дейност 311 „ЦДГ и ОДЗ“

§1030 „Текущ ремонт“ ОДЗ „Приказен свят“ с. Николово +305лв.

§5100 „Основен ремонт”

Обект „Прилагане на мерки за енергийна ефективност в ЦДГ „Чучулига“,

ул. „Иглика“ №2, гр. Русе“ +21 849лв.

Обект „Прилагане на мерки за енергийна ефективност в ЦДГ „Радост“,

ул. „Червен“ №5, гр. Русе“ +53 446лв.

§5203 „Придобиване на друго оборудване, машини и съоръжения“

Обект „Климатик 36“ ОДЗ „Приказен свят“ с. Николово -305лв.

**Всичко за дейност +75 295лв.**

**Всичко за функция +75 295лв.**

ФУНКЦИЯ „Жилищно строителство, комунално стопанство и опазване на околната среда“

Дейност 619 „Други дейности по жилищното строителство, благоустройството и регионалното развитие“

§1015 „Материали“ км. Сандрово -7 710лв.

§1020 „Външни услуги“ км. Сандрово -2 000лв.

§5206 „Изграждане на инфраструктурни обекти“

Обект „Изграждане на резервно ел. захранване на Координационен център

по транспорта на бул. „Скобелев“ №45, гр. Русе“ +7 153лв.

Обект „Изграждане на оптична свързаност между административната

сграда на Община Русе на пл. „Свобода“ №6 и сградата на бул.„Скобелев“ №45“ +22 814лв.

Обект „Обновяване и благоустрояване на парка на с. Сандрово и

изграждане на фонтан находящ се в УПИІ-177, кв. 19, по плана на

село Сандрово, община Русе, км. Сандрово“ +9 710лв.

**Всичко за дейност +29 967лв.**

Дейност 629 „Други дейности по опазване на околната среда“

§5204 „Придобиване на транспортни средства“

Обект „Туристическо ремарке 1 бр. за ОП "Паркстрой" -1 500лв.

**Всичко за дейност -1 500лв.**

**Всичко за функция +28 467лв.**

ФУНКЦИЯ „Почивно дело, култура, религиозни дейности“

Дейност 714 „Спортни бази за спорт за всички“

§5203 „Придобиване на друго оборудване, машини и съоръжения“

Обект „Потапяща помпа“ 1 бр. км. Мартен +3 000лв.

Обект „Горен + долен скрипец“ 1 бр. км. Басарбово +960 лв.

Обект „ Бягаща пътека“ 1бр. км. Басарбово +1 080лв.

Обект „Климатик 18“ 1бр. км. Басарбово +1 176лв.

**Всичко за дейност +6 216лв.**

Дейност 739 „Музеи и худ.галерии с регионален характер”

§5100 „Основен ремонт“

Обект „Музей Баба Тонка“ -2 833лв.

**Всичко за дейност -2 833лв.**

**Всичко за функция +3 383лв.**

ФУНКЦИЯ „Икономически дейности и услуги“

Дейност 898 „Други дейности по икономиката“

§1015 „Материали“ -4 400лв.

ОП „Русе арт“ -3 200лв.

Младежки дом -1 200лв.

§1020 „Външни услуги“ ОП „Русе арт“ -1 600лв.

§5201 „Придобиване на компютри и хардуер“

Обект „Компютърна система“ ОП „Русе арт“ - 2 бр. +2 400лв.

Обект „Преносим компютър“ 3бр. +3 600лв.

ОП „Русе арт“ 2бр. +2 400лв.

Младежки дом 1бр. +1 200лв.

**Всичко за дейност 0лв.**

**Всичко за функция 0лв.**

ФУНКЦИЯ „Разходи некласифицирани в други функции“

Дейност 998 „Резерв“

§9700 „Резерв“ -59 793лв.

**Всичко за дейност -59 793лв.**

**Всичко за функция -59 793лв.**

**Всичко разходи местни дейности +32 568лв.**

**V. РАЗХОДИ – държавни дейности дофинансирани с общински приходи**

ФУНКЦИЯ „Образование“

Дейност 332 „Общежитие“

§1016 „Вода, горива, енергия“ +20 000лв.

**Всичко за дейност +20 000лв.**

Дейност 389 „Други дейности по образованието”

§1098 „Други разходи, некласифицирани в др. параграфи“ -3 000лв.

**Всичко за дейност -3 000лв.**

**Всичко за функция +17 000лв.**

ФУНКЦИЯ „Почивно дело, култура, религиозни дейности“

Дейност 739 „Музеи и худ.галерии с регионален характер”

§0202 „Др.възнаграждения и плащания на персонала по извънтрудови

правоотношения“ РИМ-Русе +23 060лв.

§0551 „Осигурителни вноски от работодатели за ДОО“ – РИМ-Русе +1 236лв.

§0560 „Здравноосигурителни вноски от работодатели“ – РИМ-Русе +825лв.

§0580 „Разходи за ДЗПО“ – РИМ-Русе +464лв.

§1015 „Материали“ РИМ-Русе +1 115лв.

§1016 „Вода, горива, енергия“ -9 000лв.

§1020 „Външни услуги“ РИМ-Русе -4 400лв.

§1051 „Командировки в страната“ РИМ-Русе +3 160лв.

§1098 „Други разходи, некласифицирани в др. параграфи“ ХГ-Русе +3 000лв.

§5203 „Придобиване на друго оборудване, машини и съоръжения“ РИМ-Русе

Обект „Система за охлаждане на аквариумите на Екомузей“ 1бр. +6 000лв.

Обект „Три D гърбове“ – 5бр. /4бр. за аквариуми и 1бр. Терариум/ +9 000лв.

**Всичко за дейност +34460лв.**

**Всичко за функция +34 460лв.**

**Всичко разходи държавни дейности доф. с общински приходи +51 460лв.**

**Всичко разходи по бюджета +85 895лв.**

**VІ. Приема промените в Приложение №18 „Справка за разходите за заплати за 2015г.“, както следва:**

ФУНКЦИЯ „Социално осигуряване, подпомагане и грижи“ – било става разлика

-годишен фонд Работна заплата 75 050лв. 83 450лв. +8 400лв

**18 Точка**

**Допълване на списъка на лицата и длъжностите, имащи право на транспортни разходи, съгласно чл. 40, ал. 1 от ПМС №8/16.01.2015 г. от Бюджет 2015 година, утвърден с Решение на Общински съвет №1285/12.02.2015 г. – Приложение №17**

**Засл. проф. В. Пенчев:** Давам думата на г-жа Пенева от името на кмета. Заповядайте.

**Г-жа Ем. Пенева:** Поддържаме предложението във вида, както е входирано.

**Засл. проф. В. Пенчев:** Точката е рутинна, както казваме. Но все пак има ли желаещи да се изкажат по тази точка, въпроси? Няма, гласуваме точката.

**КВОРУМ – 42. С 42 гласа „за”, 0 „против” и 0 „въздържали се” се прие**

**РЕШЕНИЕ № 1486**

На основание чл. 21, ал. 2, във връзка с чл. 21, ал. 1, т. 6 от ЗМСМА, чл.40 ал.1 от Постановление № 8 от 16 януари 2015 година за изпълнението на държавния бюджет на Република България за 2015г., Общинският съвет реши:  
Утвърждава допълване на Приложение №17 Списък на лицата и длъжностите, имащи право на транспортни разходи утвърдено с Решение на Общински съвет №1285/12.02.2015г., както следва:

По Приложение №17

ФУНКЦИЯ „ОБЩИ ДЪРЖАВНИ СЛУЖБИ“

Дейност „ Общинска администрация“

Добавя се:

По чл. 40, ал. 1, т. 1

1. Светла Белчева Балтаджиева – специалист в отд. „Търговия и наемни отношения“- новоназначена – билети

ФУНКЦИЯ „ЗДРАВЕОПАЗВАНЕ“

Добавя се:

По чл. 40, ал. 1, т. 2

1. Галя Стефанова Иванова – медицинска сестра- Русе-Семерджиево-Русе – билети

2. Пламена Йовова Колева – медицинска сестра – Русе-Хотанца- Русе – билети

3. Илияна Друмева Калчева – медицинска сестра- Русе-Ново село-Русе- билети

4. Галина Георгиева Колева – медицинска сестра- Русе-Мартен-Русе- билети

**19 Точка**

**Утвърждаване и дофинансиране на самостоятелни паралелки с пълняемост под задължителния минимум за учебната 2015/2016 година**

**Засл. проф. В. Пенчев:** Давам думата на г-н Щерев, от името на кмета. Заповядайте, г-н Щерев.

**Г-н С. Щерев:** Уважаеми общински съветници, предложението е за утвърждаване и дофинансиране на паралелки с пълняемост под задължителния минимум на учебната 2015/2016 г. Предложението премина през съответните комисии без забележки, предлагам да го гласувате. Благодаря ви.

**Засл. проф. В. Пенчев:** И аз благодаря на г-н Щерев, Имате думата колеги. Има ли въпроси и изказвания по тази точка? Няма, гласуваме точката.

**КВОРУМ – 39. С 39 гласа „за”, 0 „против” и 0 „въздържали се” се прие**

**РЕШЕНИЕ № 1487**

На основание чл. 21, ал. 1, т. 23, във връзка с чл. 17, ал. 1, т. 3 от ЗМСМА и чл. 11, ал. 2, във връзка с ал. 1, т. 2 и т. 3, ал. 4, ал. 5, т. 1 и ал. 7, чл. 11а, ал. 1 и ал. 2 от Наредба №7 от 29 декември 2000 г. за определяне броя на паралелките и групите и броя на учениците и децата в паралелките и в групите на училищата, детските градини и обслужващите звена на Министерството на образованието и науката (посл. доп. ДВ, бр. 86 от 17.10.2014 г.), Общинският съвет реши:

1. Разрешава паралелки с пълняемост под определения минимум и слети паралелки за учебната 2015/2016 година в следните общински училища:

**НУ „Васил Априлов“ – с. Хотанца**

|  |  |  |  |
| --- | --- | --- | --- |
| **Клас** | **Брой паралелки** | **Брой ученици** | **Разлика до задължителния минимум по Наредба №7/2000** |
| I+II | 1 слята | 5 + 6 = 11 | 5 |
| III+IV | 1 слята | 4+ 8 = 12 | 6 |
| **Всичко** |  | **23** | **11** |

**ОУ „Г. С. Раковски“ – с. Ново село**

|  |  |  |  |
| --- | --- | --- | --- |
| **Клас** | **Брой паралелки** | **Брой ученици** | **Разлика до задължителния минимум по Наредба №7/2000** |
| I | 1 маломерна | 14 | 2 |
| II | 1 маломерна | 14 | 2 |
| III | 1 маломерна | 8 | 8 |
| IV | 1 маломерна | 14 | 2 |
| VI | 1 маломерна | 13 | 5 |
| VIII | 1 маломерна | 8 | 10 |
| **Всичко** |  | **71** | **29** |

**ОУ „Отец Паисий“ – с. Тетово**

|  |  |  |  |
| --- | --- | --- | --- |
| **Клас** | **Брой паралелки** | **Брой ученици** | **Разлика до задължителния минимум по Наредба №7/2000** |
| I | 1 маломерна | 10 | 6 |
| II | 1 маломерна | 12 | 4 |
| IV | 1 маломерна | 13 | 3 |
| V | 1 маломерна | 15 | 3 |
| VI | 1 маломерна | 17 | 1 |
| VII | 1 маломерна | 15 | 2 |
| VIII | 1 маломерна | 9 | 9 |
| **Всичко** |  | **91** | **28** |

**ОУ „Св. Св. Кирил и Методий“ – с. Николово**

|  |  |  |  |
| --- | --- | --- | --- |
| **Клас** | **Брой паралелки** | **Брой ученици** | **Разлика до задължителния минимум по Наредба №7/2000** |
| I + II | 1 слята | 1 + 15 = 16 | - |
| III | 1 маломерна | 13 | 3 |
| IV | 1 маломерна | 15 | 1 |
| V | 1 маломерна | 16 | 2 |
| VII | 1 маломерна | 10 | 8 |
| VI + VIII | 1 слята | 9 + 7 = 16 | 2 |
| **Всичко** |  | **86** | **16** |

**ОУ „Св. Св. Кирил и Методий“ – с. Семерджиево**

|  |  |  |  |
| --- | --- | --- | --- |
| **Клас** | **Брой паралелки** | **Брой ученици** | **Разлика до задължителния минимум по Наредба №7/2000** |
| I + II | 1 слята | 8 + 8 =16 | - |
| III | 1 маломерна | 14 | 2 |
| IV | 1 маломерна | 8 | 8 |
| V | 1 маломерна | 11 | 7 |
| VI | 1 маломерна | 15 | 3 |
| VII + VIII | 1 слята | 11 + 5 = 16 | 2 |
| **Всичко** |  | **80** | **22** |

**ОУ „Отец Паисий“ – гр. Мартен**

|  |  |  |  |
| --- | --- | --- | --- |
| **Клас** | **Брой паралелки** | **Брой ученици** | **Разлика до задължителния минимум по Наредба №7/2000** |
| II | 1 маломерна | 14 | 2 |
| III | 1 маломерна | 14 | 2 |
| IV | 1 маломерна | 15 | 1 |
| VIII | 1 маломерна | 12 | 6 |
| **Всичко** |  | **55** | **11** |

**ОУ „Христо Смирненски“ – кв. Долапите, гр. Русе**

|  |  |  |  |
| --- | --- | --- | --- |
| **Клас** | **Брой паралелки** | **Брой ученици** | **Разлика до задължителния минимум по Наредба №7/2000** |
| I | 1 маломерна | 14 | 2 |
| II | 1 маломерна | 11 | 5 |
| IV | 1 маломерна | 15 | 1 |
| V | 1 маломерна | 16 | 2 |
| VI | 1 маломерна | 13 | 5 |
| VII | 1 маломерна | 13 | 5 |
| VIII | 1 маломерна | 11 | 7 |
| **Всичко** |  | **93** | **27** |

**ОУ „Братя Миладинови“ – гр. Русе**

|  |  |  |  |
| --- | --- | --- | --- |
| **Клас** | **Брой паралелки** | **Брой ученици** | **Разлика до задължителния минимум по Наредба №7/2000** |
| III | 1 маломерна | 10 | 6 |
| V | 1 маломерна | 15 | 3 |
| VII | 1 маломерна | 16 | 2 |
| **Всичко** |  | **41** | **11** |

**ОУ „Никола Обретенов“ – гр. Русе**

|  |  |  |  |
| --- | --- | --- | --- |
| **Клас** | **Брой паралелки** | **Брой ученици** | **Разлика до задължителния минимум по Наредба №7/2000** |
| VI | 1 маломерна | 12 | 6 |
| VII | 1 маломерна | 17 | 1 |
| **Всичко** |  | **29** | **7** |

**ОУ „Олимпи Панов“ – гр. Русе**

|  |  |  |  |
| --- | --- | --- | --- |
| **Клас** | **Брой паралелки** | **Брой ученици** | **Разлика до задължителния минимум по Наредба №7/2000** |
| VIII | 1 маломерна | 11 | 7 |
| **Всичко** |  | **11** | **7** |

**ОУ „Тома Кърджиев“ – гр. Русе**

|  |  |  |  |
| --- | --- | --- | --- |
| **Клас** | **Брой паралелки** | **Брой ученици** | **Разлика до задължителния минимум по Наредба №7/2000** |
| VIII | 1 маломерна | 12 | 6 |
| **Всичко** |  | **12** | **6** |

**СОУ „Васил Левски“ – гр. Русе**

|  |  |  |  |
| --- | --- | --- | --- |
| **Клас** | **Брой паралелки** | **Брой ученици** | **Разлика до задължителния минимум по Наредба №7/2000** |
| XI | 1 маломерна | 15 | 3 |
| XII | 1 маломерна | 17 | 1 |
| **Всичко** |  | **32** | **4** |

1. На основание чл. 122, ал. 2 от Закона за публичните финанси утвърждава дофинансиране за учебната 2015/2016 година за периода 15 септември – 31 декември 2015 г., както следва:
   1. на маломерни паралелки в:

ОУ “Св. Св. Кирил и Методий”, с. Семерджиево 623,44 лв.

ОУ “Г. С. Раковски”, с. Ново село 1 402,74 лв.

ОУ „Отец Паисий”, с. Тетово 701,37 лв.

* 1. на слети паралелки в:

НУ “Васил Априлов”, с. Хотанца 2 571,80 лв.

**ОБЩА СУМА ЗА ДОФИНАНСИРАНЕ: 5 299,35лв.**

1. Задължава кмета на Община Русе да осигури сумата от 5 299,35 лв. (пет хиляди двеста деветдесет и девет лева и 35 ст.) от планираните средства за маломерни и слети паралелки, функция „Образование”, дейност 322 „Общообразователни училища“ - дофинансиране, §10-98 „Други некласифицирани разходи“.
2. Възлага на кмета на Община Русе да подготви мотивирано искане до Началника на РИО – Русе, съгласно чл. 11а, ал. 2, във връзка с ал. 1 от Наредба №7/2000 г. за издаване на разрешение за формиране на самостоятелни паралелки с по-малко от 10 ученика за IV клас в ОУ „Св. Св. Кирил и Методий“ – с. Семерджиево (8 ученика), III клас и VIII клас в ОУ „Г. С. Раковски“ – с. Ново село (по 8 ученика) и VIII клас в ОУ „Отец Паисий“ – с. Тетово (9 ученика), във връзка с т. 2.1 от решението на Общински съвет – Русе за осигуряване на допълнителни средства за обезпечаване на учебния процес, извън определените по единиите разходни стандарти за съответната дейност.

**20 Точка**

**Актуализация на бюджета на общинска фондация „Русе-град на свободния дух“ за 2015 г.**

**Засл. проф. В. Пенчев:** Давам думата на г-н Карапчански, заместник-кмета. Заповядайте, г-н Карапчански.

**Г-н Стр. Карапчански:** Добър ден и от мен. Уважаеми г-н Председател, уважаеми госпожи и господа общински съветници, позволете ми в качеството си на председател на УС на общинска фондация „Русе-град на свободния дух“ преди да ви запозная със съдържанието на това предложение да изкажа своята признателност от името на целия УС на фондацията за изключително важната и ценната за нас подкрепа, която срещахме в хода на работата на Общинския съвет в изтичащия мандат. Считам, че със своите действия доказахме, че наистина това доверие, тази подкрепа не са били напразни. Индикаторите, на които ние особено много държим и с които ежемесечно се отчитаме в своята работа показва, че само за първите 9 месеца от тази година с подкрепа в рамките на кампанията „Русе-град на свободния дух“ в Русе са се случили 77 събития, били са създадени 47 творчески продукта, били са подкрепени 156 проектни екипа. В инициативите, в които фондацията е подкрепила участие са взели 1239 активни участници. Броят на зрителите и гостите на събитията, които са били подкрепени надхвърлят 51 200 души. Общо 28 са били финансираните проекти. Знаете фондацията се утвърди като източник на стипендии за деца, младежи с изявени дарби в сферата на културата, изкуството, образованието, технологиите. И не случайно преди няколко седмици бяхме отличени с голямата награда фондацията за прозрачни инициативи за прозрачност и ефективност за сътрудничеството между местната администрация и неправителствения сектор. Нещо, което наистина е повод за удовлетворение и допълнителна мотивация да продължим в същия дух. Още веднъж специално ви благодарим за активната подкрепа и затова, че в последните години имахме възможност да си партнираме успешно с Общинския съвет като върховен колективен орган на фондацията. Конкретния текст на предложението е свързан с поредната актуализация в бюджета на общинската фондация „Русе-град на свободния дух“. Тя е обусловена от две обстоятелства, на първо място преизпълнение в първоначално заложения проектобюджет в направление приходи. Имаме генерирани частни дарения с 3864 лв. повече от планираните. От друга страна имаме генерирани икономии по две направления – фонд работна заплата и командировки в страната и чужбина, съответно 3040 лв. и 5 500 лв. Предлагаме тези средства да бъдат насочени към направление местни инициативи, за да можем до края на годината да реализираме още повече проекти и да продължим с отпускането на стипендии за русенските деца. Разчитаме на вашата подкрепя и отново благодаря от името на управителния съвет.

**Засл. проф. В. Пенчев:** И аз благодаря на г-н Карапчански. Имате думата колеги, въпроси, изказвания? Няма желаещи, гласуваме 20 точка.

**КВОРУМ – 40. С 36 гласа „за”, 0 „против” и 4 „въздържали се” се прие**

**РЕШЕНИЕ № 1488**

На основание чл. 21, ал. 1 т. 8 и т. 14, във връзка с чл. 21, ал. 2 от ЗМСМА и във връзка с чл.14, т. 7 и 8 от Раздел IV на УЧРЕДИТЕЛЕН АКТ НА ОБЩИНСКА ФОНДАЦИЯ „РУСЕ – ГРАД НА СВОБОДНИЯ ДУХ“, както и с чл. 4, ал.1 и ал.3, чл.9, ал.1 от Правилника за реда за осъществяване на общественополезна дейност и за набиране и разходване на имуществото на Фондация „Русе-град на свободния дух“, общинският съвет реши:

1.Приема изменение на бюджета на Общинска фондация „Русе-град на свободния дух“ за 2015 г., съгласно Приложение №1

2.Приема изменение на Работна програма „Русе-град на свободния дух 2015“, съгласно Приложение 2

**21 Точка**

**Стартиране на процедура по чл. 36в, ал. 1, т.1 от Правилника за прилагане на Закона за социално подпомагане за откриване на социални услуги: Център за обществена подкрепа, Звено „Майка и бебе“, Дневен център за деца с увреждания, Център за настаняване от семеен тип и Център за социална рехабилитация и интеграция**

**Засл. проф. В. Пенчев:** По тази точка г-жа Личева има думата от името на кмета. Заповядайте, г-жо Личева.

**Г-жа М. Личева:** Уважаеми общински съветници, предложението е свързано с цел осигуряване на устойчивост на разкритите 7 нови социални услуги в част от сградата на Дома за медико-социални грижи. Знаете, че с ваше съгласие печелихме проект, реализирахме и вече сме в крайния си етап. Предлагаме да подкрепите стартиране на процедура, съответно, която е по правилника за прилагане на Закона за социално подпомагане с цел осигуряване на делегиран бюджет така, както е описано в предложението. Съответно иновативните услуги сме ги обединили в един център за обществена подкрепа, дневния център за деца с увреждания остава в този вид, звеното за „Майка и бебе“ остава в този вид. Център за психично здраве го приравняваме към съществуваща услуга със стандарт Център з социална интеграция ха деца с психични разстройства. И услугата, която е изключително иновативна и специфична Център за настаняване от семеен тип за деца, нуждаещи се от постоянна грижа, както сме разписали по указания на министъра на здравеопазването за месец декември да бъде като местна дейност. И ще поискаме финансиране от министерство на здравеопазването от месец януари 2016 делегиран бюджет. Благодаря ви.

**Засл. проф. В. Пенчев:** Благодаря на г-жа Личева. Заповядайте, колеги, ако има желаещи да направят изказване или да поставят въпрос? Няма желаещи, гласуваме тази точка. Моля, процедура.

**КВОРУМ – 43. С 43 гласа „за”, 0 „против” и 0 „въздържали се” се прие**

**РЕШЕНИЕ № 1489**

На основание чл. 21, ал. 1 т. 8, т. 23 и ал. 2 от ЗМСМА, чл. 36в, ал. 3, т. 1 от Правилника за прилагане на Закона за социално подпомагане, във връзка с § 4 от Преходните и заключителни разпоредби на Постановление № 208/10.08.2015 г. на Министерския съвет, Стратегията за развитие на социалните услуги и Годишния план за действие към стратегията в Община Русе, Общинският съвет реши:

1. Дава съгласие Община Русе да открие социалните услуги:
   1. Център за социална рехабилитация и интеграция за деца с психични увреждания /ЦСРИДПУ/ чл. 36, ал. 2, т.6 ППЗСП/, с адрес: гр. Русе, ул. „Н. Й. Вапцаров“ № 20, делегирана държавна дейност, с капацитет 20 места, считано от 01.12.2015 г.

За нуждите на ЦСРИДПУ се предоставя част от имот, предмет на АОС № 6861/ 04.01.2013 г., представляващ част от сграда с идентификатор № 63427.4.609.1 в помещения на първи етаж на сградата с обща застроена площ 42,3 кв. м., в североизточно крило;

* 1. Дневен център за деца с увреждания /ДЦДУ/ чл. 36, ал. 2, т.5, б. „а“ ППЗСП/, с адрес: гр. Русе, ул. „Н. Й. Вапцаров“ № 20 делегирана държавна дейност, с капацитет 20 места, считано от 01.12.2015 г.

За нуждите на ДЦДУ се предоставя част от имот, предмет на АОС № 6861/ 04.01.2013 г., представляващ част от сграда с идентификатор № 63427.4.609.1 в помещения на първи етаж на сградата с обща застроена площ 335 кв.м. и в помещения на третия етаж с обща застроена площ 178 кв.м., в североизточно крило;

* 1. Център за обществена подкрепа /ЦОП/ чл. 36,ал. 2, т. 10 ППЗСП/, с адрес: в гр. Русе, ул. „Н. Й. Вапцаров“ № 20 делегирана държавна дейност, с капацитет 95 места, считано от 01.12.2015 г., който ще предоставя услугите: Център за семейна консултация и Център по детско и майчино здраве.

За нуждите на ЦОП се предоставя част от имот, предмет на АОС № 6861/ 04.01.2013 г., представляващ част от сграда с идентификатор № 63427.4.609.1 в помещения на втория етаж с обща застроена площ 221 кв.м., в североизточно крило и Приемна грижа и подкрепа на осиновяването в помещенията на третия етаж с обща застроена площ 43 кв.м., в североизточно крило;

* 1. Звено „Майка и бебе“/ чл.36, ал. 2, т. 9 ППЗСП/ със Спешен прием, с адрес: гр. Русе, ул. „Н. Й. Вапцаров“ № 20 делегирана държавна дейност, с капацитет 8 места, като 4 от местата са за Спешен прием за деца с и без родители от 0 до 3 годишна възраст, считано от 01.12.2015 г.

За нуждите на звено „Майка и бебе“ със Спешен прием се предоставя част от имот, предмет на АОС № 6861/ 04.01.2013 г., представляващ част от сграда с идентификатор № 63427.4.609.1 в помещения на четвъртия етаж с обща застроена площ 106 кв.м., в североизточно крило.

* 1. Център за настаняване от семеен тип за деца с увреждания /чл. чл. 36, ал. 2, т. 7, б. „а“, подбуква „бб“ ППЗСП/ с потребност от постоянни медицински грижи, като местна дейност, с адрес: в гр. Русе, ул. „Н. Й. Вапцаров“ № 20, с капацитет 8 места, считано от 01.12.2015 г. до 31.12.2015 г., и като делегирана държавна дейност от 01.01.2016 г.

Финансирането на Центъра да се извърши в съответствие с начина, посочен в § 4, § 6 и § 7 от ПЗР на ПМС №208 от 10 август 2015г., както следва:

До 30.11.2015 г. по Компонент 2 „Разкриване на иновативни интегрирани услуги за деинституционализация и превенция на изоставянето на деца от 0 до 3 години“ на процедура „Шанс за щастливо бъдеще“ по Оперативна програма „Развитие на човешките ресурси“ 2007-2013 г., а след този срок от Министерството на здравеопазването до края на 2015 г.,

За нуждите на ЦНСТДУ се предоставя част от имот, предмет на АОС № 6861/ 04.01.2013 г., представляващ част от сграда с идентификатор № 63427.4.609.1 в помещения на четвъртия етаж с обща застроена площ 95 кв.м., в североизточно крило.

1. Възлага на Кмета на Община Русе да изпрати решението на Общинския съвет Русе до:
   1. Регионална дирекция за социално подпомагане – Русе, за изготвяне на предложение до изпълнителния директор на Агенцията за социално подпомагане в гр. София, за откриване на социалните услуги:

Дневен център за деца с увреждания, с капацитет 20 места;

Звено майка и бебе със Спешен прием, с капацитет 8 места;

Център за обществена подкрепа, с капацитет 95 места;

Център за социална рехабилитация и интеграция за деца с психични увреждания, с капацитет 20 места,

с адрес на услугите: гр. Русе, ул. „Н. Й. Вапцаров“ № 20, като делегирана държавна дейност, считано от 01.12.2015 г. и

Център за настаняване от семеен тип за деца с потребност от постоянни медицински грижи, с капацитет 8 места, с адрес: гр. Русе, ул. „Н. Й. Вапцаров“ № 20, като делегирана държавна дейност, считано от 01.01.2016 г.

* 1. Министъра на здравеопазването за съгласуване решението за откриване на Центъра за настаняване от семеен тип за деца с увреждания с потребност от постоянни медицински грижи, с капацитет 8 места, на адрес: гр. Русе, ул. „Н. Й. Вапцаров“ № 20, съгласно изискването на чл. 41а, ал.2, т. 2 от ППЗСП.

**22 Точка**

**Одобряване на споразумение за сътрудничество за реализацията на Проект „Интегриран подход на Община Русе за интеграция на ромите и други уязвими групи на територията на общини от Област Русе“**

**Засл. проф. В. Пенчев:** Давам думата на г-жа Личева отново от името на кмета. Заповядайте.

**Г-жа М. Личева:** Благодаря. Предложението следва ваше решение от последно проведено заседание на Общинския съвет, в което поискахме вашето съгласие с предложен текст за сключване на споразумение с 9 партньори Община Русе в изпълнение на проект за интеграция на ромите. Сключихме тези споразумения. Съответно само да припомня, че партньори са 3 общини: община Иваново, Борово и Ветово, които също представят на техни сесии за утвърждаване тези споразумения. Останалите партньори са 1 медицински център, русенски университет и 4 неправителствени организации. Предложението е свързано с одобряване на вече сключените споразумения. Благодаря.

**Засл. проф. В. Пенчев:** Благодаря, г-жо Личева. Имате думата колеги. Желае ли някой да вземе отношение по 22 точка? Не виждам, гласуваме точката. Моля, процедура.

**КВОРУМ – 40. С 38 гласа „за”, 2 „против” и 0 „въздържали се” се прие**

**РЕШЕНИЕ № 1490**

На основание чл. 21, ал. 2 от ЗМСМА, във връзка с чл. 21, ал. 1, т. 23, чл. 59, чл. 61, ал. 1 и 2 от ЗМСМА, Общинският съвет реши:

1. Одобрява подписаните споразумения за сътрудничество за реализацията на Проект „Интегриран подход на Община Русе за интеграция на ромите и други уязвими групи на територията на общини от Област Русе“ със следните общини и юридически лица:
   1. Община Иваново /Приложение №1/,
   2. Община Ветово /Приложение №2/,
   3. Община Борово /Приложение №3/,
   4. Русенски университет „Ангел Кънчев” /Приложение №4/,
   5. МЦ „Медика-Експерт” ЕООД /Приложение №5/,
   6. Сдружение на ОПЛ Русе /Приложение №6/,
   7. Сдружение „Център Динамика”/Приложение №7/,
   8. Сдружение „Еквилибриум”/Приложение №8/,
   9. Association “Bulgarian-Romanian Trans-border Mediation Institute” /Приложение №9/.

**Засл. проф. В. Пенчев:** Заповядайте, г-н Бучаков, обяснение на отрицателен вот.

**Г-н Ст. Бучаков /обяснение на отрицателен вот/:** Уважаеми колеги, обяснявам отрицателния си вот. Не съм против интеграцията на ромите, но специално, когато се поставя акцента … Вижте го материала как е изписан само интеграция на ромите и други уязвими групи. Номер 1 в България са ромите, докато е така аз ще гласувам всички материали против.

**Засл. проф. В. Пенчев:** Благодаря на г-н Бучаков.

**23 Точка**

**Даване на съгласие за учредяване право на ползване върху лек автомобил – бус за деца и младежи използващи инвалидни колички – 8 места – втора употреба – Форд „Транзит“ с рег. № Р 3507 ВС и идентификационен номер на рама WF0HXXGBFHYS14259, собственост на Община Русе на Сдружение с нестопанска цел /СНЦ/ „Еквилибриум“ – управлението на социалните услуги Центрове за настаняване от семеен тип за деца и младежи с увреждания /ЦНСТ/ - „Надежда“ и „Любов“**

**Засл. проф. В. Пенчев:** По тази точка отново г-жа Личева ще докладва от името на кмета. Заповядайте.

**Г-жа М. Личева:** Уважаеми общински съветници, предложението е свързано с даване съгласие за учредяване право на ползване върху лек автомобил. Осем местен бус, който е закупен от Община Русе целево, за да осигури потребността на деца и младежи с увреждания, настанени в центровете за настаняване от семеен тип. Тъй като закупуването стана след изтичането на проекта, а вече сме предоставили управление на услугите на неправителствена организация чрез проведен конкурс и сключен договор, това е Сдружение „Еквилибриум“, затова ви предлагаме да дадем съгласие за учредяване право на ползване на тази организация с цел използване по предназначение на този специализиран превоз. Като разбира се след това, след решението на Общинския съвет ще бъде сключен договор със съответните условия за ползване и опазване на имуществото с организацията. Благодаря ви.

**Засл. проф. В. Пенчев:** Благодаря ви, г-жо Личева. Имате думата колеги да вземете отношение по тази точка за автомобила. Не виждам. Обръщам внимание, понеже става въпрос за безвъзмездно предоставяне гласувайте, за да бъде приета точката, трябва да бъдат 2/3 от общия брой. Моля, процедура на гласуване.

**КВОРУМ – 45. С 44 гласа „за”, 0 „против” и 1 „въздържали се” се прие**

**РЕШЕНИЕ № 1491**

На основание чл. 21, ал. 2, във връзка с чл. 21, ал. 1, т. 8 от ЗМСМА и чл. 39, ал. 4 от Закона за общинска собственост, Общинският съвет реши:

1. Дава съгласие за учредяване на безвъзмездно право на ползване върху лек автомобил – бус, Форд „Транзит“ с рег. №Р3507BC, идентификационен номер на рама WF0HXXGBFHYS14259, собственост на Община Русе на Сдружение с нестопанска цел „Еквилибриум“, БУЛСТАТ: 117622997, седалище и адрес на управление: гр. Русе, ул. „Борисова” № 27, вх. А, ет. 3, ап. 8, представлявано от Дейвид Минфърд Бисет – председател на управителния съвет, изпълнител по договори № 2361/30.03.2015 г. и № 2362/30.03.2015 г. за възлагане управлението на социалните услуги Център за настаняване от семеен тип за деца и младежи „Надежда“ и Център за настаняване от семеен тип за деца и младежи „Любов“, за срока на договорите.

2. Упълномощава Кмета на Община Русе да издаде заповед и сключи договор за учредяване на безвъзмездно право на ползване.

**24 Точка**

**Кандидатстване с проектно предложение „Добре развита транспортна система в Еврорегион Русе-Гюргево за по-добра свързаност с транс европейската транспортна мрежа TEN-T“ по Програма “INTERREG V-A Румъния-България 2014-2020 г.“ и решение за осигуряване на съфинансиране от Община Русе**

**Засл. проф. В. Пенчев:** Господин Карапчански заместник-кмета от името на кмета. Заповядайте.

**Г-н Стр. Карапчански:** Благодаря, г-н Председател. Уважаеми госпожи и господа общински съветници, използвам възможността да ви информирам, че наред с проектите на обща стойност над 56 милиона лева, които Община Русе защити по новата ОП „Региони в растеж 2014-2020 г.“, вече с разполагаме с 5 проекта на обща стойност 42 милиона лева по новата оперативна програма за трансгранично сътрудничество и “INTERREG Румъния-България 2014-2020 г.“ По този начин още в началото на програмния период Русе вече има гарантирани 96 милиона по двете само оперативни програми, които към момента са отворени. Това е една атестация за високото темпо и ефективност, които са наложени в екипа на кмета Стоилов по отношение на усвояване на еврофондовете.Предстои да ви запозная със съдържанието на петте проектни предложения. Първото от тях е свързано с приоритетна ос 1 на програмата – Добре свързан регион и съвместно с нашите партньори от Община Гюргево кандидатстваме за подобряване планирането, развитието и координирането на трансграничните транспортни системи в трансграничния регион. Правилата на програмата са такива, че 85% от финансирането идва от европейския фонд за Регионално развитие, 13% национално съфинансиране и само 2% е съфинансирането от бюджета на Община Русе. Този проект е свързан, българската му страна е свързана с рехабилитация на бул. „Липник“ в частта му от кръговото кръстовище при бул. „Цар Освободител“ до кръговото кръстовище при КАТ. Чрез изпълнение на строително-монтажни дейности общата дължина на трасето е 3700 км., подробно е описано в обосновката на предложението. Разчитаме на вашата подкрепа за реализацията на този изключително важен за Русе проект, надграждащ вече успешно приключил, между другото най-мащабен инфраструктурен проект в изтеклата програма Румъния-България, този за модернизирането на бул. „Тутракан“. Благодаря.

**Засл. проф. В. Пенчев:** И аз благодаря на г-н Карапчански. Заповядайте, колеги, ако има желаещи да се изкажат или да поставят въпроси. Няма желаещи, гласуваме 24 точка. Моля, процедура.

**КВОРУМ – 43. С 43 гласа „за”, 0 „против” и 0 „въздържали се” се прие**

**РЕШЕНИЕ № 1492**

На основание чл. 21, ал. 2, във връзка с чл. 21, ал. 1, т. 23 от Закона за местното самоуправление и местната администрация, Общинският съвет реши:

1. Дава съгласие Община Русе да кандидатства с проектно предложение „Добре развита транспортна система в Еврорегион Русе-Гюргево за по-добра свързаност с транс европейската транспортна мрежа TEN-T“ по Програма „INTERREG V-A Румъния - България 2014-2020 г.“

2. Дава съгласие Община Русе да осигури съфинансиране от 2% от общо допустимите разходи на Партньор 2 по проекта (Община Русе).

3. Декларира наличието на средства за финансиране на дейностите по проекта, до възстановяването им от програмата.

**25 Точка**

**Кандидатстване с проектно предложение „Развитие на поречието на река Дунав за по-добра свързаност на Еврорегион Русе-Гюргево с Паневропейски транспортен коридор №7“ по Програма „INTERREG V-A Румъния-България 2014-2020 г.“ и решение за осигуряване на съфинансиране от Община Русе**

**Засл. проф. В. Пенчев:** Давам думата на г-н Карапчански от името на кмета. Заповядайте, г-н Карапчански.

**Г-н Стр. Карапчански:** Благодаря, г-н Председател. Второто проектно предложение е също по приоритетна ос Транспортна свързаност. Тука съвместно с Гюргево кандидатстваме от наша страна за рехабилитация на кейовите стени на пътнически терминал Русе-център и подобряване на навигационните условия на 3 корабни места. Целта на проекта е кейовата стена да се приспособи за използване на големи пътнически кораби при ниски и при високи водни стоежи. От страна на нашите колеги от Румъния имаме развитие на зоната около техния плавателен канал „Свети Георги“. Същи мисля, че е нещо особено важно, абсолютно в съответствие с интегрирания план за градско възстановяване и развитие, във връзка с концепцията, която разработихме за благоустрояване на крайбрежната зона. Така, че също разчитаме на подкрепа от ваша страна.

**Засл. проф. В. Пенчев:** Благодаря на г-н Карапчански. Заповядайте, колеги, ако има желаещи да вземат отношение по 25 точка. Няма желаещи, гласуваме точката.

**КВОРУМ – 43. С 43 гласа „за”, 0 „против” и 0 „въздържали се” се прие**

**РЕШЕНИЕ № 1493**

На основание чл. 21, ал. 2, във връзка с чл. 21, ал. 1, т. 23 от Закона за местното самоуправление и местната администрация, Общинският съвет реши:

1. Дава съгласие Община Русе да кандидатства с проектно предложение „Развитие на поречието на река Дунав за по-добра свързаност на Еврорегион Русе-Гюргево с Паневропейски транспортен коридор №7“ по Програма „INTERREG V-A Румъния - България 2014-2020 г.“

2. Дава съгласие Община Русе да осигури съфинансиране от 2% от общо допустимите разходи на Водещ партньор по проекта (Община Русе).

3. Декларира наличието на средства за финансиране на дейностите по проекта, до възстановяването им от програмата.

**26 Точка**

**Кандидатстване с проектно предложение „Реконструкция и експониране на емблематични културни обекти с висок туристически потенциал в Еврорегион Русе – Гюргево“ по Програма „INTERREG V-A Румъния-България 2014-2020 г.“ и решение за осигуряване на съфинансиране от Община Русе**

**Засл. проф. В. Пенчев:** Има думата отново г-н Карапчански от името на кмета. Заповядайте.

**Г-н Стр. Карапчански:** Третото проектно предложение е насочено към решаването на два особено важни за Русе проблема. Свързано е с две проблемни сгради, а именно Пантеона на възрожденците и Художествената галерия. С удовлетворение установихме, че по трансграничната програма те са допустими проекти по приоритетна ос 2 – Опазване и използване на природното наследство, ресурсите и културното наследство. Срещнахме подкрепа от колегите от Гюргево, които също имат огледален проект за подобряване на тяхната туристическа инфраструктура, така че в текста на предложението детайлно са описани дейностите свързани с рехабилитация на двете сгради, които предпроектните проучвания посочиха като необходимост. Разчитаме на подкрепата ви.

**Засл. проф. В. Пенчев:** Благодаря на г-н Карапчански. Заповядайте, колеги, ако има желаещи да вземат отношение. Няма желаещи, гласуваме 26 точка. Моля, процедура.

**КВОРУМ – 42. С 42 гласа „за”, 0 „против” и 0 „въздържали се” се прие**

**РЕШЕНИЕ № 1494**

На основание чл. 21, ал. 2, във връзка с чл. 21, ал. 1, т. 23 от Закона за местното самоуправление и местната администрация, Общинският съвет реши:

1. Дава съгласие Община Русе да кандидатства с проектно предложение „Реконструкция и експониране на емблематични културни обекти с висок туристически потенциал в Еврорегион Русе – Гюргево“ по Програма „INTERREG V-A Румъния - България 2014-2020 г.“

2. Дава съгласие Община Русе да осигури съфинансиране от 2% от общо допустимите разходи на Водещ партньор по проекта (Община Русе).

3. Декларира наличието на средства за финансиране на дейностите по проекта, до възстановяването им от програмата.

**27 Точка**

**Изказване на Бойко Никифоров – вх.№ 689/11.09.2015 г.**

**Засл. проф. В. Пенчев:** Минаваме към 27 точка, тъй като тя е свързана с 28-ма, това е заявление на г-н Бойко Никифоров да вземе отношение по 28 точка. Заповядайте, г-н Никифоров в рамките на 3 минути да изложите вашите съображения.

**Г-н Б. Никифоров:** Дами и господа общински съветници, благодаря, че ми дадохте възможност да се изкажа. От Гражданско движение „Бъдеще за Русе“ посетихме Калъраш, оперативна програма Трансгранично сътрудничество, управляващия орган и се запознахме с възможностите, които тя дава на Община Русе. Настоящата или по-точно следващата точка е предложено да се прави музей на нематериалното културно наследство на река Дунав зад Доходното здание, там където е съборената част. За което, ако бъде прието това решение ще бъдат блокирани 4,5 милиона лева за един период от примерно 2 или 3 години, понеже вие ще гласувате да бъде осигурено финансирането и че Общински съвет декларира, че финансирането на проекта до неговото завършване и връщането парите от Европейския съюз ще бъдат осигурени. Гражданско движение „Бъдеще за Русе“ считаме, че това е абсолютно нецелесъобразно, това е първия аспект на разглеждане на това предложение, поради това, че Русе има съвсем други належащи проблеми за решаване. На първо място по тази програма ние изпускаме една огромна възможност да бъде създадена независима станция за замерване замърсителите на атмосферния въздух. Има такава възможност и ние я изпускаме, проблемът не само е актуален, той се развива със страшни темпове и в Русе се появяват все повече нови замърсители. Ние настояваме да направите нещо, да бъде участвано с такъв проект за изграждане на такава независима станция за замерване замърсителите на атмосферния въздух. Вторият аспект, поради който ние сме против приемането на това предложение, в решението, което ще гласувате е посочено, че … Там са посочени две неща, да се гласуват правомощия на кмета да участва, общината да участва в програмата и да бъдат осигурени пари. Никъде в това решение не е посочено за какво се гласува и какво ще се строи. Никъде не е посочено, че чрез това решение се застроява площта зад Доходното здание, там където беше …, бяха съборени корпусите. Никъде не е посочено, че там ще има музей. И по този начин ние считаме, че става едно подмолно, едно подмолно прокарване на идея за построяване на музей с някакви неясни цели. Защото един такъв музей, ние не можем да си обясним какво е това нематериално културно наследство на река Дунав. Защото, ако ги вържете думите точно това излиза, песни, танци … (коментар от зала не се чува) Моля? (коментар от зала не се чува)

**Засл. проф. В. Пенчев:** Моля, не от място.

**Г-н Б. Никифоров:** Не мога да си обясня защо е нужно това на … Аз го знам какво е, ще трябва да изложим всички песни, танци от тука до извора на река Дунав и така нататък. Кому е нужно това?

**Засл. проф. В. Пенчев:** Ориентирайте се към приключване.

**Г-н Б. Никифоров:** Аз ви казах ние настояваме за две неща – да не бъдат блокирани тези пари, 4 и половина милиона евро, а да бъдат използвани за нещо по-полезно. И другото, преди да се вземе такова решение за застрояване зад Доходното здание да се проведе обществено обсъждане какво да се прави там.

**Засл. проф. В. Пенчев:** Благодаря ви.

**28 Точка**

**Кандидатстване с проектно предложение „Валоризация на общото местно и европейско нематериално културно наследство чрез интерактивен музей“ по Програма „INTERREG V-A Румъния-България 2014-2020 г.“ и решение за осигуряване на съфинансиране от Община Русе**

**Засл. проф. В. Пенчев:** Давам думата на г-н Карапчански от името на кмета да докладва тази точка.

**Г-н Стр. Карапчански:** Благодаря, г-н Председател. Моят коментар ще бъде изключително лаконичен. Това изказване единствено може да буди така съчувствие, състрадание от наша страна за изключително дълбокото непознаване на проблематиката и невлизането и, по-скоро нежеланието за влизане в детайла. Първото, което е не знам доколко е целесъобразно да отидете до Калъраш да се запознаете с възможностите за кандидатстване, има ги на сайта на програмата, влезте и си ги вижте там. Не е необходимо да преминавате река Дунав, за да се запознавате с възможностите за кандидатстване. Второто, което е мисля, че ясно тук е написано 2-ра ос – Подобряване опазването на устойчивото природно, културно наследство, тоест туризъм. Не знам по какъв начин това, което Вие предлагате кореспондира с туризъм. Вероятно Вие имате някакви други виждания по темата. Що се отнася до това какво е нематериално културно наследство на река Дунав, не считам, че от трибуната на Общинския съвет е онова място, от където подобни лекции следва да бъдат изнесени, има други места, където може да обогатите своята фактолигична подготовка по темата. Мисля, че е изключително несериозно тази висока трибуна на Общинския съвет да се използва за безплатна трибуна и така ефирно време в контекста на предстоящата политическа кампания. Все пак става дума, както казахме за 42 милиона лева, които общината може да донесе в Русе за реализацията на важни проекти. Мисля, че в Русе има абсолютно пълен консенсус по темата, че комплекса Доходно здание спешно трябва да бъде завършен. И считам, че на Русе му приляга точно в сърцето на града да има един подобен музей, музей на Дунавската идентичност, който да подчертава наистина принадлежността на Русе към Дунавския регион, към това мултикултурно пространство. Поради тази причина аз изказвам така искреното си очакване и надежда Общинския съвет да подходи сериозно към тази точка и да даде зелена светлина на изключително професионално разработения проект, който довършваме и на 30 септември ще внесем в Управляващия орган да бъде подкрепен. Това за Русе би означавало 4,5 милиона евро за реализацията на проекта, от които само 2% общинско съфинансиране. Може би си давате сметка какъв уникален шанс това е за Русе. Считам, че именно по този начин можем да докажем, че наистина Русе е един европейски град, един зрял град със зрели институции. Благодаря ви.

**Засл. проф. В. Пенчев:** И аз благодаря на г-н Карапчански. Имате думата, колеги. Заповядайте, първо вдигна ръка г-н Григоров, след това арх. Илиев.

**Г-н Г. Григоров:** Уважаеми г-н Председател, уважаеми колеги, аз съм много „за“, наистина да стане нещо хубаво. И още по-добре, че няма да е с наши пари, а с европейски. Но въпросът ми е следния, преди няколко години Общински съвет-Русе гласува, че там ще бъде построен бизнес център, има одобрен проект от Общински съвет-Русе. Не е ли редно първо след като е приет от Общинския съвет да бъде гласувано, че се отменя този проект и дали е законосъобразно да застъпваме един проект с друг?

**Засл. проф. В. Пенчев:** Благодаря на г-н Григоров. Ако държите веднага аз бих могъл да взема отношение, но понеже вече арх. Илиев заяви желание … Заповядайте, арх. Илиев.

**Арх. В. Илиев:** Уважаеми дами и господа от общинската администрация, уважаеми дами и господа общински съветници, темата е изключително интересна и важна за града ни. Отваря се една възможност действително за идване на сериозни пари, ако партньорите от Румъния са така коректни и всичко върви, както трябва. Това се отнася, г-н Карапчански, за всички точки, които преди малко приехме по тази програма INTERREG, ако съм прав разбира се. Отваря се и възможност общината, всъщност това е нашата задача да участва само с 2% от финансирането, което е рядък случай. По-голямата част, ако сте прочели внимателно се поема от европейските фондове, не малка част от държавата 30% и т.н., и останалото от общината. Сега, тука е и всъщност интересния момент. Трябва с тези пари да бъде завършено нещо, което общинския съвет е приел със свое решение предния мандат, когато аз не съм бил общински съветник, но съм следил какво се извършва. След малко предполагам, че г-н председателя ще ме опровергае, защото там вероятно не е записано, че точно тези пари трябва да бъдат или решението е такова, че проекта, който е бил предложен не е този, който е трябвало да бъде или нещо от този род, не мога точно да ви цитирам. Като говоря това имам предвид, че тези въпроси, които сега ще ви кажа и тази моя теза аз я защитих и на двете комисии, в които съм участвал. Но какво искам да кажа по-точно, излиза така, че всяка възможност, която се отваря тя може да бъде използвана за запушване на някаква дупка. Казвам го без никакво притеснение, защото тази язва, която е в сърцето на града и която е неделима част от общото …, от общия комплекс на Доходното здание стои като един изваден зъб, ако мога така да го кажа. Но къде остана тогава последователността в развитието на общинската политика? Къде останаха всичките дебати, където са водени навремето, когато след много задълбочени изследвания върху структурата и с обструкцията на тази сграда бяха съборени съществуващите тела, та да се изгради там център, който да включва в себе си банков офис, ресторант и административни елементи. Вярно, че този културен комплекс би следвало да бъде вързан с културата на града. Вярно, че в тази част е хубаво да има музей, това без съмнение е така. Но аз бих попитал една такава сграда, която е също един не малък проблем, Старата полиция, сградата на Дружество „България“, една тема, която много пъти съм развивал тука къде остана? И защо тя всъщност не е обект на тази интервенция там. Това би било един прекрасен случай, в който ние можем да запазим нашето архитектурно наследство. Веднага знам отговора, защото собствеността е смесена. Да, но точно това е задачата на администрацията и на нас между другото като общински съветници да можем този въпрос да решим. За съжаление той не беше решен в този мандат, много жалко. Много жалко, че имаше дори прието решение, в което бяха заделени средства да се направи заснемане на сградата.

**Засл. проф. В. Пенчев:** Ориентирайте се към приключване.

**Арх. В. Илиев:** Завършвам, г-н Председател. И още едно място има в сърцето на града, което също е подходящо за тази идеална, прекрасна идея, г-н Карапчански. Това е много иновативно и чудесно като хрумване да се направи такъв музей за историята на града, това е терена на Пети полк. Теренът на Пети полк сега колкото и да си приказваме е половината съборен, направен на паркинг. Вярно той е временен, доколкото ми е известно, но така или иначе това е другата част чисто общинска, в която няма никаква идея какво да се случи. Идея имаше преди 7 години, когато беше направен някакъв конкурс за идея там, просто идея. Всеки можеше да направи каквото си иска, беше към целия град обърната тази …

**Засл. проф. В. Пенчев:** … Нека да приключваме.

**Арх. В. Илиев:** Това са моите възражения, не възражения, но разсъждения по тази точка. Би било интересно да чуем и други мнения.

**Засл. проф. В. Пенчев:** Благодаря, арх. Илиев. Господин Бучаков искаше думата, заповядайте. След това г-н Неделчев.

**Г-н Ст. Бучаков:** Уважаеми колеги, уважаеми граждани, Стефан Бучаков, ВМРО-Русе, 3 минути предизборно време, както г-н Карапчански охарактеризира гражданина, който се изказа. Нека да се възползвам, аз имам същото право. Искам да кажа всички знаете, че съм три мандата съветник, това нещо, което в момента става е типично за целия мандат, който изтече, предрешаване и така между другото да се прокарат най-важните решения. Винаги, когато е ставало дума за Доходното здание и в мандата 2003-2007, и след това е имало обсъждане, дебати, даже е имало извънредна сесия. Тука е представен материал, с който е предрешено, пак го казва, защото изхода от гласуването ми е ясен, нали да се построи там един музей. Който музей няма никаква мотивация защо трябва този Музей на нематериалното културно наследство на дунавските и тъй насетне, защо трябва да бъде точно в центъра на града, в тази сграда, която всички колеги тука, които минаха се изказаха, че има решение. Нормалната процедура е да има обсъждане, дебат и …, то дебат може и да няма, но поне обсъждане да има. И да се излезе тогава с това решение какво е подходящо да стане там. Значи някой, който не знае ще е полезно да научи, че там е имало дебатиране върху тези, които да се направи като административна сграда на общината, да се свърже със старата Милиция. Заедно със Сплендид да се изгради един централен комплекс, както каза колегата Венци Илиев, архитекта за Пети полк. За там също имаше преди някакви виждания. Няма, тоя мандат виждания няма или по-скоро ги има … (коментар от зала не се чува) Да има ги правилно в нечии други глави, които управляват. И при нас ни се свеждат едни материали тука, които едва ли не дайте сега да се …, защото ще ни дадат 4,5 милиона, ние ще дадем само 90 000 лева. Дайте там другото едно и половина, ние ще дадем 30 000 лева и ей така минават и се вземат всякакви решения. Купуват ни и ни продават, да ама една част от тоя Общински съвет не процедират така. Затова съм длъжен да си изразя мнението. И не мога да разбера г-н Карапчански отговори на гражданина, че е спешно нали да бъде завършено, защо цял мандат не беше спешно? Какво му стана изведнъж на края на мандата? И да припомня как предната сесия от 3-месечен план, единия ваканция, решиха да няма октомврийска сесия. Предполагам, за да не се превърне в предизборна. Значи, искам да ви кажа всяка сесия може да е предизборна. Благодаря за вниманието.

**Засл. проф. В. Пенчев:** Благодаря на г-н Бучаков. Реплика иска г-н Славчев. Заповядайте.

**Г-н М. Славчев /реплика/:** Вземам реплика, понеже имам икономическо образование и смятам, че тука … Къде отидохме, не искам този мандат да излизаме като 51 глупака накрая … Значи, колега, трябва да се довърши сградата, нали? Така. Трябва да се намерят пари, тоз мандат, оня мандат. В момента се открива програма, която и казват европейска за финансиране, че специфичната ос е Подобряване на опазването и устойчиво използване на природното наследство, ресурсите и културното наследство. Тоест не можем да направим пречиствателна или някаква станция с тези пари. Хората казват даваш 90 000 евро не лева и получаваш допълнително 4 410 000 евро. Ние тука какви сме, малоумни ли какви, че да не го вземем това нещо да направим сградата музей. Добре за музей може да ползваме тия пари, ще го ползваме няколко години за музей, след това си остава за града това нещо. Толкова ли не го разбираме това нещо, че влизаме в такива глупави дебати. 4 410 000 евро влизат в общината.

**Засл. проф. В. Пенчев:** Благодаря на г-н Славчев. Дуплика за г-н Бучаков.

**Г-н Ст. Бучаков /дуплика/:** Да, точно тъй моите виждания са други. Колега, благодаря все пак, че ми даде възможност да довърша. Ще тръгна общо философски, всяка една цивилизация, която се саморазвива. Знаете я спиралата на Хегел е обречена на съществуване. Значи, винаги има нужда от дебат, кой е глупав, кой е умен аз тия характеристики на 51 години вече не ги ползвам, защото в един момент какво става – лови се рибке лови, кой, кого лови, не знае глупавия умен ли е или умния-глупав. Няма да влизам в лично такова … Понеже бяхме двамата с колегата в предния мандат, дай си сметка как изведнъж спешно се събори това Доходно здание точно на Великден, даже се работи и на празника, за да се събори. Това ми напомня същата работа, накрая на мандата ей сега, ама много е спешно. Значи, аз ще си направя едно предложение, което знам, че няма да мине да се отложи точката до следващата сесия, която следваща сесия … Или ако искат … (коментар от зала не се чува)

**Засл. проф. В. Пенчев:** Моля, колеги, не е редно да отговаряме от място.

**Г-н Ст. Бучаков:** ... има възможност да се направи също извънредна сесия. Имате тая възможност, която извънредна сесия ще бъде редовната за октомври, но ще е с предмет на разглеждане удачно или не. (коментар от зала не се чува) Да, ами програмата е една, точно тъй програмата е дотогава и на предното беше 30 септември ли какво беше и дайте сега в последния момент. Смешна работа, просто няма какво да си говорим тука тъй за финансово образование и аз като съм електроинженер какво не мога да схвана какво става тука ли? Да, то много инженери излязохме от Вимес, ама все пак ни образоваха хората.

**Засл. проф. В. Пенчев:** Вие така и не си използвахте петте минути предизборно време. Думата иска зам.-кмета г-н Карапчански. Заповядайте, г-н Карапчански.

**Г-н Стр. Карапчански**: Уважаеми госпожи и господа, видно е, че опозиционната безперспективност на някои присъстващи в залата е в основа наистина на генерирането на невероятни абсурди. Не случайно аз призовах към отговорно и реално участие в тия дискусии, тъй като темата е с особена важност за града и за неговите граждани. Така, че считам, че е абсолютно несериозно изобщо да влизаме в тая риторика и да даваме отговори на подобни коментари.

**Засл. проф. В. Пенчев:** Благодаря на г-н Карапчански. Господин Неделчев, имате думата, заповядайте.

**Г-н Ал. Неделчев**: Благодаря, г-н Председател. Уважаеми колеги, уважаеми заместник-кметове, кмета не го виждам. Не бих споделил ехидниченето на г-н Карапчански, наричането на некомпетентни информирани въпросите на граждани. Както беше казал един духовен човек – „Нека да сме малко по-смирени и да се вслушваме“. Всички искаме доброто на Русе, в тази връзка са и моите въпроси. Винаги сум пледирал в тази зала и предния мандат, и сега, когато сме гледали бюджета, и плановете ни, че трябва да се довърши тази част на Доходното здание. Знаете миналия мандат много от вас бяха съветници колко дебати водихме, колко пъти гледахме план-сметките, разчетите приходи-разходи, как съпоставяхме вариантите, за да преценим кое е най-доброто. Защото архитектите ще ви кажат за колко години напред се проектира и строи една сграда, 100 и нагоре предполагам в съвременните условия. Значи, ние решаваме нещо, на пъпа на Русе до такава уникална сграда за 100 години напред без да имаме 2 цифрички разчет, приходи или ползи материални, или нематериални и разходи за издръжката. Колко годишно ще струва издръжката на тази сграда в този вид, в който ... изобщо какъв е този вид? Ние научаваме от предложението единствено следното, че ще има 4 типа площи в сградата. Единият тип площ ще бъде за музей. Оставям настрана какво означава нематериално културно наследство. Нематериално културно наследство и как то ще бъде експонирано в този музей, интерактивно. Ще се прожектират филмчета ли какво? И ще го наречем Музей на река Дунав. Сигурно има някаква идея и сигурно ще бъде нещо добро. Вторият тип площ там ще бъдат, забележете зали, в множествено число за събития, всякакъв тип зали. Кой ще поема издръжката на тия зали, ще се иска ли наем за тях, няма ли, какви разчети са направени? Третият тип площи са забележете търговски площи. Колко процента от РЗП-то, от общите площи ще бъда търговски, някой каза ли ви, за да гласувате или да не гласувате? И третият ти площи са административни площи. За коя администрация каза ли ви някой? За общинската, за областната, за националната? ... И по-точно за кое министерство или за администрация на музея? И четвъртия тип, петия тип площи туй са паркингите, които са отдолу. Без отговор на въпроса колко ще е РЗП и каква част от него е за музей и за другите видове площи, без отговор на въпросите какви ще бъдат годишните приходи очаквани и какви ще са разходите, които ще са нужни годишно за поддръжка как да гласува човек за едно такова предложение с чиста съвест. Ами пак казвам за 100 години напред го правим. Какво е, каква е тази спешка, както казват рузнаците? Защо не го гледахме юли месец, не знаехме тогава какво предстои да се отвори в програмата ли, чак сега го научихме в последния момент? Защо, разбирам, че няма да има сесия октомври, защо октомври не доуточним, да направим анализа приходи, разходи и ползи, да се внесе повторно да се обсъди.

**Засл. проф. В. Пенчев:** Времето изтече.

**Г-н Ал. Неделчев:** Това са мене въпросите на които и в комисиите не получих отговор. И аз лично съм така много озадачен как представителите на една администрация, която претендират постоянно за свръхкомпетентност си позволяват ...

**Засл. проф. В. Пенчев:** Ориентирайте се към приключване.

**Г-н Ал. Неделчев:** ... съветниците, в същото време такива неподготвени материали внасят. Благодаря.

**Засл. проф. В. Пенчев:** Реплика за г-жа Павлова.

**Г-жа С. Павлова /реплика/:** Сега, колеги, аз мисля, че виждаме един и същи материал, в който пише, че от нас се очаква да одобрим, да дадем решение за кандидатстване по проектно предложение. Някъде да пише, че проектът е готов, за да ни бъде даден за обсъждане? Всичко това, което впоследствие след като се даде решението за кандидатстване ще бъде доразработено или ще бъде завършено, защото най-вероятно има идейна фаза, на която е стъпано вече. Нали, сега трябва да решим ще кандидатстваме ли по тази ..., с тези възможности. И в общия смисъл на всички изказвания, които бяха преди туй, тъй като на всички ни е ясно, че живеем във време, в което се случват доста промени ще си позволя да ви цитирам Джордж Оруел, който казва, че „ Във време на промени тези, които постоянно научават нещо ново ще бъдат бъдещето на света, а онези, които мислят че са научили всичко ще останат превъзходно обучени да се справят със света, който вече не съществува “. Благодаря ви.

**Засл. проф. В. Пенчев:** Благодаря на г-жа Павлова. Дуплика за г-н Неделчев. Втора реплика, извинявайте, г-н Неделчев. Има думата г-н Българинов.

**Г-н Б. Българинов** **/реплика/:** Уважаеми г-н Неделчев, проблема, който съществува пред Вас, защото той е само пред Вас и пред г-н Бучаков, всъщност последните 4 години БСП и ВМРО гласуваха заедно всички точки от дневния ред, но това е друга тема. Искам да ви заявя, че Вашата несигурност и Вашата некомпетентност при предното управление докараха града ни до днешното състояние. Затова трябва да се вземат бързи и отговорни решения, затова и се внася тази точка в дневния ред, за да може да се реши един проблем на град Русе. С тия Ваши въпроси Вие искате да продължите това Ваше поведение, което в последните 10 години може би е едно и също, несигурност, некомпетентност и постоянна мнителност.

**Засл. проф. В. Пенчев:** Благодаря на г-н Българинов. Дуплика за г-н Неделчев.

**Г-н Ал. Неделчев /дуплика/:** Благодаря, г-н Председател. Ще започна от репликата на колегата Българинов. Не съм очаквал нещо друго от представителя на една присъдружна на управляващите партийка да говори общи приказки и политически изявления. Надявам се това да му помогне отново да стане общински съветник на колегата Българинов. Колкото до репликата на колежката, аз попитах на комисия, мисля че беше бюджет и финанси ще има ли следващ път, в който Общински съвет-Русе макар и в следващия си състав ще обсъжда и решава нещо по проекта за тази сграда. Няма да има, аз много добре знам отговора. И затова днеска трябва да обсъждаме, колежке, днеска трябва да имаме информацията. Защото сега ни карат да решаваме на сляпо, като едни послушни марионетки. Ей това са реалностите в този състав на Общинския съвет, където едно мнозинство на ГЕРБ и на както казах присъдружни партии гласува с гилотината на гласуването и си решава, и си прави администрацията с това мнозинство заедно каквото им скимне. За съжаление това не е подхода, който е конструктивния, компетентния и който води в по-голямата си част от случаите до правилни решения.

**Засл. проф. В. Пенчев:** Заповядайте. Господин Карапчански иска думата, заповядайте.

**Г-н Стр. Карапчански:** Признавам си, че в личен план никога не съм допускал, че точно в тази точка такава голяма полемика ще стане по много причини. Мисля, че най-вече трябва да отбележим това, с което стартирах, а именно важността на проблема и уникалния шанс да привлечем европейско финансиране за решаването на този знаков проблем. Не съм очаквал от г-н Неделчев, който апропо дълго време е отговарял за управлението на европроектите на общината да демонстрира такова непознаване на материята. Не знам по какъв начин една сесия през октомври месец евентуално би решила проблема с кандидатстването на този проект при положение, че срока за депозирането на апликационната форма е 30.09. Не знам по какъв начин и по коя програма е допустимо това, вероятно Вие знаете. Също така като човек отговарял за разработването и управлението на европейските проекти би следвало да знаете, че всеки подобен проект се съпътства от детайлен анализ разходи и ползи, който се разработва и с който се кандидатства. Така, че отговорите на въпросите, които поставихте са абсолютно детайлно разписани в тоя анализ на разходите и ползите. И като бивш заместник-кмет, отговаряйки по въпросите за туризма би следвало да сте в състояние да извлечете извода от факта, че Екомузея, който само за първите няколко месеца след като беше ремонтиран и модернизиран по европейски проект генерира 70 000 посещения, което показва, че очевидно, че в Русе, за русенци и за гостите на града, които между другото тая година достигат своя пик, както в круизния туризъм, така и във всички други видове туризъм, които развиваме, тука има потенциал и ниша за развитие на туристическа инфраструктура, г-н Неделчев. Също така като един бивш заместник-кмет, който отговаря по темата за европейските проекти би следвало да знаете, че се кандидатства с проект на идейна фаза предшестван от предпроектно проучване, което дава общата, глобалната рамка на проекта, от там нататък при евентуалното му одобрение се възлага работно проектиране. От там нататък вече отговорите на въпросите, които поставяте намират конкретно изражение. Тука сме си позволили, за да не бъдем празнословни, за да оправдаем на какво се дължи тази некомпетентност да направим една визуализация и в крайна сметка да поговорим малко с цифри. Ето тука на екраните може да видите всъщност един анализ, така един аналитичен подход, сравнение на предходния мандат и на сегашния мандат, тъй като виждам, че и в социалните мрежи доста активно, доста изявени общественици, политически фактори на местно равнище спекулират с темата усвояване на европейски средства. Можете да видите по какъв начин за 4 години картината с усвояването на европейски средства беше променена и в основата на този начин над 600% ръст в привлечените европейски средства. Именно, г-н Неделчев, факт е, че ние драматично променихме подхода и отношението към целия цикъл на управление на проектите, тяхното разработване, тяхното мениджиране, тяхното отчитане и т.н. (коментар от зала не се чува) Моля, дайте другата графика. Значи, другата графика е още по-притеснителна. Тука в червено може да видите провалените проекти, в синьо може да видите реализираните проекти. Дайте следващата графика. Може да видите тука също съотношението ...Въз основа на това считам, че подобни изключително несериозни и безотговорни изказвания от тази висока трибуна трябва да бъдат ...

**Засл. проф. В. Пенчев:** Не говорете от място.

**Г-н Стр. Карапчански:** И наистина ви предлагам да подходите рационално, отговорно и да подкрепите тази точка с онази зрялост, която русенци очакват от всички вас.

**Засл. проф. В. Пенчев:** Благодаря на г-н Карапчански. Господин Милков иска думата. Заповядайте, г-н Пенчо Милков.

**Г-н П. Милков:** Колеги, аз с огромно уважение винаги съм се отнасял към колегата д-р Карапчански, обаче първо искам да ви кажа крайно невъзпитано е непрекъснато 4 години след всяко изказване да поставяш под съмнение компетентността на хората, които се изказват. Това е априори пред скоби изведен начин на говорене, първо. Второ, въз основа на коя точка от нашия правилник стана и показахме тука предизборни плакати? На коя точка днеска в последната ни сесия? На 149 място по глава от населението, г-н Карапчански, сте направили град Русе по усвояване на еврофондовете. Само изнервихте обстановката в момента от една точка, която хората се опитаха да Ви кажат следното нещо, след като я има тая информация къде е тя и защо не беше представена на комисиите? Защо на нас ни говореха, че е смешно да не ставаме по комисии, а да говорим на сесия и завършвайки своя мандат кмета, който е на моята възраст и уважавам изключително много си позволи точно по тоя начин. Защо на комисията ЗОРС пореден път нямаше никой от администрацията? Тия анализи и таблички, които имате защо не бяха представени като материали? И човекът ви каза не, че сме против, а защо нямаме информация, на което ви станахте и казахте, че всички сме некомпетентни, смешни. И това е четвърта година подред, ама то е нетърпимо това. Абсолютно нетърпимо и сме на 149 място, въпреки шарените ви картинки.

**Засл. проф. В. Пенчев:** Заповядайте, г-н Карапчански, от името на кмета.

**Г-н Стр. Карапчански**: Не знам по каква причина волята ни да се отчетем пред Общинския съвет със свършената работа, с ясни и с обективно измерими количествени индикатори, Вие интерпретирате като предизборни плакати. Считам, че това наистина е много несериозно като коментар. А във връзка с това къде се намираме по усвояването на евросредствата бъдете така коректен да отбележите, че става дума за целия програмен период 2007-2013 г. в рамките, на който ние имахме възможността единствено последните две години да работим. Ако може пак да върнем графиката и мисля, че там на графиката, ако детайлно вникнете в графиката сам ще си отговорите на въпроса. 2007-2011 година 15 милиона усвоени евросредства, 2011-2015 година 108 милиона, ръст 600 пъти. Следващата 2007-2011 г. усвоени 15 000 000, провалени 12 000 000, върху усвоените наложени финансови корекции на стойност 1 200 000. 2011-2015 г. 108 000 000 управлявани. Следващата графика 2007-2011 стойност на провалените проекти 12 386 000. 2011-2015 стойност 0. Ето тук се корени отговора не можем да носим отговорност за целия програмен период в рамките, на който само за 2 години сме успели да наваксаме това драматично изоставане, което ако бяхте продължили по същия начин вероятно щяхме да сме на 265 място.

**Засл. проф. В. Пенчев:** Заповядайте, г-н Неделчев. Господин Бучаков, какво казахте? (коментар от зала не се чува)

**Г-н Ал. Неделчев:** Благодаря, че най-после получих реплика. Няма да цитирам Оруел като колежката, но ще кажа една поговорка, как беше – „Каквото почукали, такова се обадило“. Община Русе сме на незавидното 149 място на глава от населението по усвояване на средства е факт, официална статистика. Към 21.01.2015 г. имаме 44 000 000 разплатени лева, а усвоени средства, г-н Карапчански, са тези, които се разплатят. Като се разплатят останалите ще станат повече усвоени. Нали сме наясно с това, колкото и непрофесионално според Вашите твърдения хората да се изказват? Така, че при обещани от г-н Стоилов за две години 100 000 000 лева, на 3 години и половина от мандата има усвоени 44. Това са реалностите и сме на 149 място. Няма как този факт да бъде променен с каквито и таблички, и картинки да показвате. Пък да Ви обяснявам през 2007 като е почвал предния мандат къде бяха оперативните програми и къде бяха фондовете, и кога почнаха да одобряват проекти няма смисъл. Ако сте искали да разберете и да говорите сериозно щяхте да го направите, а не да спекулирате тук с някакви съпоставки, които са абсолютно невалидни и некоректни. Така, че проблема беше по тази точка не да си правите фалшив PR и агитация, а да отговорите защо не информирате органа, който взема днес решение за харчене на публични средства за какво той ги харчи реално. Вие отказвате информация.

**Засл. проф. В. Пенчев:** Процедура иска г-н Георгиев. (коментар от зала не се чува)

**Г-н Ан. Георгиев:** Господин Председател, процедурата ми е и изказването ми е относно начина на водене. Обръщам се към Вас, моля, да напомните на колегите и на представителите на администрацията да се придържаме към материала, който е внесен за обсъждане, защото последните 10-15 минути, което се каза няма почти нищо общо с точката от дневния ред. И освен това да Ви напомня също, че е 11 часа и е време за почивка, така че да се поохладят малко страстите.

**Засл. проф. В. Пенчев:** Аз искам да благодаря на г-н Георгиев, защото точно това исках да обърна внимание, понеже г-н Неделчев апелираше от място именно за това, сам направи обратното. И второто смятам да свършим с тази точка и разбира се да дам редовната почивка. Господин Гарелов искаше думата, заповядайте. След това за процедура ще има думата г-н Панайотов.

**Г-н Юл. Гарелов:** Уважаеми колеги, темата стана интересна. Аз по принцип като човек прагматик категорично подкрепям всички проекти, които са свързани с европейско финансиране. Не знам дали някой си дава сметка, че ... или дали е информиран. Задълбочени икономически анализи показват, че минималния ръст на БВП в България през последните две години се дължи единствено на усвояването на европейски средства. Тоест икономиката не се развива, развиваме се единствено на помощта на Европейския съюз, която получаваме под формата на европейски проекти. Искам малко да отклоня вниманието от тази материална страна на въпроса. Спомняте си в началото на годината колко изстрадахме, факта че Русе беше така унизително малко отхвърлен от състезанието за Европейска столица на културата.

**Засл. проф. В. Пенчев:** ... да говорим по темата.

**Г-н Юл. Гарелов:** Не знам дали някой си дава сметка каква беше причината за това. Ами ние например нямаме музеи. Ние имаме един музей, макар че казваме, че те са два, пък той си е един и всъщност нямаме нито един материален артефакт сериозен. Нямаме крепост, нямаме Цитадела, нямаме такива неща. И всъщност единственото, с което можем да покажем богатата култура на града и региона е точно този начин да се развият музеите. Да се строят музеи. Аз бих казал, че липсва Военен музей в Русе. И примерно една идея Пети полк да се превърне в такъв музей също би била удачна. Гледат ме тук музейни хора ... Значи, ако махнем Музея на „Баба Тонка“ и на Калиопа, щото вие сигурно и тях слагате, щото това не са музеи, това са експозиции. Благодаря ви.

**Засл. проф. В. Пенчев:** Благодаря на г-н Гарелов. Реплика ... Извинете, най-напред процедура поиска г-н Панайотов след това ще ви дам думата.

**Г-н Б. Панайотов:** Уважаеми колеги, смятам че всеки един от нас има мнение по въпроса и моята процедура е да прекратим изказванията и преминем към гласуване.

**Засл. проф. В. Пенчев:** Благодаря. Все пак аз разбрах, че става въпрос за изказване или искате реплика да правите на г-н Гарелов? (коментар от зала не се чува) Неправилно съм Ви разбрал, би трябвало веднага след изказването, но направете изказване, ако желаете. Заповядайте.

**Г-н Вл. Атанасов:** Уважаеми представители на общинска администрация, уважаеми колеги, разбира се всеки може да каже нещо по тази тема. Аз исках да изляза да направя реплика на г-н Гарелов, не толкова заради начина, по който той подкрепя идеята. Разбира се аз също, както всички останали схванах желанието му да разшири този културен контекст, който има нашия град с още един музей. Факт е, че Русе разполага вече с музеи и може би тука в изказването си ще засегна не толкова изказването на г-н Гарелов, колкото изказването на г-н Бучаков да направя все пак едно разяснение по отношение на това какво може и какво трябва да се прави в нашия град. Аз не съм бил общински съветник 3 мандата, но факт е, че предишните мандати по отношение на този се разграничиха в едно Русе вече има музеи. Разбира се под шапката на Регионален исторически музей не е само тази сграда, която русенци знаят като ..., погрешно знаят като двореца на Батенберг. Тоест това е сградата на първото окръжно управление, първата административна сграда в страната. Там е основната експозиция на музея, но там е преди всичко археологията на нашия град. Разбира се към нея по проект с европейски средства се добавиха и други теми като постоянни експозиции. Но в рамките на нашия град ние имаме музеи. Именно в този мандат се случи този музей, който не можа да се реализира 40 години в предишни мандати на града, това е Екомузея с аквариума. В този мандат се реализира музея, който ще поправя г-н Гарелов не е една експозиция, това е може би най-познатия музей в страната, Музея на Баба Тонка, повече от 23 години беше затворил врати. В рамките на нашия град и на нашия музей са приобщени Сексагинта Приста, една от крепостите по дунавския лимес, по който се извърши едно невероятно културно събитие, какъвто е Лимес конгреса. И то именно в този мандат, с което се отличи нашата страна. В рамките на културната политика на града са Археологическите резервати Иваново и Червен. Ние знаете, че като русенци кандидатстваме и за Музея на транспорта да стане част от културната история на града, може би един бъдещ музей на град Русе. А за тези, които не знаят какво е нематериално културно наследство трябва да знаят, че нематериалното културно наследство е онова наследство, което въобще предхожда материалната култура. То е онзи миг, в който човек е осъзнал, че има следващ ден. И нека да се върна към осъзнаването на това натрупване още от времето на Омир, а не нещо, което могат да видят именно в наши дни, защото в момента вървят дните на честването на нематериалното културно наследство в България и в нашия град. Но непознаването на културната политика е проблем на този, който не я познава. Сигурен съм, че русенци все повече не като количество само, а като качество ще могат да се наслаждават на изключителното културно нематериално и материално богатство, което има нашия град.

**Засл. проф. В. Пенчев:** Благодаря. Постъпи процедурно предложение от г-н Борил Панайотов за прекратяване на изказванията. Подлагам на гласуване това процедурно предложение. Моля, процедура на гласуване. Ръчно още два гласа „за“.

**КВОРУМ – 38. С 43 гласа „за”, 3 „против” и 1 „въздържали се” се прие предложението.**

**Засл. проф. В. Пенчев:** Преминаваме към формулиране на решението, но преди това постъпи процедурно предложение за отлагане за следващата сесия, което направи г-н Бучаков. Така, че аз съм длъжен да подложа на гласуване предложението на г-н Бучаков за отлагане на тази точка за следваща сесия. Моля, процедура.

**КВОРУМ – 42. С 2 гласа „за”, 27 „против” и 13 „въздържали се” не се прие предложението.**

**Засл. проф. В. Пенчев:** Преминаваме към гласуване на материала така, както е внесен от вносителите. Моля, процедура на гласуване.

**КВОРУМ – 42. С 37 гласа „за”, 1 „против” и 4 „въздържали се” се прие**

**РЕШЕНИЕ № 1495**

На основание чл. 21, ал. 2, във връзка с чл. 21, ал. 1, т. 23 от Закона за местното самоуправление и местната администрация, Общинският съвет реши:

1. Дава съгласие Община Русе да кандидатства с проектно предложение „Валоризация на общото местно и европейско нематериално културно наследство чрез интерактивен музей“ по Програма „INTERREG V-A Румъния - България 2014-2020 г.“

2. Дава съгласие Община Русе да осигури съфинансиране от 2% от общо допустимите разходи на Водещ партньор по проекта (Община Русе).

3. Декларира наличието на средства за финансиране на дейностите по проекта, до възстановяването им от програмата.

**Засл. проф. В. Пенчев:** С това, колеги, настъпи времето на редовната почивка.

**Почивка 15 минути.**

**Засл. проф. В. Пенчев:** Предлагам да продължим нашата работа. Сякаш имаме кворум, но за да можем действително да продължим, моля, да направим проверка на кворума. Използвайте устройствата, колеги, още 9 гласа ни трябват, още 4 гласа. Виждам 5 ръце вдигнати за ръчно гласуване, към наличните 24, станаха 6, общо имаме 30 съветника в залата. Имаме кворум, можем да продължим работа.

**29 Точка**

**Кандидатстване с проектно предложение „Създаване на общ център и база данни за управление на риска и територията по река Дунав“ по Програма „INTERREG V-A Румъния-България 2014-2020 г.“ и решение за осигуряване на съфинансиране от Община Русе**

**Засл. проф. В. Пенчев:** Давам думата на заместник-кметът Карапчански да докладва по тази точка. Заповядайте, г-н Карапчански, от името на кмета.

**Г-н Стр. Карапчански:** Благодаря, г-н Председател. Уважаеми госпожи и господа общински съветници, това е петото по ред проектно предложение, което представяме на вашето внимание. То е по приоритетна ос 3 на програмата – Един сигурен регион, подобряване съвместното управление на риска в трансграничната зона. Отново с колегите от Община Гюргево финализираме проектното предложение. В нашата част планираме строително-монтажни работи за реконструкция на сградата на Професионалната гимназия по ЖП транспорт в Русе. Както знаете в своя Интегриран план за градско възстановяване и развитие Русе утвърди изграждането на регионални центрове за интегрирано управление на риска и територията в рамките на Дунавската стратегия. Това срещна одобрение и на един много авторитетен орган, в който участваме, а именно съвместната комисия България-Баден-Вюртенберг с партньори от Германия, от град Елванген. Успяхме да взаимстваме от немския опит и в предпроектното проучване за изграждането на този трансграничен център за управление на риска сме отразили всички онези препоръки, които получихме от тяхна страна. Планираме заедно с колегите от Гюргево да създадем един наистина модерен център, който да бъде оборудван с наземна сателитна станция, както и всички съвременни технологии за обмяна на информация. Измежду всички институции в Дунавския регион, които имат отношение по тази тема проекта е силно перспективен дотолкова, доколкото на 23-ти септември, след няколко дни в Будапеща ще бъде отворена новата програма за транснационално сътрудничество Дунав, където при успешна реализация на този проект бихме могли да го надграждаме вече в едно европейско измерение. Така, че също разчитам на вашата подкрепа.

**Засл. проф. В. Пенчев:** Благодаря на г-н Карапчански. Имате думата, уважаеми дами и господа общински съветници. Имате ли въпроси, изказвания по 29 точка от дневния ред? Не виждам желаещи, пристъпваме към гласуване по тази точка. Моля, процедура.

**КВОРУМ – 36. С 36 гласа „за”, 0 „против” и 0 „въздържали се” се прие**

**РЕШЕНИЕ № 1496**

На основание чл. 21, ал. 2, във връзка с чл. 21, ал. 1, т. 23 от Закона за местното самоуправление и местната администрация, Общинският съвет реши:

1. Дава съгласие Община Русе да кандидатства с проектно предложение „Създаване на общ център и база данни за управление на риска и територията по река Дунав“ по Програма „INTERREG V-A Румъния - България 2014-2020 г.“

2. Дава съгласие Община Русе да осигури съфинансиране от 2% от общо допустимите разходи на Водещ партньор по проекта (Община Русе).

3. Декларира наличието на средства за финансиране на дейностите по проекта, до възстановяването им от програмата.

**30 Точка**

**Подкрепа на проект по програма INTERREG V – A Румъния – България – „Зелени туристически коридори за два трансгранични национални парка – Парк Русенски Лом и Парк Комана“**

**Засл. проф. В. Пенчев:** Вносител е председателят на Общинския съвет. Давам думата на заместник-председателя господин Кънчев да води заседанието.

**Г-н Д. Кънчев:** Благодаря ви, 30 точка от дневния ред подкрепа на проект по програма INTERREG. Заповядайте, засл. проф. Васил Пенчев да докладвате по материала.

**Засл. проф. В. Пенчев:** Уважаеми колеги, както съобщих в самото начало постъпи писмо от областния управител, в което той иска подкрепата на Общинския съвет за участие на областна администрация в проект по програма INTERREG V – 5A Румъния – България на тема „Зелени туристически коридори за два трансгранични национални парка – Парк Русенски Лом и Парк Комана“. По този проект се предвижда изграждане на териториите на общините: Русе, Две Могили и Иваново на туристически пътища или евентуално и на пътеки, туристически пътеки. Като бенефициент по тази мярка не могат да бъдат общините. Предложението предвижда, посочва, че направените подобрения евентуално по този проект, ако той се осъществи ще бъдат изцяло общинска собственост. На базата на това писмо на областния управител правя предложение за решение. Първо Общинския съвет да подкрепи този проект по INTERREG 5, а именно „Зелени туристически коридори за два трансгранични национални парка – Парк Русенски Лом и Парк Комана“. И втора точка да дадем принципно съгласие за реализиране на проекта върху имоти общинска собственост като се спазва разбира се действащото законодателство. Благодаря ви, ако има някакви въпроси, надявам се, че ще мога да отговоря.

**Г-н Д. Кънчев**: Благодаря ви. Господин Бучаков иска думата. Заповядайте. След това арх. Илиев.

**Г-н Ст. Бучаков**: Аз имам тук съвсем редакционно едно питане към вносителя. Първа точка е съвсем ясна, че подкрепяме, смислово. Обаче втора точка - дава принципно съгласие за реализиране на проекта по точка 1 върху имоти общинска собственост при спазване на действащото законодателство. Приемаме го тъй, гласуваме го тъй и в последващ момент, когато тръгнат тия одобрения, всичко като се задейства ние сме си дали принципното съгласие, което означава, че всеки един имот общинска собственост, който попада там по трасето или както е може да се ползва. Не е ли по-удачно да се запише някакво вмятане, че върху имоти общинска собственост след определянето им от Общински съвет, тоест да се фиксира, че те ще влязат отново в тоя Общински съвет, ще се разгледа наново и ще се види. Някои може пък общината да не иска да бъдат ползвани. По тоя начин аз смислово го тълкувам може и да не е точно, вярно моето тълкувание, затова и питам. Според мене при тоя запис означава, че в момента решаваме и от тук насетне няма нужда Общинския съвет да се произнася. Нали тръгват си там ..., не знам какво ще се прави, застрояване на някакви черни пътища или там, каквото и да е, щото и да е или разширяване, или подобряване на структурата и Общинския съвет няма да има някаква санкция върху това, по трасето, което е общинско, защото вече е казал, че по всички общински имоти ... Защото след това е фиксирано при спазване на действащото законодателство, което е много широко. Естествено, че нещо като се изгражда то, ако не се спази законодателството просто няма да стане.

**Г-н Д. Кънчев**: Да, благодаря ви. Архитект Илиев.

**Арх. В. Илиев**: Уважаеми дами и господа, жалко, че този материал не влезе в комисиите, той е много интересен и важен. До известна степен Бучаков без да сме говорили предварително така въпросите ми съвпаднаха с неговите. Но интересното е, че накрая на докладната има приложение, списък на имотите. Ако вносителят, г-н Пенчев е наясно или да каже приблизително за какви имоти става въпрос добре, ако не е наясно ще видим как ще се решат по-нататък нещата. Става въпрос за Община Русе, нали така? Тъй като Русенски Лом обхваща няколко общини: Иваново, Русе, не знам дали няма и на друго място. Много интересно предложение, много важно, между другото, щото това е едно уникално място на територията на България. Жалко, че то е неатрактивно, тъй като само, който не е ходил и не се е опитал да достигне примерно до някоя от скалните църкви или манастири не знае за какво става въпрос, какви трудности трябва да мине и да преодолее препятствия, за да може така да се наслади на изключителните дадености, които има района. Много интересно е как ще бъде реализирано това, какъв ще бъде проекта, до каква степен обществеността ще бъде запозната и т.н. Тези неща са важни и е добре да ги знае и държавната администрация, защото това са много изключителни и важни неща. Това исках да кажа, ако може осветлите в духа на това, което казах ще бъде добре.

**Г-н Д. Кънчев**: Има ли други въпроси колеги? Господин Неделчев, заповядайте.

**Г-н Ал. Неделчев**: Благодаря, г-н Председател, уважаеми колеги, уважаеми г-н Кмете. В духа на компетентността и на това, което колегите преди мене казаха искам да направя предложение, конкретно за проекта за решение по точката. Предвид това, което в мотивите, г-н Пенчев, сте записали, че имотите върху, които ще се реализира проекта и начина на оформяне, вида сделка ще се конкретизират след обсъждане с консултанта по подготвяне на проектното предложение като при необходимост ще бъде предложено по-конкретно предложение за разглеждане на Общински съвет-Русе. Аз приемам, че на този етап не сме в състояние да идентифицираме коректно, но в тази връзка предлагам да добавим една точка 3 в проекта за решение в този дух. И започнах да я формулирам – На заседание на ОбС-Русе да се внесе от кмета на общината предложение с конкретните имоти, които ще бъдат част от проекта, за който става дума. Сега ще го оформя и ще ви го дам.

**Г-н Д. Кънчев**: Благодаря ви. Други желаещи има ли за изказване? Няма. В такъв случай давам думата на председателя на Общинския съвет, който е вносител по материала. Заповядайте.

**Засл. проф. В. Пенчев:** Аз искам преди всичко да благодаря и на тримата колеги, които взеха отношение по въпроса, на г-н Бучаков, на арх. Илиев и на г-н Неделчев затова, защото въпросите действително имат основание и те са общо взето сходни. Какво мога да отговоря на този етап на тези въпроси, които бяха повдигнати. Първо действително, както и г-н Неделчев отбеляза, в неговото изказване се съдържаше до голяма степен отговора на въпроса, който постави г-н Бучаков. Така, че действително се предвижда, така поне предложи и областния управител в неговото писмо, то е приложено към материала, да се внесе при необходимост в Общинския съвет вече конкретното предложение за разглеждане след като то бъде окончателно конкретизирано. Това е по първият въпрос. По вторият въпрос, който постави арх. Илиев, да действително един предварителен списък на 4 листа от обектите, които евентуално ще бъдат включени в един такъв бъдещ проект има приложено към писмото на г-н областния управител, така че те са пред мене. Мисля, че не е необходимо да ги изчитам тия 4 листа сега, но те са на разположение могат винаги да бъдат споменати. На комисиите, не на всички комисии, някои за които стана въпрос аз също докладвах, че има приложено 4 листа конкретни обекти, потенциални обекти на включване в този проект. И що се отнася до предложението на г-н Неделчев да формулираме трета точка, моля, да го представи в писмен вид и на мен ми се струва, че няма никакви ... (коментар от зала не се чува) ... никакви проблеми, но все пак аз мисля, че ... (коментар от зала не се чува) Така, че, г-н Неделчев ... (коментар от зала не се чува) Значи по принцип мисля, че бихме могли да включим трета точка, но Общинския съвет да представи фактически, даже не ..., а просто да препоръча, защото ние не можем да разпореждаме на областния управител, да препоръча областния управител да внесе окончателно за утвърждаване от Общинския съвет на конкретните обекти, които ще влязат в този проект. Това е, което мисля, че е разумното на този етап.

**Г-н Д. Кънчев**: Благодаря ви. Господин Неделчев, къде е, че не го виждам? В такъв случай, понеже го няма и не знам дали приема това предложение ще подложа материала, ако няма други изказвания първо неговото предложение така, както го е направил в писмен вид при мене и тогава цялата точка. Има ли други желаещи за изказване? Няма да разбирам. В такъв случай преминаваме към гласуване на предложението на Александър Неделчев да има точка 3, която гласи – „На заседание на Обс-Русе да се внесе от кмета на общината ... (коментар от зала не се чува) Така е написал ... „ ... от кмета на общината предложение с конкретните имоти, които ще бъдат част от проекта“. Това е неговото предложение. Моля, процедура на гласуване.

**КВОРУМ – 41. С 15 гласа „за”, 11 „против” и 15 „въздържали се” не се прие предложението.**

**Г-н Д. Кънчев**: Гласуваме основното предложение така, както е направено от вносителя. Моля, процедура на гласуване.

**КВОРУМ – 43. С 42 гласа „за”, 0 „против” и 1 „въздържали се” се прие**

**РЕШЕНИЕ № 1497**

На основаниена основание чл. 21, ал. 1, т. 23 от ЗМСМА, Общинският съвет реши:

1. Подкрепя проект по програма INTERREG V – A Румъния – България – „Зелени туристически коридори за два трансгранични национални парка – Парк Русенски Лом и Парк Комана“.
2. Дава принципно съгласие за реализиране на проекта по точка 1 върху имоти общинска собственост при спазване на действащото законодателство.

**Г-н Д. Кънчев**: Минаваме към следващата точка от дневния ред 31-ва. Давам думата на председателя на Общинския съвет да продължи воденето на заседанието.

**Засл. проф. В. Пенчев:** Благодаря ви, господин Кънчев.

**31 Точка**

**Одобряване на задание, разрешаване изработването на подробен устройствен план /ПУП/ - Парцеларен план за техническа инфраструктура извън урбанизираната територия – подземна оптична мрежа за електронни съобщения за нуждите на „Нетуоркс-България“ЕООД в землищата на селата: Николово, Червена вода, Ястребово, Семерджиево и Басарбово в Община Русе**

**Засл. проф. В. Пенчев:** Давам думата на главния архитект, г-жа Бучуковска да ни запознае с тази точка.

**Г-жа Ж. Бучуковска:** Уважаеми дами и господа общински съветници, представям ви проект за одобряване задание, разрешаване изработването на ПУП за Парцелаерн план за техническа инфраструктура. Става въпрос за подземна оптична мрежа за електронни съобщения за нуждите на Нетуоркс. Решението, което трябва да се гласува е за одобряване задание, разрешаване изработването на ПУП и дава предварително съгласие за утвърждаване на трасе на довеждащата инфраструктура за 1 година срок.

**Засл. проф. В. Пенчев:** Благодаря на главният архитект. Тази точка засяга 5 села: Николово, Червена вода, Ястребово, Семерджиево и Басарбово. Предварително е правен разговор с кметовете на тези населени места, но все пак някой от тях, ако присъства в залата би могъл също да изложи своето становище. Не виждам никой от кметовете на изброените села. Имате думата колеги за въпроси и изказвания по тази точка. Няма желаещи. Преминаваме към гласуване на 31 точка. Моля, процедура.

**КВОРУМ – 44. С 44 гласа „за”, 0 „против” и 0 „въздържали се” се прие**

**РЕШЕНИЕ № 1498**

На основание чл. 21, ал. 2, чл. 21, ал. 1, т. 8 и т. 11 от ЗМСМА, чл. 124а, ал. 1, чл. 124б, ал. 1, във връзка с чл. 110, ал. 1, т. 5 от ЗУТ, чл. 126, ал. 6, т. 1 от ЗУТ във връзка с чл. 21, ал. 5 от ЗОЗЗ, чл. 30, ал. 3 от ППЗОЗЗ и искане вх. № УТ-16-46/10.08.2015 г. от „Нетуоркс - България” ЕООД, Общинският съвет реши:

1. Одобрява задание и разрешава изработване на подробен устройствен план /ПУП/ – Парцеларен план за техническа инфраструктура извън урбанизираната територия – подземна оптична мрежа за електронни съобщения за нуждите на „Нетуоркс – България” ЕООД в землищата на селата: Николово, Червена вода, Ястребово, Семерджиево, и Басарбово в Община Русе през следните поземлени имоти:

- с. Николово през ПИ с номера: 000053, 000056 и 000076;

- с. Червена вода през ПИ с номера: 000216,000455, 000665, 000666, 000669, 000670, 000716, 000752, 000753, 000754 и 000755;

- с. Ястребово през ПИ с номера 000080 и 000084;

- с. Семерджиево през ПИ с номера: 000093, 000109, 000128, 000158, 000170, 000171, 000175, 000192, 000194 и 000236;

- с. Басарбово през ПИ с номера: 000018, 000019, 000022, 000070, 000092 и 000103.

2. Дава предварително съгласие за утвърждаване на трасе на довеждащата инфраструктура за срок от една година.

**32 Точка**

**Одобряване на задание, разрешаване изработването на подробен устройствен план /ПУП/ - Парцеларен план за техническа инфраструктура извън урбанизираната територия – ел. кабел 20 kV до ПИ 187011 по КВС на землище с. Червена вода и даване на предварително съгласие за утвърждаване на трасе**

**Засл. проф. В. Пенчев:** Давам думата на г-жа Бучуковска, главен архитект от името на кмета.

**Г-жа Ж. Бучуковска:** Следващото предложение е отново одобряване на задание, разрешаване изработването на ПУП – Парцеларен план за техническа инфраструктура. Става въпрос за ел. кабел 20 kV в землището на с. Червена вода. Принципно одобрява задание и разрешава изработване на ПУП и предварително съгласие на трасе на довеждащата инфраструктура за срок от 1 година.

**Засл. проф. В. Пенчев:** Благодаря ви. Не виждам г-н Русев, кмета на Червена вода. Имате думата, колеги за въпроси и изказвания. Няма желаещи, гласуваме 32 точка

**КВОРУМ – 46. С 46 гласа „за”, 0 „против” и 0 „въздържали се” се прие**

**РЕШЕНИЕ № 1499**

На основание чл. 21, ал. 2, чл. 21, ал. 1, т. 8 и т. 11 от ЗМСМА, чл. 124а, ал. 1, чл. 124б, ал. 1, във връзка с чл. 110, ал. 1, т. 5 от ЗУТ, чл. 126, ал. 6, т. 1 от ЗУТ във връзка с чл. 21, ал. 5 от ЗОЗЗ, чл. 30, ал. 3 от ППЗОЗЗ и искане вх. № УТ-16-38/15.07.2015 г. от „Нинахим” ЕООД, Общинският съвет реши:

1. Одобрява задание и разрешава изработване на подробен устройствен план /ПУП/ – Парцеларен план за техническа инфраструктура извън урбанизираната територия – ел кабел 20 кV до ПИ 187011 в м. „Стопански двор”, землище на с. Червена вода по първи вариант на трасето през поземлен имот 000216 по КВС в м. „Стопански двор”, землище на с. Червена вода.

2. Дава предварително съгласие за утвърждаване на трасе на довеждащата инфраструктура за срок от една година.

**33 Точка**

**Одобряване на подробен устройствен план /ПУП/ - Парцеларен план за техническа инфраструктура – външно водопроводно отклонение от съществуващ селищен водопровод при о.т. 111 по плана на с. Семерджиево до ПИ 131007 в местност „Смилекин“, землище на с. Семерджиево**

**Засл. проф. В. Пенчев:** Давам думата отново на арх. Бучуковска от името на кмета.

**Г-жа Ж. Бучуковска:** Следващото предложение е одобряване на ПУП – Парцеларен план за външно водопроводно отклонение. Подробния устройствен план е допуснат на ОБСУТ с протокол 7 от 18.03.2015 г. Същият е съобщен на заинтересованите лица. Вашето решение е за одобряване на самия план, парцеларен план за външна ..., за техническа инфраструктура.

**Засл. проф. В. Пенчев:** Благодаря на арх. Бучуковска. Не виждам кметът на с. Семерджиево. Имате ли въпроси и изказвания, колеги? Няма, гласуваме 33 точка. Моля, процедура.

**Ръчно гласували:**

**Г-н Вл. Атанасов – „за“**

**КВОРУМ – 45. С 45 гласа „за”, 0 „против” и 0 „въздържали се” се прие**

**РЕШЕНИЕ № 1500**

На основание чл. 21, ал. 2, чл. 21, ал. 1, т. 11 от ЗМСМА, чл. 129, ал. 1, във връзка с чл. 110, ал. 1, т. 5 от ЗУТ, Протокол №16/01.07.2015 г. на ОЕСУТ и искане №УТ-17-12/12.03.2015 г. от Сезгин Яшар Исмаил, Общинският съвет реши:

1. Одобрява подробен устройствен план /ПУП/ – Парцеларен план за техническа инфраструктура – външно водопроводно отклонение от съществуващ селищен водопровод при о. т. 111 по плана на с. Семерджиево до ПИ 131007 в местност „Смилекин”, землище на с. Семерджиево.

Решението може да се оспори в 30–дневен срок от обнародването му в Държавен вестник /ДВ/ чрез Общински съвет - Русе пред Административен съд - Русе.

**34 Точка**

**Одобряване на подробен устройствен план /ПУП/ - Парцеларен план за техническа инфраструктура – външно ел. захранване /увеличение на мощността/ за ПИ 000206 /летище/ в землището на с. Бъзън, Община Русе**

**Засл. проф. В. Пенчев:** Има думата архитект Бучуковска, заповядайте**.**

**Г-жа Ж. Бучуковска:** Отново става въпрос за одобряване на ПУП – Парцеларен план за външно ел. захранване в землище на с. Бъзън. Подробния устройствен план е допуснат на Общинския експертен съвет по устройство на територията приет е. Така, че решението е за одобряване ПУП – Парцеларен план, външно ел. захранване в землището на с. Бъзън.

**Засл. проф. В. Пенчев:** Благодаря на г-жа Бучуковска. Имате думата колеги. Има ли желаещи да се изкажат, да поставят въпроси? Няма, гласуваме 34 точка.

**КВОРУМ – 43. С 43 гласа „за”, 0 „против” и 0 „въздържали се” се прие**

**РЕШЕНИЕ № 1501**

На основание чл. 21, ал. 2, чл. 21, ал. 1, т. 11 от ЗМСМА, чл. 129, ал. 1, във връзка с чл. 110, ал. 1, т. 5 от ЗУТ, Протокол №20/12.08.2015 г. на ОЕСУТ и искане №УТ-17-21/11.06.2015 г. от „Карина Русе” ООД, Общинският съвет реши:

1. Одобрява подробен устройствен план /ПУП/ – Парцеларен план за техническа инфраструктура – външно ел. захранване / увеличение на мощността /за ПИ 000206/ летище/ в землището на с. Бъзън, Община Русе.

Решението може да се оспори в 30–дневен срок от обнародването му в Държавен вестник /ДВ/ чрез Общински съвет - Русе пред Административен съд - Русе.

**35 Точка**

**Даване на Разрешение за изработване на проект за подробен устройствен план – план за застрояване на имот с номер 503.1464, находящ се в местността „Дрибак 1,2“ в землището на с. Николово, Община Русе**

**Засл. проф. В. Пенчев:** Заповядайте, арх. Бучуковска.

**Г-жа Ж. Бучуковска:** Следващото предложение е даване разрешение за изработване на проект за ПУП – План за застрояване в местност „Дрибак 1,2“. Предложението е за зона с ниско жилищно застрояване. Одобряваме задание за проектиране на план за застрояване и разрешаваме изработването на плана за застрояване.

**Засл. проф. В. Пенчев:** Благодаря ви. Госпожа Генова също отсъства. Имате думата колеги за въпроси и изказвания. Не виждам желаещи, преминаваме към гласуване. Моля, процедура.

**КВОРУМ – 45. С 42 гласа „за”, 0 „против” и 3 „въздържали се” се прие**

**РЕШЕНИЕ № 1502**

На основание чл.21 ал.2 във връзка с чл.21,ал.1 т.11 от ЗМСМА, чл.124а, ал.1 и чл.124б, ал.1 във връзка с чл.110,ал.1,т.3 от ЗУТ и искане с вх.№УТ-27-44/16.07.15 от Илияна Люлинова Стоянова и Галин Йосифов Иванов, Общинският съвет реши:

1. Одобрява задание за проектиране на план за застрояване на имот с номер 503.1464, находящ се в местността „Дрибак 1,2“ в землището на с.Николово, Община Русе;
2. Разрешава изработване на план за застрояване на имот с номер 503.1464, находящ се в местността „Дрибак 1,2“ в землището на с.Николово, Община Русе.

**36 Точка**

**Даване на Разрешение за изработване на проект за подробен устройствен план – план за застрояване на поземлен имот с идентификатор 63427.87.12, находящ се в землището на гр. Русе в местността „Слатина“**

**Засл. проф. В. Пенчев:** Заповядайте, арх. Бучуковска, от името на кмета.

**Г-жа Ж. Бучуковска:** Предложението е за разрешение изработването на проект за ПУП – план за застрояване в местност „Слатина“. Зоната е предимно производствена. Одобряваме задание за проектиране и разрешаваме изготвянето на план за застрояване на конкретния имот.

**Засл. проф. В. Пенчев:** Благодаря ви. Заповядайте, колеги, ако има желаещи да направят изказване или да поставят въпрос. Няма, гласуваме 36 точка. Моля, процедура.

**КВОРУМ – 43. С 43 гласа „за”, 0 „против” и 0 „въздържали се” се прие**

**РЕШЕНИЕ № 1503**

На основание чл.21 ал.2 във връзка с чл.21,ал.1 т.11 от ЗМСМА, чл.124а, ал.1 и чл.124б, ал.1 във връзка с чл.110,ал.1,т.3 от ЗУТ и искане с вх.№УТ-27-49/12.08.15 от Албена Стефанова Маркова, Общинският съвет реши:

1. Одобрява задание за проектиране на план за застрояване на поземлен имот с идентификатор 63427.87.12, находящ се в землището на гр. Русе в местността „Слатина“;
2. Разрешава изработване на план за застрояване на поземлен имот с идентификатор 63427.87.12, находящ се в землището на гр. Русе в местността „Слатина“.

**37 Точка**

**Даване на Разрешение за изработване на проект за подробен устройствен план – план за застрояване на поземлен имот с идентификатор 63427.87.8, находящ се в землището на гр. Русе в местността „Слатина“**

**Засл. проф. В. Пенчев:** Има думата арх. Бучуковска.

**Г-жа Ж. Бучуковска:** Следващото предложение е идентично с предното. Отново разрешаване изработването на ПУП – план за застрояване, местност „Слатина“. Зоната е предимно производствена. Одобряваме задание, разрешаваме изработването на план за застрояване.

**Засл. проф. В. Пенчев:** Благодаря ви. Има ли въпроси и изказвания? Няма, гласуваме 37 точка.

**КВОРУМ – 42. С 42 гласа „за”, 0 „против” и 0 „въздържали се” се прие**

**РЕШЕНИЕ № 1504**

На основание чл.21 ал.2 във връзка с чл.21, ал.1, т.11 от ЗМСМА, чл.124а, ал.1 и чл.124б, ал.1, във връзка с чл.110, ал.1, т.3 от ЗУТ и искане с вх.№УТ-27-48/12.08.15 от Владимир Томов Томов, Общинският съвет реши:

1. Одобрява задание за проектиране на план за застрояване на поземлен имот с идентификатор 63427.87.8, находящ се в землището на гр. Русе в местността „Слатина“;
2. Разрешава изработване на план за застрояване на поземлен имот с идентификатор 63427.87.8, находящ се в землището на гр. Русе в местността „Слатина“.

**38 Точка**

**Одобряване на подробен устройствен план /ПУП/ - Приемане на Подробен транспортно-комуникационен план /ПКТП/, План за улична регулация /ПУР/ за пътна връзка по „Канлъ дере“, Източна промишлена зона на гр. Русе, част от „Изработване на интегриран план за градско възстановяване и развитие на гр. Русе“ по договор за предоставяне на безвъзмездна финансова помощ BG161PO001/1.4-07/2010/001 по оперативна програма „Регионално развитие 2007-2013 г.“**

**Засл. проф. В. Пенчев:** Има думата арх. Бучуковска.

**Г-жа Ж. Бучуковска:** Това предложение е за одобряване на ПУП – план за подробно транспортно-комуникационен, план за улична регулация, за пътна връзка „Калнъ дере“. „Калнъ дере“ попада в зона Б, определена от Интегрирания план за градско възстановяване и развитие като зона с потенциал за икономическо развитие. Проектът е съобразен с широко обсъдените и приети изисквания в тоя проект. В момента одобряваме самия ПУП - Подробен транспортно-комуникационен план, План за улична регулация, за пътна връзка по „Калнъ дере“, Източна промишлена зона, гр. Русе. И едно допълнение относно предложението, поради допусната техническа грешка правим следната корекция в предложеното решение – срока за обжалване вместо 30 дена да се чете 14 дена.

**Засл. проф. В. Пенчев:** Благодаря ви. Чухте темата по 38 точка. Имате думата колеги. Има ли желаещи да вземат отношение? Няма, гласуваме 38 точка. Моля, процедура.

**КВОРУМ – 43. С 43 гласа „за”, 0 „против” и 0 „въздържали се” се прие**

**РЕШЕНИЕ № 1505**

На основание чл. 21, ал. 2, чл. 21, ал. 1, т.8 и т.11 от ЗМСМА, чл. 129, ал. 1 във връзка с чл.21, ал.1 и ал.7 ЗОС, чл. 110, ал. 1, т. 2 и чл. 16, ал. 1 от ЗУТ, Протокол №22/26.08.2015 г. на ОЕСУТ и искане №УТ-17-6/27.01.2015 г. от Община Русе, Общинският съвет реши:

1. Одобрява подробен устройствен план /ПУП/ – Подробен транспортно– комуникационен план /ПКТП/, План за улична регулация /ПУР / за пътна връзка по „Канлъ дере”, Източна промишлена зона на гр. Русе, част от проект „Изработване на интегриран план за градско възстановяване и развитие на гр. Русе” по договор за предоставяне на безвъзмездна финансова помощ BG161PO001/1.4-07/2010/001 по оперативна програма „Регионално развитие 2007-2013 г.”

Решението може да се оспори в 14 –дневен срок от обнародването му в Държавен вестник /ДВ/ чрез Общински съвет - Русе пред Административен съд - Русе.

**39 Точка**

**Одобряване на задание, разрешаване изработването на подробен устройствен план /ПУП/ - Парцеларен план за техническа инфраструктура извън урбанизираната територия – водопроводно отклонение за имот с идентификатор 63427.492.4 в местност „Гърков дол“, землище на град Русе**

**Засл. проф. В. Пенчев:** Отново арх. Бучуковска има думата от името на кмета.

**Г-жа Ж. Бучуковска:** Предложението е за одобряване задание, разрешаване изработването на ПУП – Парцеларен план за техническа инфраструктура извън урбанизираната територия – водопроводно и газопроводно отклонение за посочения имот. Одобряваме задание, разрешаваме изработването на ПУП и даваме предварително съгласие за трасетата на довеждащата инфраструктура.

**Засл. проф. В. Пенчев:** Благодаря ви. Заповядайте, колеги, ако има желаещи. Няма, гласуваме 39 точка.

**КВОРУМ – 41. С 41 гласа „за”, 0 „против” и 0 „въздържали се” се прие**

**РЕШЕНИЕ № 1506**

На основание чл. 21, ал. 2, чл. 21, ал. 1, т. 8 и т. 11 от ЗМСМА, чл. 124а, ал. 1, чл. 124б, ал. 1 във връзка с чл. 110, ал. 1, т. 5 от ЗУТ, чл. 126, ал. 6, т. 1 от ЗУТ във връзка с чл. 21, ал. 5 от ЗОЗЗ, чл. 30, ал. 3 от ППЗОЗЗ и искане вх. № УТ-16-50/20.08.2015 г. от ”Експрес сервиз” ООД, Общинският съвет реши:

1. Одобрява задание и разрешава изработване на подробен устройствен план

/ПУП/ – Парцеларен план за техническа инфраструктура извън урбанизираната територия– водопроводно и газопроводно отклонения за имот с идентификатор 63427.492.4 в местност „Гърков дол”, землище на гр. Русе през имоти с идентификатори 63427.317.29 в м. „Гърков дол”, землище на гр. Русе и 63427.492.7 в кв. „Образцов чифлик”, гр. Русе.

2. Дава предварително съгласие за утвърждаване на трасе на довеждащата инфраструктура за срок от една година.

**40 Точка**

**Удостояване посмъртно със званието „Почетен гражданин на град Русе“ Светлозар Акендиев Димитров – Змей Горянин**

**Засл. проф. В. Пенчев:** Минаваме към 40 точка, в която вносител е председателя. Давам думата на господин Кънчев да води заседанието.

**Г-н Д. Кънчев:** Благодаря ви. 40 точка от дневния ред удостояване посмъртно със званието „Почетен гражданин на град Русе“. Заповядайте да докладвате проф. Пенчев.

**Засл. проф. В. Пенчев:** Уважаеми дами и господа общински съветници, още през месец юни в Общински съвет постъпи предложение, което е изготвено от 6 организации. Това са: Регионална библиотека „Любен Каравелов“, Регионален исторически музей – Русе, Русенска Света Митрополия, Възрожденско читалище „Зора 1866“, Русенско общество за културно и историческо наследство „Змей Горянин“ и Клуб на дейците на културата. В своето писмо вносителите на това писмо предлагат посмъртно да бъде удостоен със званието „Почетен граждани на град Русе“ на Светлозар Акендиев Димитров или както е с творческото име Змей Горянин. Предложението е подкрепено с подробна информация за заслугите, както за популяризиране на нашия град, това е може би автора, който е написал най-много за родния си град, така и за израстването и подобряването, развитието на културата и изкуството в нашия град. Той има разбира се и национална известност. В последните години може би незаслужено позабравен. На базата на всички тези, на тази информация съгласно нашата Наредба 17 за символите на Общинския съвет и на Община Русе въпроса е внесе ни разгледан на председателски съвет, където председателския съвет излиза с единодушното становище Светлозар Димитров или Змей Горянин да бъде посмъртно удостоен със почетното звание „Почетен гражданин на град Русе“. Ако има някакви въпроси надява се, че ще мога да отговоря.

**Г-н Д. Кънчев:** Благодаря ви. Колеги имате думата, ако иска някой да вземе отношение към материала. Да разбирам, че няма. В такъв случай подлагам материала на гласуване. Процедура на гласуване, моля.

**КВОРУМ – 41. С 41 гласа „за”, 0 „против” и 0 „въздържали се” се прие**

**РЕШЕНИЕ № 1507**

На основание на основание чл. 21, ал. 1, т. 22 от ЗМСМА във връзка с чл. 26, ал. 1, т. 2 и 3 от Наредба 17 за символиката на Община Русе, Общинският съвет реши:

1. Удостоява посмъртно със званието “Почетен гражданин на град Русе” Светлозар Акендиев Димитров – Змей Горянин за неговите значими постижения в областта на културния и духовния живот на Община Русе и богатата му творческа дейност посветена на град Русе.

**41 Точка**

**Удостояване със званието „Почетен гражданин на град Русе“ маестро Найден Владиславов Тодоров – Директор на Държавна опера – Русе**

**Г-н Д. Кънчев**: Отново вносител е председателя на Общинския съвет, давам думата да докладва.

**Засл. проф. В. Пенчев:** Уважаеми общински съветници, също в Общински съвет-Русе е постъпило писмо пак от юни месец, което е внесено от общинския съветник д-р Камен Милков, като то е подкрепено с около 200 подписа на почитатели на оперното, балетното, хоровото и симфоничните изкуства в нашия град. Като предложението е с удостояване званието „Почетен гражданин на град Русе“ на маестро Найден Владиславов Тодоров, директора на Държавна опера – Русе. Във внесеното писмо са посочени основните мотиви, заслугите на маестро Тодоров за нашия град, за развитието на културата, за популяризирането му като един наистина град с високо ниво на културните изяви. Внесеното писмо е разгледано от председателския съвет и мнението, становището на председателския съвет е маестро Тодоров да бъде удостоен с това почетно звание. Разбира се по всички постоянни комисии този въпрос също е разглеждан. Ако има някакви въпроси ...

**Г-н Д. Кънчев**: Имате думата, колеги общински съветници. Няма желаещи да вземат отношение. Процедура на гласуване, ако обичате.

**КВОРУМ – 42. С 42 гласа „за”, 0 „против” и 0 „въздържали се” се прие**

**РЕШЕНИЕ № 1508**

На основание на основание чл. 21, ал. 1, т. 22 от ЗМСМА във връзка с чл. 26, ал. 1, т. 2 и 3 от Наредба 17 за символиката на Община Русе, Общинският съвет реши:

1. Удостоява със званието “Почетен гражданин на град Русе” маестро Найден Владиславов Тодоров за неговите значими постижения в областта на културния и духовния живот на Община Русе и творческата му дейност в Държавна опера - Русе.

**42 Точка**

**Опрощаване на публично вземане на Диана Върбанова Иванова**

**Г-н Д. Кънчев**: Вносител е председателят на Общинския съвет. Заповядайте, засл. проф. Васил Пенчев.

**Засл. проф. В. Пенчев:** Уважаеми колеги, постъпило е предложение за опрощаване на публично вземане на Диана Върбанова Иванова на несъбираемо държавно вземане. Като задължението на г-жа Иванова е публично за недобросъвестно получено обезщетение за отглеждане на малко дете, случай, който не е първи. Вземанията, държавните вземания са с главница 848,68 лв., обаче има лихви 771, има и лихва за просрочване 631 лв. Госпожа Иванова в също време има нисък месечен доход, свеждащ се до пенсия, поради заболяване и минимални други приходи, не разполага с недвижимо имущество. Материалът е внесен в двете основни комисии, които се произнасят по този въпрос. Това е комисията по здравеопазване и социална политика и ЗОРС. Освен това имаме и становището на РУСО, които на базата на действащото законодателство смятат, че не следва да бъде опростено това държавно вземане, тъй като няма подходящ текст в закона, който да регламентира това опрощаване. Независимо от това винаги така, както сме постъпвали, изхождайки именно от социалните проблеми на г-жа Иванова и в този случай двете комисии, а разбира се и моето предложение за решение е Общинския съвет да предложи на президента опрощаване на това публично вземане. Благодаря ви.

**Г-н Д. Кънчев**: Иска ли някой да вземе отношение по материала? Господин Бучаков, заповядайте.

**Г-н Ст. Бучаков**: Уважаеми, г-н Пенчев, като вносител, понеже не съм го гледал това на комисия, а Вие прочетохте това, което аз го имам да го чета. Мисълта ми е някаква по такава информация .. Сега пише, че е публично вземане за недобросъвестно получено обезщетение за отглеждане на дете по член и тъй насетне. Какво е, нали да го обясните как е взето недобросъвестно? Тоест държавата и го е дала и тя си го е взела нормално или ..., защото тук не пише злоупотреба, пише недобросъвестно получено. Нали, това ме интересува просто като термин за разяснение как е станало, цялото от къде е произлязло. Второ недоумявам как израза, че е прихванато от изискуеми взимания за обществено осигуряване изобщо не го разбрах, но явно там данъчните са прихванали нещо, те си знаят как ги прихващат. И накрая има главница, която прочетохте 800 и ..., сега няма да чета и стотинките 848, лихви почти толкова 770 и още толкова лихви просрочие 630. Аз по принцип тука като общински съветник винаги съм си мислил каква е обратната връзка и ние как можем по някакъв начин ... Ние не можем да влияем на законодателството в България пряко, но трябва да има някаква обратна връзка. И когато минават такива материали, когато се виждат такива безсмислици как може да наложиш такива лихви на суми, които са за отглеждане на малко дете? Явно има нещо сбъркано в закона, обаче въпроса е как ние можем да направим обратната информация, с писмо от комисия, с писмо от председателя на Общинския съвет, някакви такива механизми, което го казвам в съвсем общ план и изобщо не предизборно. Като цяло искам само, може би председателя на комисията, понеже становището на РУСО е, че няма такъв текст в Кодекса за социално осигуряване, но становището на постоянната комисия по ЗОРС и ЗСП е да се предложи на президента, което аз напълно го одобрявам и ще го подкрепя, защото ми пасва точно на житейската философия, когато виждаш, че нещо е нали нередно. Просто, ако може да излезе не вносителя, той да обясни за другото, а председателя на комисията да каже някакъв мотив върху, който или са дебатирали, или как се е стигнало до туй решение. Нали все пак трябва да има мотив комисията, даже две комисии са ...

**Г-н Д. Кънчев**: Господин Милушев иска и той думата, заповядайте.

**Г-н Ем. Милушев:** Уважаеми колеги, разисквахме проблема на комисията по ЗОРС. От всички материали такива, каквито са постъпвали с предложение за опрощаване или за неопрощаване становището на администрацията на НАП или на НОИ, Националния осигурителен институт е, че те няма да ги опростят, защото закона не им позволява това, те са си прави за себе си. Те затова са такива органи да събират публичните държавни вземания. Основанието за опрощаване аз съм го казвал и друг път на г-н Бучаков е в Конституцията. Този текст, в Конституцията има пряко действие, той не се нуждае от допълнителни закони или подзаконови нормативни актове. Така, че президента, ако реши никой не може да му повлияе и никой не може да го контролира най-важното дали ще опрости на някого или няма да опрости. Той ще прецени, ние само казваме нашето становище. А във връзка с дебата на ЗОРС подробностите и така имаше разни мнения, този случай е от онези много случаи майки на малки деца, които са получавали обезщетение за отглеждане на малко дете и в същото време са ходили на работа. Този случай е от тях. Те подписват едни декларации, изискващи се по закон, че когато оставят детето си на работа посещават или не посещават и проблема от това, че са декларирали неверни данни. Имаше една вълна от проверки преди 2-3 години, всички знаете, всички сте чули, по пресата, по телевизията, много се разрастна проблема. Наистина като става дума за обезщетение за малки деца житейски те са си прави, но така е написан Кодекса на социално осигуряване, че не можеш да получаваш обезщетение като си декларирал неверни данни в детската градина или ясла. И затова НОИ започна да ги събира обратно, и затова пише в материала недобросъветсно получено обезщетение. Нали не са използвали думата злоупотреба или някакви други квалификации от Наказателния кодекс. НОИ започна да събира обратно сумите с лихвите, откакто са получени, затова лихвата е толкова голяма. След това направиха поправка в закона, казаха тези, които си върнат недобросъвестно полученото обезщетение в 6 ... Искрене в 6-месечен срок ли беше? (коментар от зала не се чува) Да, без лихви. Някои не пожелаха да го направят и са останали ей така с висящи публични държавни вземания. Така, че затова сме взели такова решение на ЗОРС, защото като се погледне хронологията на събитията така да се каже, получаването, след това търсенето обратно затова са се натрупали, затова НАП или НОИ не искат да ги опростят. Просто недобросъвестно майката ги е получила и затова трябва да се възстановят. Благодаря ви. А президентът, ако иска може да ги опрости и без да му казваме даже.

**Г-н Д. Кънчев**: Благодаря ви. Други желаещи за изказване има ли?

**Засл. проф. В. Пенчев:** Аз само две думи да кажа. Уважаеми колеги, не ми остана нищо друго освен да благодаря на г-н Милушев затова, че той компетентно от юридическа гледна точка смятам, че отговори на всички въпроси, които постави г-н Бучаков. Благодаря ви.

**Г-н Д. Кънчев:** Има ли желаещи да вземат думата? Няма, подлагам материала на гласуване. Процедура на гласуване, ако обичате.

**КВОРУМ – 40. С 39 гласа „за”, 0 „против” и 1 „въздържали се” се прие**

**РЕШЕНИЕ № 1509**

На основание чл.21, ал.1, т.23 от ЗМСМА, във връзка с чл.8 от Указа за опрощаване на несъбираеми дългове към държавата, Общинският съвет реши:

1. Предлага на Президента на Република България да опрости публичното вземане, което държавата има спрямо Диана Върбанова Иванова.

**Г-н Д. Кънчев:** Давам думата на председателят на Общински съвет да продължи воденето на заседанието.

**43 Точка**

**Споразумение за сътрудничество между Община Русе и Община Браила относно кандидатурата на Браила за Европейска столица на културата през 2021 г.**

**Засл. проф. В. Пенчев:** Благодаря, г-н Кънчев. Минаваме към извънредната точка, която приехме в самото начало, внесена от кмета на Община Русе, господин Пламен Стоилов. Точката касае споразумение за сътрудничество между Община Русе и Община Браила относно кандидатурата на Браила за Европейска столица на културата през 2021 г. Давам думата на заместник-кметът г-н Карапчански да внесе разяснения по тази точка.

**Г-н Стр. Карапчански**: Благодаря ви, г-н Председател. Уважаеми госпожи и господа общински съветници, предложението за сътрудничество между Русе и Браила възникна в една от срещите, които провеждахме с колегите от Община Гюргево, подготвяйки списъка с петте проекта, които ви представих по-рано. Спешността за извънредността произтича от това, че на територията на Румъния в момента градовете подготвят своите кандидатури за Европейска столица на културата през 2021 г. и срока за внасяне на тези апликации е 1 октомври. Съвсем спонтанно научихме за това, но с особен интерес откликнахме на предложението за това сътрудничество дотолкова, доколкото Браила и Гюргево поддържат много активни културни контакти и съобразно текста на предложение и програмата, които те представиха на нашето внимание, включвайки в своята концепция за Европейска столица на културата 2021 г. преценяваме, че нашия град също би могъл да има ползи да подкрепи тази кандидатура.

В текстът на предложението са описани направленията, това са: културно наследство, музиология, библиотечно дейност, съвременно изкуство, образование и т.н. Текстът на споразумението също е приложен, така че, ако прецените бихме могли наистина да подкрепим тази кандидатура и евентуален успешен изход от това кандидатстване Русе да участва в трансграничните прояви. Благодаря.

**Засл. проф. В. Пенчев:** И аз благодаря на г-н Карапчански. Имате думата, уважаеми дами и господа общински съветници, да вземете отношение по тази извънредна точка. Има ли желаещи за въпроси или изказвания? Не виждам, преминаваме към гласуване на тази точка. Моля, процедура. Гласували с устройства 39 общински съветници, ръчно г-н Георгиев, г-н Панайотов, д-р Чакърян, г-н Николов също „за“. Така, че общия брой на гласовете става 43 гласове „за“.

**КВОРУМ – 43. С 43 гласа „за”, 0 „против” и 0 „въздържали се” се прие**

**РЕШЕНИЕ № 1510**

На основание чл.21, ал.2, във връзка с чл.21, ал.1, т.23 и чл.61, ал.1 от ЗМСМА, общинският съвет реши:

Одобрява приложеното подписано споразумение за сътрудничество между Община Русе и Община Браила относно кандидатурата на Браила за титлата „Европейска столица на културата“ през 2021 година.

**44 Точка**

**Определяне на представител на Община Русе за участие в комисията за изработване на Областна здравна карта за Област Русе**

**Засл. проф. В. Пенчев:** Вносител е председателят. Давам думата на г-н Кънчев да води заседанието.

**Г-н Д. Кънчев:** Определяне на представител на Община Русе за участие в комисията за изработване на Областна здравна карта за Област Русе е следващата точка. Заповядайте, проф. Пенчев.

**Засл. проф. В. Пенчев:** И така, уважаеми дами и господа, както споменах в самото начало в Общински съвет-Русе е постъпило писмо с дата 16.09, 16 септември тази година от областния управител на град Русе, което направи и необходимостта от приемане на извънредна точка, към което писмо се прилага писмото на министъра на

здравеопазването. Като и двете писма всъщност са свързани с определяне на представител на Община Русе в комисията за изработване на Областна здравна карта. Като след като бъдат формулирани съгласно изискванията на Закона за лечебните заведения всички, бъдат посочени всички предложения министъра ще изготви заповед, с която да формира тази комисия. Във връзка с това предложението, което правя е да бъде определен като представител на Община Русе госпожа Ани Георгиев Венкова, която е главен експерт в отдел „ Обществено здраве“ от Дирекция „Здравни и социални дейности“, като представител на Община Русе в комисията по изработване на областната карта. Правя това предложение затова, защото някога, в смисъл 2 години назад подобен въпрос е бил поставен от тогавашния заместник-министър проф. Славов или Славчев мисля, че се казваше, май че Славов беше и тогава е задвижен донякъде този въпрос. Предложението е било също Община Русе да бъде представлявана в тази комисия от г-жа Ани Венкова, затова го правя същото предложение. Но разбира се, ако има други предложения за наш представител можем да го гласуваме. Благодаря.

**Г-н Д. Кънчев**: И аз ви благодаря. Колеги, имате думата. Има ли желаещи да вземат отношение по материала? Няма желаещи, подлагам материала на гласуване. Процедура на гласуване, ако обичате. 38 общински съветници са гласували с устройства, от които 37 „за“, 0 „против“, 1 „въздържал се“. Гледам, че има ръчно, които са „за“ ръчно, моля? Господин Панайотов, г-н Георгиев, Николов, Българинов, още 4 значи станаха 41. Против ръчно има ли? Няма. Въздържали се ръчно? Няма.

**КВОРУМ – 42. С 41 гласа „за”, 0 „против” и 1 „въздържали се” се прие**

**РЕШЕНИЕ № 1511**

На основание чл. 21, ал. 2, във връзка с чл. 21, ал. 1, т. 23 от Закона за местното самоуправление и местната администрация, Общинският съвет реши:

1. Определя г-жа Ани Георгиева Венкова – главен експерт в отдел „Обществено здраве“ към Дирекция „Здравни и социални дейности“, за представител на Община Русе в комисията за изработване на областна здравна карта за област Русе, която ще бъде назначена със заповед на министъра на здравеопазването след влизане в сила на Закона за изменение и допълнение на Закона за лечебните заведения, приет на второ гласуване от Народното събрание на 09.09.2015г.

**Г-н Д. Кънчев:** Давам думата на председателят на Общинския съвет да продължи воденето на заседанието.

**Засл. проф. В. Пенчев:** Благодаря ви, г-н Кънчев.

**45 Точка**

**Питания на общински съветници**

**Засл. проф. В. Пенчев:** Преминаваме към 43 точка така, както беше първоначалната номерация в нашия дневен ред. 43 точка, това е вече точка от питания на общински съветници. По редът на постъпванията давам думата да формулира своето питане г-н Иван Иванов.

**Г-н Ив. Иванов:** Уважаеми г-н Председателю, уважаеми колеги общински съветници, уважаеми г-н Кмете. На 12.02.2014 г. в общинска администрация е получено писмо от 25 жители на село Николово, живеещи на ул. „Перущица“, с което искат да бъде извършен ремонт на тяхната улица, която е в окаяно състояние. Писмото е изпратено и до „Господари на ефира“. Много бързо само след 2 дни получават отговор, който цитирам – „Извършена е проверка по случая на место от специалисти на ОП „Комунални дейности“ и се констатира, че ремонт на ул. „Перущица“ е крайно наложителен. Необходимо е да се извърши почистване от натрупаната пръст и се насипе с камък, след което да бъде извършена асфалтирането. Ремонтът ще бъде включен в графика с ремонтни дейности на ОП „Комунални дейности“ за 2014 г. Поради технологичните изисквания при полагане на пътната настилка ремонтните дейности ще започнат при подходящи атмосферни условия“. Миналото лято мина без нищо да бъде направено. Затова през октомври 2014-та отправих към Вас, г-н Кмете, питане по този въпрос. Ще цитирам част от Вашия отговор, преди година – „Ремонтът е включен в графика на ОП „Комунални дейности, но не е извършен поради недостиг на средства. При подобни случаи изпълнените дейности се прехвърлят за следващата финансова година. Тоест за 2015 г. ремонтът по ул. „Перущица“ в с. Николово ще бъде от първите по ред дейности в графика на предприятието. И още аз си държа за разлика от Вас на обещанията и това, което Вие им обещавате няма никакво значение, важното е какво аз съм поел като ангажимент и как аз ще го изпълня, защото аз си стоя зад думите и това, което кажа го правя“. И това лято премина като по ул. Перущица“ не беше направено нищо. Затова, уважаеми г-н Кмете, моля да отговорите на моето питане. Първо, какви са причините да не изпълните поетия ангажимент за ремонта на ул. „Перущица“ в с. Николово? И второ, кога ще бъде извършен този ремонт?

**Засл. проф. В. Пенчев:** Благодаря на г-н Иванов. За отговор давам думата на г-жа Кръстева, заместник-кмет от името на кмета. Заповядайте, г-жо Кръстева.

**Г-жа Н. Кръстева:** Уважаеми г-н Иванов, във връзка с Ваше питане вх. № 06-01-130/14.09.2015 г. относно ремонт на ул. „Перущица“, находяща се в с. Николово, Ви уведомявам следното: проблема с ул. „Перущица“ е дългогодишен и е резултат от натрупването на различни фактори през годините и при предишните ръководства на Община Русе. Към настоящият момент екипите на ОП „Комунални дейности“ работят по отстраняването на повреди по уличната и тротоарната настилка на територията на града и кметствата, като приоритетно се ремонтират първостепенните улици, трасетата от масовия градски обществен транспорт, както и се извършват необходимите аварийни дейности. Община Русе е запозната със ситуацията и е извършена проверка на място от екип от специалисти от ОП „Комунални дейности“, който е констатирал, че се касае не само за ремонт на пътната настилка, а и за сериозен инфраструктурен проблем, включващ отнемането на значително количество земен скат. Към настоящият момент се търси решение на проблема и след решаването му ще се пристъпи към извършване на ремонт на ул. „Перущица“. Извън отговора, който току-що изчетох искам още веднъж да ви напомня, че ОП „Комунални дейности“ е създадено приоритетно да извършва ремонти, които са по-скоро аварийни. Смятам, че се забелязва работата на предприятието, активната през последните месеци. Така, че относно ул. „Перущица“ ще бъдат взети адекватни мерки. Аз лично с директора на общинското предприятие правя обходи по малките населени места. Конкретно в Николово не съм посетила още, за да си кажат и самите граждани коя улица за тях е най-приоритетна и най-спешна.

**Засл. проф. В. Пенчев:** Благодаря на г-жа Кръстева. Имате ли уточняващи въпроси, г-н Иванов? Заповядайте.

**Г-н Ив. Иванов:** Уважаеми, г-н Председателю, мисля че цял мандат не разбрахте, че в правилника на Общинския съвет пише, че общинските съветници отправят питания към кмета. Нека не ми се обижда заместник-кмета, просто това е принципа и правото на общинските съветници. Кметът беше до преди малко тука, затова се обръщам към него. Уважаеми г-н Кмете, става дума за поемане, изпълнение на обещание и това, което хората казват – „Не ме гледай какво правя, а ме слушай какво говоря“. Някои цитираха Оруел, аз ще цитирам г-н кмета в последното му интервю – „Винаги сме били от страната на добрите и винаги съм казвал, че добрите винаги говорят истината“. От добрите ли бяхте, г-н Кмете, когато разрешихте изграждането на голям обект за план Б като преместваем обект? След това под натиск на съда отменихте и издадохте заповед за разрушаването му. Тя след като не я защитихте във Върховния административен съд беше отменена, но не защото този обект е бил наистина преместваме съгласно закона, а защото Вие нямате право след като сте издали разрешение да издадете заповед за събарянето му. Дали бяхте от добрите, когато дадохте залените площи на своя човек, след като унищожихте цяла общинска фирма, а сега русенци на базата на Вашия подпис за 5 години ще платят 10,5 милиона за същите ...

**Засл. проф. В. Пенчев:** Туй по Вашето питане ли е?

**Г-н Ив. Иванов:** ... зелени площи, за които общинската фирма. Ами това го е казал г-н кмета например за 2 години и половина не можем да компенсираме това, което 40 години не е правено. Много пъти съм си задавал въпроса какво изобщо е правено преди. Преди ГЕРБ и Пламен Стоилов Русе го е нямало. Нямало е градски център ...

**Засл. проф. В. Пенчев:** Говорете по питането.

**Г-н Ив. Иванов:** Говоря по това, което като теза се обяснява и си защитавам моята теза. Оставете ме поне на последното ми изказване в Общинския съвет да разрешите на опозицията да каже няколко думи. Нима забравихте, г-н Кмете, че всички обекти, на които днес режете лентата са започнати от предишния екип. Това е нещо, което ...

**Засл. проф. В. Пенчев::** Сега, значи ...

**Г-н Ив. Иванов:** ... го е имало преди Вас, уважаеми г-н Кмете. И когато откривате тази сбъдната според Вас мечта на русенци, Спортната зала, забравихте, че преди това стария екип е подготвил този проект, дори забравихте и това, че един човек министър-председател даде необходимите 10 милиона лева без, които тая зала нямаше да я има в момента готова. Или поне да бяхте казали на Бойко Борисов – Абе, шефе, 2 пъти с Дянков направихте и ...

**Засл. проф. В. Пенчев::** Направихте безплатната си предизборна кампания ...

**Г-н Ив. Иванов:** ... поне не режете Вие лентата. А русенци в соята благодарност трябва да са коректни и обективни.

**Засл. проф. В. Пенчев:** Благодарете на телевизията за безплатната предизборна кампания. Преминаваме към следващото питане, което е поставено от г-жа Вергилия Грънчарова. Заповядайте, г-жо Грънчарова да формулирате вашето питане.

**Г-жа Верг. Грънчарова**: Само що помоля да се включи екрана. Моето питане е свързано с един конкретен проблем, намиращ се в квартал „Възраждане“ и по-специално блок „Вела Пискова“. От 1 до 7 снимка ще помоля. Колеги, това се намира в град Русе. (коментар от зала не се чува) Да, през нощта, да няма ток, тази лека светлинка, която виждате е отражение от балконите на живущите и в далечината мисля, че мина снимката е беглата светлина от пазарчето на „Сан Стефано“. Бях сигнализирана за този проблем от живущите в блока. От 8 до 12 сега моля, и сега са светлите снимки. Става въпрос точно за блока, който е до училище „Възраждане“ и за пространството, което е в Г-образния блок „Вела Пискова“. Парадоск, че в самото пространство има и трансформатор, трафопост, извинявам се. И конкретното ми питане към г-н Кмета е възможно ли е този проблем с липсата на каквото и да е осветление да се реши, защото наистина проблема е много сериозен. Както разбрах от отговора на администрацията дори гражданите са сигнализирали кмета, но до момента няма разрешаване на този проблем. Благодаря.

**Засл. проф. В. Пенчев:** Благодаря на г-жа Грънчарова. Заповядайте, г-жо Кръстева за отговор от името на кмета.

**Г-жа Н. Кръстева:** Уважаема г-жо Грънчарова, в Община Русе е постъпило от Ваше писмо с вх.№ 06-01-131/14.09.2015г. с искане за съдействие за отстраняване на проблема с липсата на осветление в междублоковото пространство до бл.“Вела Пискова“ в жк.“Възраждане“ гр.Русе. В тази връзка искам да Ви уведомя за следното: за изложения от Вас проблем Община Русе е информирана чрез постъпил сигнал от живущите в бл.“Вела Пискова“. Проведена е среща между служители от Община Русе и представители на живущите, на която подробно са изяснени исканията на гражданите относно благоустрояването на междублоковото пространство на бл.“Вела Пискова“, бл.“Никюп“ и бл.“Мадарски конник“. След направен оглед на място специалисти от дирекция „Устройство на територията и контрол по строителството“ направиха предложение за осветяване на пешеходната алея източно от училище „Възраждане“, което ще бъде внесено за обсъждане при изготвяне и приемане на капиталовата програма на общината за 2016 г. В тази връзка Ви уведомявам, че Община Русе през настоящата 2015 г. е предвидила средства за изграждане на десет обекта за районно осветление в гр.Русе, в т.ч. и на междублоковите алеи между ул.“Студентска“ и ул.“Н.Рилски“ в жк. “Възраждане. Обществената поръчка за избор на изпълнител на строително-монтажните работи за изграждане на тези обекти е приключена – предстои сключване на договора за строителство, след което има готовност за незабавно започване на изпълнението. Следва да се отбележи, че за ръководството на Община Русе подобряването на състоянието на уличната мрежа и благоустрояването на околните пространства винаги е било приоритетна задача. Да припомним, че през последните три години от общинския бюджет бяха финансирани и изпълнени 14 броя обекти за изграждане на осветление в междублоковите пространства на града, в т.ч. 4 бр. в жк.“Възраждане“, 4 бр. в жк.“Родина“, 4 бр. в жк.“Дружба-3“ и по 1 бр. в жк.“Изток“ и в с.Басарбово. Извън отговора, г-жо Грънчарова, благодаря за активната Ви позиция през последния месец, през 4-годишния Ви мандат.

**Засл. проф. В. Пенчев:** Благодаря на г-жа Кръстева. Госпожо Грънчарова, имате ли допълнителни въпроси? Заповядайте.

**Г-жа Верг. Грънчарова:** Госпожо Кръстева, явно сте забравили, че ние преди това бяхме колеги общински съветници, може би в последния месец сте като позицията Ви на заместник-кмет, не приемам тези Ваши констатации. И така в действителност, както Вие казвате този проблем съществува и щом гражданите са сигнализирали общински съветник следователно са чакали някаква реакция от страна на общинска администрация. И така мина корекция на бюджета с преизпълнение на бюджета по различни параграфи, аз наистина апелирам към Вас да не оставяме гражданите в тъмнина, Сега започва зимния, отоплителния сезон, още повече, че училището е съвсем наблизко, те очакват наистина своето осветление. Още повече, че това не е някаква приумица, нещо което те не искат само за сене си, а за много живущи. Така, че наистина се надявам да намерите в преизпълнението на бюджета възможност този проблем да се отработи. Благодаря.

**Засл. проф. В. Пенчев:** Продължаваме с питания на общински съветници. Следващото питане е постъпило от г-н Александър Неделчев. Заповядайте, г-н Неделчев да формулирате Вашите въпроси. По редът на постъпванията Ви най-напред е регистрирано питането относно надбягването с леки автомобили.

**Г-н Ал. Неделчев**: Е аз ще започна с другото питане, те са едновременно регистрирани, ако позволите. Питане до кмета на Община Русе, уважаеми г-н Стоилов, вече повече от 3 г. новопостроената сграда за МОЛ в района на „Дунав мост“ до бившето „СО МАТ“ е завършена и няма видими признаци да е в експлоатация. Строежът е с хиляди квадратни метри разгъната застроена площ и за него се дължат местни данъци и такси. Друг подобен голям обект е закритият преди време МОЛ до Комплексния онкологичен център в Русе. Въпросите ми към Вас в тази връзка, господин кмете, са: първо, заплаща ли се данък сгради за тези обекти, от кога и в какъв годишен размер е той за всеки един от тях? Второ, заплаща ли се ТБО, от кога и в какъв годишен размер е тя за всеки от двата МОЛ-а? Трето, ако не е заплащано или не се заплаща - какви са причините за това и какви мерки е предприела ръководената от Вас администрация? Има ли и в какъв размер са несъбраните общински приходи за двата обекта?

**Засл. проф. В. Пенчев:** Заповядайте, г-жо Шилкова, да вземете отношение по поставените въпроси от името на кмета.

**Г-жа Д. Шилкова:** Уважаеми г-н Неделчев,в отговор на Ваше питане Ви информирам следното: по отношение на „МЕГА МОЛ РУСЕ“ АД е несъстоятелност, собственик на сградата до Комплексния онкологичен център, гр. Русе ул. Независимост № 3 са: неплатените изискуеми местни данъци и такси от посоченото данъчно задължено лице са обхванати в издадени от общински орган по приходите установителни актове по години както следва: Акт за установяване на публично общинско вземане с № СУД-271/24.04.2013 г. за установени изискуеми задължения за 2012 г.- влязъл в сила на 14.05.2013г., с образувано изпълнително производство и извършено частично плащане – 12 010 лв. главница за данък недвижими имоти. Акт за установяване на публично общинско вземане с № СУД000031/14.01.2014 г. за установени изискуеми задължения за 2013 г.- влязъл в сила на 31.01.2014 г., с образувано изпълнително производство на 03.02.2014 г. Трето, акт за установяване на публично общинско вземане с № СУД001332/27.11.2014 г. за установени изискуеми задължения за 2014 г., влязъл в сила на 16.12.2014 г. С Решение №172/17.11.2014 г. на Русенски окръжен съд е обявена неплатежоспособността на „Мега Мол Русе“, считано от 18.04.2013 г. и е открито производство по несъстоятелност. С Решение №136/01.09.2015 г. на Русенски окръжен съд, длъжникът е обявен в несъстоятелност. На основание чл.164, ал.3 от ДОПК публичните вземания се предявяват от Национална агенция по приходите пред съда по несъстоятелността. Неплатените изискуеми общински вземания към датата на откриване на производството по несъстоятелност са предадени за предявяване на Отдел „Търговска несъстоятелност“ при НАП с наше писмо изх. № 15-50-29#1 от 01.12.2014 г. Към 15.09.2015 г. актуалният размер на задълженията до 2014 г. по посочените актове и текущите задължения за 2015 г. са посочени в приложена справка. Предвид крайния срок за доброволно издължаване, а именно 31.10.2015 г., съгласно Закона за местните данъци и такси и Наредби №16 и 20 на Общински съвет Русе, за задълженията за 2015 г. не е издаден Акт за установяване на публично общинско вземане. За сградата по точка 1, за сградата в района на Дунав мост, предназначена за МОЛ, не е подавана данъчна декларация по чл.14 от ЗМДТ, подадена от данъчно задълженото лице и съответно няма начислени задължения за данък недвижими имоти и такса битови отпадъци. Предприети са действия за установяване налице ли са законови основания за начисляване на задължения за данък недвижими имоти и такса битови отпадъци, с оглед предприемане на действия и по чл. 123 от Закона за местните данъци и такси.

**Засл. проф. В. Пенчев:** Благодаря на госпожа Шилкова. Имате ли допълнителни въпроси, уточняващи, изясняващи? Заповядайте, г-н Неделчев**.**

**Г-н Ал. Неделчев:** Благодаря за отговора от името на кмета, г-жо Шилкова. Зададох този въпрос, защото бях сигурен, че става въпрос за много крупни суми. И понеже Вие не споменахте какво е записано в справката, а е добре колегите съветници да го чуят, а и гражданите. Само за „Мега Мол – Русе“ до Онкодиспансера от 2012 г. до сега се дължат 868 000 лв., повтарям 868 000 лв. За сравнение ще ви кажа, че всичките пари, с които подпомагаме пътуването на гражданите по обществения транспорт в Община Русе годишно са по-малко от сумата, която се дължи само за тази сграда. И ако по първата сграда за Мега Мол – Русе мога да кажа, че съм частично удовлетворен от Вашия отговор, то в частта му за Дунав мост аз не само не съм удовлетворен, ами то просто няма отговор. Какво означава на четвърта, в края на четвъртата година от мандата на един кмет и неговата администрация той да не знае за може би най-голямата сграда в Община Русе дали се дължи данък сгради? Пак да цитирам какво ми отговаряте – „Предприети са действия за установяване налице ли са законови основания за начисляване на задължения данък недвижими имоти “. На края на четвъртата година от мандата. Ако 890 000 лв. са за една такава сграда за 3 години, за каква компетентност, професионализъм и отговорно управление на общинската хазна става дума? Не случайно всяка година като обсъждаме тука бюджета на общината аз апелирах за коректни приходи собствени, да не се прави такъв мързелив бюджет, а да се потърсят начини да се събират вземанията в пълен размер. Ето го резултата, съжалявам, но не сте уточнили кога сте ги предприели тези действия, което ме навява на мисълта, че сте ги предприели може би след като съм внесъл писмено питане. Аз го зададох въпроса устно на комисия по бюджет и финанси, понеже там обещаха, че ще получа отговора, така и не получих, затова внесох писмено питане, за да се изясним. И се надявам да се реагира от администрацията, макар и кмета ще е в кампания адекватно, за да си търсим 800 000 лв. Много улици и осветление в квартали могат да се направят, нали така?

**Г-жа Д. Шилкова:** Само ще обърна внимание, че от изчетения от мен отговор е видно, че общината е предприела абсолютно всички действия, които има по закон като правомощия. И последно аз в политически дебати наистина няма да влизам, но Местни данъци и такси за мандата на Пламен Стоилов е събрала недобори в размер на 15 000 000 лв. стари задължения.

**Засл. проф. В. Пенчев:** Благодаря на г-жа Шилкова. Уважаеми колеги, времето за обедната почивка ... (коментар от зала не се чува) Да, д-р Константинова, имате ... Направете го, ако обичате пред микрофона като процедурно предложение да го гласуваме, за да бъде, както е по правилник.

**Д-р Т. Константинова:** Уважаеми г-н Председател, уважаеми колеги, тъй като приключихме с точките от дневния ред с изключение на питанията и изказванията на граждани, правя процедурно предложение да удължим с необходимото време, до час нашето работно време без да имаме почивка обедна и да изслушаме питанията и изказванията на граждани.

**Засл. проф. В. Пенчев:** Благодаря на д-р Константинова, ако няма противни мнения на това направено предложение да го подложа на гласуване. Моля, процедура на гласуване на процедурното предложение на д-р Константинова. Нека да изтече времето колеги. Аз ще ви помоля да вдигнете ръка тези, които не им работят устройствата. Нека да изтече времето за гласуването с устройства, всъщност то изтече. 4 души са гласували с устройства. От там нататък броя тези, които ще гласуват ръчно „за“: 1, 2, 3, 4, 5, 6, 7, 8, 9, 10, 11, 12, 13, 14, 15, 16, 17, 18, 19, 20, 21, 22, 23, 24, 25, 26. Ами продължаваме заседанието до изчерпване на точките, вероятно в рамките на 1 час така, както и д-р Константинова предложи.

**КВОРУМ – 30. С 30 гласа „за”, 0 „против” и 0 „въздържали се” се прие предложението.**

**Засл. проф. В. Пенчев:** Давам думата на г-н Неделчев да формулира второто свое питане. Заповядайте, г-н Неделчев.

**Г-н Ал. Неделчев:** Благодаря, г-н Председателю. Само да вметна преди да започна, няма нищо политическо, г-жо Шилкова, във факта да попиташ събрани ли са едни осем, деветстотин хиляди лева за общинския бюджет и ако не са събрани защо. Политизиране в това няма, има грижа за обществената хазна. Та питането, относно надбягвания с леки автомобили, мотоциклети по улиците на Русе. Уважаеми г-н Стоилов, многократно получавамсигнали и оплаквания от граждани, свързани с провеждани надбягвания с леки автомобили и мотоциклети по улиците на гр. Русе. Сигналите са от живеещи в района на следните улици: „Липник“, „Тулча“, „П. Волов“, „Бозвели“, „Хр. Ботев“ и др. Хората са подложени на нетърпим шум, а участниците в движението по тези улици и на голям риск. Драстично се нарушават ограниченията на скоростта и правилата за движение. Ще цитирам само едно от постъпилите и до Вас оплаквания, цитирам - „Трябва да Ви е известно, че от почти две години бул.**„Липник“** е арена на състезания с бясна скорост - над 100 км./час при ограничение 50 км/час и форсирани двигатели на **мотори** на рокаджии и всякакви други моторджии, както и на шофьори на леки **автомобили** с пробити ауспуси. Да не говорим за преминаване на същите на червен светофар. Трудно е да се опише ситуацията в района на кръстовище блок „Олимп“ от около 16:00 следобед до към 07:00 сутринта на следващия ден. Шумът от преминаващите **мотори** и **автомобили** е непоносим, поради което направо е невъзможно да се спи почти през цялата нощ. На следващия ден юнаците от въпросните мотори и леки коли отмарят по квартирите си или разпускат по заведенията, а ние ... отиваме на работа след поредната безсънна нощ. Положението е вече нетърпимо“, край на цитата. В тази връзка са и моите въпроси към Вас, господин Кмете: първо, какви мерки е предприела ръководената от Вас общинска администрация, за да се прекратят тези нарушения? Второ, колко от участниците в тези „състезания“ са санкционирани, от кого и с какви наказания? Трето, ръководената от Ваш заместник Общинска комисия по безопасност на движението обсъждала ли е проблема на свои заседания, колко пъти и какви мерки са приети и изпълнени? И четвърто, можем ли да очакваме, че този шумов терор над русенци ще бъде преустановен и кога?

**Засл. проф. В. Пенчев:** Благодаря на г-н Неделчев. На този въпрос ще отговори г-жа Кръстева от името на кмета. Заповядайте, г-жо Кръстева.

**Г-жа Н. Кръстева:** Уважаеми г-н Неделчев,във връзка с Ваше питане, вх. №06-01-133/14.09.2015 г. относно организирането на надбягвания с леки автомобили и мотоциклети по улиците на Русе, Ви информирам, че контрола на скоростта на движение на ППС по Закона за движение по пътищата е вменен на определени от Министъра на вътрешните работи служби, чиито задължения са ясно разписани в чл.165 от закона. Като бивш заместник-кмет би трябвало да сте наясно, че не е в правомощията на общинска администрация нито да контролира нито да санкционира участниците в движението, още по малко на Общинската комисия по организация и безопасност на движението. Съгласно §1а, ал.2 и ал.3 от Допълнителните разпоредби на закона към областните управители и кметовете на общини се създават областни и общински комисии по безопасност на движението по пътищата, които единствено координират и контролират проблемитепо безопасността на движението и приемат мерки за нейното подобряване. Една от взетите мерки е направата на повдигната пешеходна пътека на бул. Липник при ул. Сребърна за намаляване скоростта на движението на преминаващите ППС. Друга мярка е светлинно-сигналното регулиране на кръстовището Липник-Дебър, което определя реда за преминаване през него и направената хоризонтална маркировка в посочения участък на булеварда. Разрешената скорост на движение в населено място е 50 км/ч, съгласно чл.21 от същия закон и е контролирана от гореспоменатите служби, а именно ОД на МВР и сектор „Пътна полиция“. По повод получаваните сигнали от граждани за организирваните т.нар. гонки КОБД своевременно писмено е уведомявала ОД на МВР, респективно сектор „Пътна полиция“ за решаване по компетентност. Обръщам внимание, че КОБД най малко три пъти е сезирала контролните органи по този въпрос. Последният такъв сигнал е изпратен на 28.08.2015 г. с писмо изх. №24-02-227 до Директора на ОД на МВР за контрол по бул. Липник, бул. Хр Ботев, бул. Цар Освободител, ул. Плиска, ул. Борисова и ул. Шести септември. С въвеждането на Центъра за контрол и управление на трафика ще се набира 24-часова информация от поставените камери на 15-те кръстовища в града, която съответно ще се предоставя при поискване на контролните органи по ЗДвП, което е една стъпка в предотвратяването на подобни опасни нарушения.

**Засл. проф. В. Пенчев:** Благодаря на г-жа Кръстева. Господин Неделчев, имате очевидно уточняващи въпроси, заповядайте.

**Г-н Ал. Неделчев:** Благодаря и аз. Госпожо Кръстева, в първата част на отговора си от името на кмета Стоилов, Вие с две думи казвате безопасността на движението в град Русе не е работа на кмета и той не трябва да се занимава с тези гонки, незаконни. Точно като бивш заместник-кмет, обаче аз явно за разлика от Вас, въпреки че сте юрист познавам добре ЗМСМА и искам да Ви припомня, ако сте го чели един негов чл. 44, ал. 1, т. 4, където се изброяват задълженията на кмета на общините в България. Цитирам – „ Кметът отговаря за опазването на обществения ред ...“ като забележете, „ ... за опазването му и издава писмени заповеди, задължителни за началниците на съответните структури на Министерството на вътрешните работи“. Не писма след писма и бездействие, г-жо Кръстева, а действия. Защото на 28 август като сте изпратили поредното си писмо тогава сте го изпратили, защото загина един 34-годишен мъж в едно такова състезание. И колко човека още трябва да чакаме, не дай си Боже да пострадат, за да предприеме нещо по правомощията, които закона му е дал кмета? Искам да Ви кажа, ако не знаете и това, че щата на РДВР-Русе е от 706 човека, от които 530 само са в Община Русе. И специално с охрана на обществения ред се занимават, в I РПУ са 101, във II РПУ са 122, в КАТ са 55, в Охрана на обществения ред 42, в дежурната част 11, сметнете ги колко хора са на щат. И ако добавим и щата на КООРС от 115 човека, стават общо 454 души, които могат да се ангажират директно по един или друг начин с преустановяването на това безобразие. Колко сигнала да пишете? Трябва да се действа вече, на четвъртата година би трябвало да сте се научили да познавате законите и какви действия трябва да се предприемат, а не да ми говорите за компетентност или некомпетентност на хората преди вас. Ето Вашата компетентност, та уточняващия ми въпрос е има ли намерение г-н кмета да издаде най-после заповед, каквато закона му позволява и му вменява даже и да се предприемат конкретни мерки за преустановяване на тези безобразия? Благодаря.

**Засл. проф. В. Пенчев:** Благодаря на г-н Неделчев. Заповядайте, г-жо Кръстева.

**Г-жа Н. Кръстева:** Господин Неделчев, тъй като навлизате в личното ми пространство законите ги познавам много добре и аз риторично ще Ви отговоря. По времето на Вашето управление, на Вашия мандат, колко повдигнати пешеходни пътеки изготви Вашата общинска управа, колко заповеди издадохте в тая насока? Общинската администрация на Пламен Стоилов гордо може да стои пред избирателите си и да каже какво е направила в тая насока.

**Засл. проф. В. Пенчев:** Така, уважаеми дами и господа, с това приключиха питанията на общински съветници. Преминаваме към точките свързани с изказвания, респективно питания на граждани. Постъпили са 3 материала за изказване, респективно питане от г-н Мариян Димитров. (коментар от зала не се чува) Процедура за г-н Панайотов Заповядайте, г-н Панайотов.

**Г-н Б. Панайотов**: Може ли първо да направим проверка на кворума преди да продължим заседанието си?

**Засл. проф. В. Пенчев:** Постъпило е искане за проверка на кворума. Сега, устройства не виждам пред никой, те повечето не работят, моля с вдигане на ръка всеки да посочи своето присъствие в залата. 1, 2, 3, 4, 5, 6, 7, 8, 9, 10, 11, 12, 13, 14, 15, 16, 17, 18, 19, 20. Аз ги изкарвам 20, значи по едното броене имаме 19 души в залата, по второто 20 души в залата. Няма кворум в залата. Съжалявам, че така ще трябва да приключи 53-тата сесия, така че закривам заседанието на Общински съвет-Русе. Благодаря ви за участието, колеги.

**Забележка:** Протоколите с резултатите от поименното гласуване по точки 1, 2, 3, 4, 5, 6, 7, 8, 9, 10, 11, 12, 13, 17, 18, 20, 21, 23, 31, 32, 38 и 39 от дневния ред са част от настоящия протокол и по силата на чл. 96, ал. 2 от Правилника за организацията и дейността на Общински съвет-Русе, неговите комисии и взаимодействието му с общинската администрация са приложени към него.

**ИЗГОТВИЛ: ПРЕДСЕДАТЕЛ:**

**/П. Денчева-Лукова/ /засл. проф. В. Пенчев/**